cyanic-selkie/wikianc huggingface dataset:
ᱢᱩᱝᱜᱮᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱢᱩᱝᱜᱮᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱯᱚᱱᱚᱛ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱟᱱᱟ ᱟᱨ ᱛᱤᱞᱠᱟᱹ ᱢᱟᱺᱡᱷᱤ ᱵᱷᱟᱜᱚᱞᱯᱩᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱵᱷᱟᱜᱚᱞᱯᱩᱨ ᱨᱮᱱᱟᱜ ᱦᱟᱹᱴᱤᱧ ᱞᱮᱠᱟᱛᱮ ᱛᱷᱟᱯᱚᱱ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱟᱫᱷᱤᱠᱟᱨ ᱴᱚᱴᱷᱟ ᱫᱚ ᱢᱚᱬᱮ ᱜᱚᱴᱟᱝ ᱦᱚᱱᱚᱛ ᱨᱮ ᱯᱟᱥᱱᱟᱣ ᱟᱠᱟᱱᱟ : ᱵᱤᱦᱟᱨ ᱨᱮ ᱢᱩᱝᱜᱮᱨ ᱠᱷᱚᱸᱰ ᱵᱷᱤᱛᱤᱨ ᱨᱮ ᱢᱩᱝᱜᱮᱨ, ᱞᱚᱠᱷᱤᱥᱚᱨᱟᱭ, ᱡᱚᱢᱩᱭ ᱟᱨ ᱠᱷᱟᱜᱽᱲᱤᱭᱟ ᱾ ᱢᱩᱝᱜᱮᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱛᱷᱟᱯᱚᱱ ᱫᱚ ᱑᱘ ᱢᱟᱨᱪ ᱒᱐᱑᱘ ᱥᱟᱞ ᱨᱮ ᱛᱤᱞᱠᱟᱹ ᱢᱟᱺᱡᱷᱤ ᱵᱷᱟᱜᱚᱞᱯᱩᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱵᱷᱟᱜᱚᱞᱯᱩᱨ ᱠᱷᱚᱱ ᱦᱟᱹᱴᱤᱧ ᱠᱟᱛᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱒᱐᱑᱘ᱼ᱑᱙ ᱥᱤᱠᱷᱱᱟᱹᱛ ᱥᱮᱨᱢᱟ ᱠᱷᱚᱱ ᱮᱠᱟᱰᱮᱢᱤᱠ ᱞᱮᱠᱟᱛᱮ ᱮᱦᱚᱵ ᱞᱮᱱ ᱛᱟᱦᱮᱸᱫ ᱾
ᱠᱮᱢᱯᱟᱥ
ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱱᱤᱛᱚᱜ ᱟᱨ.ᱰᱤ. ᱮᱱᱰ ᱰᱤ.ᱡᱮ. ᱠᱚᱞᱮᱡᱽ, ᱢᱩᱝᱜᱮᱨ ᱠᱮᱢᱯᱟᱥ ᱠᱷᱚᱱ ᱥᱟᱥᱚᱱᱤᱭᱟᱹ ᱦᱩᱭᱩᱜ ᱠᱟᱱᱟ ᱱᱚᱣᱟ ᱱᱟᱣᱟ ᱯᱩᱞᱤᱥ ᱦᱮᱰᱠᱩᱣᱟᱴᱚᱨ ᱢᱩᱝᱜᱮᱨ ᱴᱷᱟᱶ ᱒᱕ ᱮᱠᱚᱲ ᱚᱛ ᱨᱮ ᱯᱟᱥᱱᱟᱣ ᱟᱠᱟᱱᱟ ᱾
ᱠᱚᱞᱮᱡᱽ ᱠᱚ
ᱢᱩᱝᱜᱮᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱑᱗ ᱵᱟᱪᱷᱱᱟᱣ ᱠᱚᱞᱮᱡᱽ, ᱑᱒ ᱡᱚᱯᱚᱲᱟᱣ ᱠᱚᱞᱮᱡᱽ, ᱕ ᱜᱚᱴᱟᱝ ᱮᱠᱟᱞ ᱥᱩᱵᱤᱫᱷᱟ ᱥᱮᱪᱮᱫ ᱠᱚᱞᱮᱡᱽ (ᱡᱚᱯᱚᱲᱟᱣ ᱵᱤ.ᱮᱰ. ᱠᱚᱞᱮᱡᱽ) ᱟᱨ ᱢᱤᱫ ᱡᱚᱯᱚᱲᱟᱣ ᱞᱚ ᱠᱚᱞᱮᱡᱽ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱵᱤᱦᱟᱨ ᱨᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱱᱚᱸᱫᱤᱱᱤ ᱥᱟᱦᱩ
ᱱᱚᱸᱫᱤᱱᱤ ᱥᱟᱦᱩ ᱟᱜ ᱡᱟᱱᱟᱢ ᱢᱟᱦᱟᱸ ᱒᱓ ᱡᱩᱠᱟᱭ ᱑᱙᱗᱓ ᱨᱮ ᱦᱩᱭ ᱟᱠᱟᱱ ᱛᱟᱭᱟ ᱩᱱᱤ ᱫᱚ ᱥᱤᱧᱚᱛ ᱫᱤᱥᱚᱢ ᱨᱤᱱᱤᱡ ᱢᱤᱫ ᱚᱱᱚᱬᱦᱮ ᱚᱞ ᱚᱱᱚᱬᱦᱤᱭᱟᱹ ᱟᱨ ᱨᱚᱪᱱᱟ ᱮᱢᱟᱱ ᱠᱚ ᱚᱞ ᱟᱹᱱᱤᱡ ᱚᱱᱚᱞᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱤᱸᱫᱤᱨᱟ ᱜᱟᱸᱫᱷᱤ ᱡᱟᱹᱛᱤᱭᱟᱹᱨᱤ ᱯᱷᱩᱨᱜᱟᱹᱞ ᱡᱮᱜᱮᱫ ᱵᱤᱨᱫᱟᱹ ᱜᱟᱲ (ᱤᱜᱽᱱᱩ), ᱱᱟᱶᱟ ᱫᱤᱞᱞᱤ ᱨᱮ ᱰᱟᱭᱨᱮᱠᱴᱚᱨ, ᱥᱠᱩᱞ ᱚᱯᱷ ᱯᱷᱚᱨᱮᱱᱥ ᱞᱮᱝᱜᱽᱣᱮᱡᱽ ᱟᱨ ᱤᱝᱞᱤᱥ ᱨᱤᱱᱤᱡ ᱯᱨᱚᱯᱷᱮᱥᱚᱨ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤᱭᱟᱜ ᱥᱳᱫᱷ ᱨᱮᱱᱟᱜ ᱴᱚᱴᱷᱟ ᱥᱤᱧᱚᱛ ᱥᱟᱶᱦᱮᱫ, ᱱᱟᱶᱟ ᱥᱟᱶᱦᱮᱫ, ᱦᱚᱲ ᱠᱟᱛᱷᱟ ᱟᱨ ᱟᱹᱨᱤᱪᱟᱹᱞᱤ ᱟᱹᱠᱤᱞ, ᱟᱢᱮᱨᱤᱠᱟ ᱥᱟᱶᱦᱮᱫ, ᱜᱤᱫᱟᱹᱨ ᱠᱚ ᱨᱮᱱᱟᱜ ᱥᱟᱶᱦᱮᱫ ᱟᱨ ᱞᱟᱹᱠᱛᱤᱭᱟᱱ ᱛᱷᱭᱳᱨᱤ ᱠᱚ ᱥᱮᱞᱮᱫ ᱢᱮᱱᱟᱜ ᱟᱠᱟᱫ ᱛᱟᱭᱟ ᱾ ᱩᱱᱤ ᱫᱚ ᱤᱱᱴᱚᱨ ᱰᱤᱥᱤᱯᱞᱤᱱᱚᱨᱤ ᱡᱟᱨᱱᱚᱞ ᱚᱯᱷ ᱞᱤᱴᱨᱮᱪᱚᱨ ᱮᱱᱰ ᱞᱮᱝᱜᱽᱣᱮᱡᱽ (IJLL) ᱨᱤᱱᱤᱡ ᱢᱤᱫ ᱢᱩᱬᱩᱛ ᱯᱚᱵᱽᱥᱚᱨ ᱟᱨ ᱥᱚᱝᱥᱟᱛᱷᱟᱯᱚᱠ ᱠᱟᱱᱟᱭ, ᱟᱨ ᱯᱮᱭᱱᱳᱨᱢᱟ ᱞᱤᱴᱟᱨᱤᱭᱟ, ᱩᱱᱤᱭᱟᱜ ᱣᱟᱨᱥᱤᱠ ᱥᱚᱦᱠᱚᱨᱢᱤ- ᱥᱟᱢᱤᱪᱷᱤᱛ ᱵᱮᱣᱨᱟ ᱨᱮ ᱤᱝᱞᱤᱥ ᱛᱮ ᱢᱮᱱᱟᱜ ᱟᱠᱟᱫ ᱛᱟᱭᱟ ᱾ ᱱᱩᱭ ᱫᱚ ᱤᱸᱫᱤᱨᱟ ᱜᱟᱸᱫᱷᱤ ᱡᱟᱹᱛᱤᱭᱟᱹᱨᱤ ᱯᱷᱩᱨᱜᱟᱹᱞ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱱᱟᱶᱟ ᱫᱤᱞᱞᱤ ᱥᱤᱧᱚᱛ ᱨᱮ ᱤᱝᱜᱽᱨᱟᱡᱤ ᱨᱤᱱᱤᱡ ᱢᱤᱫ ᱯᱨᱚᱯᱷᱮᱥᱚᱨ ᱦᱚᱸ ᱠᱟᱱᱟᱭ ᱾ ᱱᱩᱭ ᱫᱚ ᱟᱭᱢᱟ ᱜᱟᱱ ᱚᱱᱚᱬᱦᱮ ᱠᱚ ᱚᱱᱚᱬᱦᱮ ᱥᱟᱶᱦᱮᱫ ᱨᱮ ᱯᱚᱛᱚᱵ ᱠᱚ ᱚᱞ ᱟᱠᱟᱫ ᱟᱭ ᱾ ᱩᱱᱤᱭᱟᱜ ᱚᱱᱚᱬᱦᱮ ᱯᱚᱛᱚᱵ, ᱠᱚᱣᱤᱛᱟ ᱵᱷᱨᱚᱛ, ᱵᱽᱨᱤᱴᱮᱭᱱ, ᱟᱯᱷᱨᱤᱠᱟ ᱟᱨ ᱯᱟᱠᱤᱥᱛᱟᱱ ᱨᱮ ᱮᱢᱟᱱ ᱡᱟᱭᱜᱟ ᱨᱮ ᱪᱷᱟᱯᱟ ᱩᱰᱩᱜ ᱢᱮᱱᱟᱜ ᱛᱟᱭᱟ ᱾ ᱩᱱᱤ ᱫᱚ ᱤᱝᱜᱽᱨᱟᱡᱤ ᱥᱟᱶᱦᱮᱫ ᱨᱮ ᱯᱮᱭᱟ ᱥᱚᱣᱨᱬ ᱢᱮᱰᱚᱞ ᱮ ᱡᱤᱛᱠᱟᱹᱨ ᱟᱠᱟᱱᱟ ᱟᱨ ᱑᱙᱙᱓ ᱨᱮ ᱥᱚᱸᱛ ᱡᱮᱵᱷᱤᱭᱟᱨ ᱠᱚᱞᱮᱡᱽ, ᱨᱟᱺᱪᱤ ᱟᱨ ᱥᱤᱠᱷᱟ ᱨᱚᱛᱱᱚ ᱥᱤᱨᱯᱷᱟᱹ ᱦᱚᱸ ᱧᱟᱢ ᱟᱠᱟᱫᱟᱭ ᱾ ᱩᱱᱤ ᱫᱚ ᱥᱟᱶᱦᱮᱫ ᱟᱨ ᱨᱚᱲ ᱯᱟᱹᱨᱥᱤ ᱨᱮᱱᱟᱜ ᱢᱩᱪᱟᱹᱫ ᱥᱟᱛᱟᱢ ᱡᱚᱨᱱᱚᱞ ᱨᱤᱱᱤᱡ ᱢᱩᱬᱩᱛ ᱤᱰᱤᱴᱚᱨ ᱦᱚᱸ ᱠᱟᱱᱟᱭ ᱾
ᱥᱟᱶᱦᱮᱫ ᱠᱟᱹᱢᱤ ᱦᱚᱨᱟ
ᱱᱚᱸᱫᱤᱱᱤ ᱥᱟᱦᱩ ᱫᱚ ᱮᱛᱚᱦᱚᱵ ᱚᱵᱚᱥᱛᱟ ᱠᱷᱚᱱ ᱜᱮ ᱚᱱᱚᱞ ᱠᱚ ᱚᱞ ᱫᱚᱭ ᱮᱛᱚᱦᱚᱵ ᱞᱮᱫ-ᱟ ᱾ ᱩᱱᱤ ᱫᱚ ᱠᱚᱣᱤᱛᱟ ᱥᱚᱝᱷᱽᱨᱟᱦ (ᱜᱟᱫᱮᱞ) ᱥᱟᱶ ᱥᱟᱢᱤᱛ ᱥᱟᱶ ᱚᱱᱟᱬᱦᱮ ᱟᱭᱢᱟ ᱵᱚᱛᱚᱵ ᱨᱮ ᱚᱞ ᱟᱠᱟᱫᱟᱭ ᱾ ᱥᱤᱧᱚᱛ ᱨᱤᱱᱤᱡ ᱤᱝᱜᱽᱨᱟᱡᱤ ᱥᱟᱶᱦᱮᱫ, ᱟᱢᱮᱨᱤᱠᱟ ᱥᱟᱶᱦᱮᱫ, ᱤᱝᱜᱽᱨᱟᱡᱤ ᱯᱟᱹᱨᱥᱤ ᱥᱤᱠᱱᱟᱹᱛ (ᱤ ᱮᱞ ᱴᱤ), ᱦᱚᱲ ᱥᱟᱶᱦᱮᱫ, ᱟᱹᱨᱤᱪᱟᱹᱞᱤ ᱯᱟᱲᱦᱟᱣ ᱟᱨ ᱜᱤᱫᱽᱨᱟᱹ ᱠᱚ ᱨᱮᱱᱟᱜ ᱥᱟᱶᱦᱮᱫ ᱮᱢᱟᱱ ᱠᱚ ᱨᱮᱱᱟᱜ ᱥᱟᱛᱟᱢ ᱨᱮ ᱚᱱᱚᱞ ᱠᱚᱭ ᱥᱚᱫᱚᱨ ᱟᱠᱟᱫ ᱟᱭ ᱾
ᱤᱝᱞᱤᱥ ᱯᱟᱹᱨᱥᱤ
ᱤᱝᱞᱤᱥ ᱯᱟᱹᱨᱥᱤ (English) ᱫᱚ ᱯᱟᱪᱮ ᱡᱚᱨᱢᱟᱱᱤᱠ ᱯᱟᱹᱨᱥᱤ ᱠᱟᱱᱟ ᱾ ᱱᱚᱣᱟ ᱫᱚ ᱯᱩᱭᱞᱩ ᱟᱝᱞᱤ-ᱥᱟᱠᱥᱚᱱ ᱤᱝᱞᱚᱸᱰ ᱨᱮ ᱠᱚ ᱨᱚᱲ ᱠᱟᱱ ᱛᱟᱦᱮᱸᱫ ᱛᱟᱱᱟᱞᱟ ᱡᱩᱜᱽ ᱚᱠᱛᱚ ᱨᱮ ᱾ ᱱᱤᱛᱚᱜ ᱱᱚᱣᱟ ᱫᱚ ᱛᱮᱥᱟᱨ ᱵᱟᱹᱲᱛᱤ ᱵᱮᱵᱷᱟᱨᱚᱜ ᱯᱟᱹᱨᱥᱤ ᱢᱮᱱᱛᱮ ᱡᱮᱜᱮᱛ ᱨᱮ ᱪᱷᱟᱶ ᱮ ᱧᱟᱢ ᱟᱠᱟᱫᱟ, ᱢᱟᱱᱰᱟᱨᱤᱱ ᱟᱨ ᱥᱯᱮᱱᱤᱥ ᱥᱟᱶᱛᱮ ᱾ ᱱᱚᱣᱟ ᱫᱚ ᱡᱮᱜᱮᱛ ᱨᱮ ᱟᱭᱢᱟ ᱫᱤᱥᱚᱢ ᱨᱤᱱ ᱦᱚᱲ ᱠᱚ ᱨᱚᱲ ᱮᱫᱟ ᱾ 'ᱟᱝᱞᱚᱥᱯᱷᱱᱭᱚᱨ' ᱫᱤᱥᱚᱢ ᱡᱩᱢᱤᱫᱽ ᱠᱤᱝᱰᱚᱢ, ᱡᱩᱢᱤᱫᱽ ᱯᱚᱱᱚᱛ, ᱠᱟᱱᱟᱰᱟ, ᱚᱥᱴᱨᱮᱞᱤᱭᱟ, ᱟᱭᱟᱨᱞᱟᱸᱰ, ᱱᱤᱣᱡᱤᱞᱟᱸᱰ ᱚᱱᱟ ᱥᱟᱶᱛᱟ ᱟᱭᱢᱟ ᱠᱟᱨᱵᱤᱭᱟᱱ ᱫᱤᱥᱚᱢ ᱠᱚ ᱾ ᱓᱗᱕ ᱢᱤᱞᱤᱭᱚᱱ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ ᱡᱟᱦᱟᱸᱭ ᱫᱚ ᱟᱠᱚᱣᱟᱜ ᱡᱟᱱᱟᱢ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱵᱮᱵᱷᱟᱨᱮᱜᱼᱟ ᱾ ᱡᱟᱦᱟᱸ ᱫᱚ ᱢᱟᱱᱰᱟᱨᱤᱱ ᱟᱨ ᱥᱯᱮᱱᱤᱥ ᱯᱟᱹᱪᱷᱞᱟᱹ ᱨᱮ ᱢᱮᱱᱟᱜᱼᱟ ᱾
ᱱᱟᱜᱟᱢ
ᱢᱩᱬ ᱚᱱᱚᱞ-en:History of English
ᱤᱝᱞᱤᱥ ᱯᱟᱹᱨᱥᱤ ᱨᱮᱱᱟᱜ ᱯᱩᱭᱞᱩ ᱟᱹᱨᱤᱪᱟᱹᱞᱤ, ᱡᱟᱦᱟᱸ ᱫᱚ ᱳᱞᱰ ᱤᱝᱞᱤᱥ ᱟᱨᱵᱟᱝ "ᱮᱝᱞᱳ-ᱥᱮᱠᱥᱚᱱ" ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ, ᱕ ᱟᱱᱟᱜ ᱥᱟᱭ ᱥᱮᱨᱢᱟ ᱨᱮ ᱵᱨᱤᱴᱮᱱ ᱨᱮ ᱦᱮᱡ ᱟᱠᱟᱱ ᱮᱛᱚᱢ ᱫᱚᱨᱭᱟ ᱡᱟᱨᱢᱟᱱᱤᱠ ᱯᱟᱹᱨᱥᱤ ᱠᱷᱚᱱ ᱦᱮᱡ ᱞᱮᱱᱟ ᱾ ᱘ ᱟᱨ ᱙ ᱟᱱᱟᱜ ᱥᱟᱭ ᱥᱮᱨᱢᱟ ᱠᱷᱚᱱ ᱮᱛᱚᱦᱚᱵ ᱠᱟᱛᱮ ᱥᱮᱫᱟᱭ ᱣᱟᱭᱤᱝᱠᱤᱝ ᱨᱚᱲ ᱦᱚᱲ ᱟᱨ ᱯᱷᱩᱨᱜᱟᱹᱞᱤᱭᱟᱹ ᱠᱚ ᱦᱚᱛᱮᱛᱮ ᱳᱞᱰ ᱤᱝᱨᱮᱡᱤ ᱨᱚᱲ ᱦᱚᱲ ᱠᱚᱣᱟᱜ ᱛᱟᱭᱚᱢ ᱨᱮ ᱵᱷᱮᱡᱟᱨ ᱦᱩᱭ ᱞᱮᱱᱟ ᱾ ᱑᱑ ᱟᱱᱟᱜ ᱥᱟᱭ ᱥᱮᱨᱢᱟ ᱨᱮᱱᱟᱜ ᱢᱩᱪᱟᱹᱫ ᱨᱮ ᱤᱝᱞᱤᱥ ᱨᱮᱱᱟᱜ ᱱᱚᱨᱢᱟᱱᱰ ᱯᱷᱮᱰᱟᱛ ᱛᱟᱭᱚᱢ ᱢᱤᱰᱤᱞ ᱤᱝᱞᱤᱥ ᱨᱮᱱᱟᱜ ᱮᱛᱚᱦᱚᱵ ᱦᱩᱭ ᱞᱮᱱᱟ, ᱡᱚᱠᱷᱚᱱ ᱟᱹᱰᱤᱜᱟᱱ ᱟᱞᱰ ᱯᱷᱨᱮᱸᱪ, ᱟᱹᱰᱤᱜᱟᱱ ᱟᱞᱰ ᱱᱚᱨᱢᱟᱱᱰ ᱯᱷᱨᱮᱸᱪ, ᱟᱨ ᱞᱟᱛᱤᱱ ᱠᱷᱚᱱ ᱦᱮᱡ ᱟᱠᱟᱱ ᱟᱹᱲᱟᱹ ᱓᱐᱐ ᱥᱮᱨᱢᱟ ᱞᱟᱦᱟᱨᱮ ᱤᱝᱞᱤᱥ ᱨᱮ ᱥᱮᱞᱮᱫ ᱞᱮᱱᱟ ᱛᱟᱦᱮᱸᱫ ᱾
᱑᱕ ᱟᱱᱟᱜ ᱥᱟᱭ ᱥᱮᱨᱢᱟ ᱢᱩᱪᱟᱹᱫ ᱨᱮ ᱢᱟᱨᱟᱝ ᱵᱷᱳᱵᱮᱞ ᱥᱤᱯᱷᱴ ᱟᱨ ᱞᱚᱱᱰᱚᱱ ᱨᱮ ᱯᱨᱤᱱᱴᱤᱝ ᱯᱨᱮᱥ ᱨᱮᱱᱟᱜ ᱮᱛᱚᱦᱚᱵ ᱥᱟᱶᱛᱮ ᱞᱟᱛᱤᱱ ᱟᱨ ᱜᱨᱤᱠ ᱟᱹᱲᱟᱹ ᱟᱨ ᱟᱹᱲᱟᱹ ᱨᱮᱱᱟᱜ ᱨᱟᱱᱟᱥᱚᱱ ᱨᱮᱱᱟᱜ ᱦᱚᱨᱟ ᱮᱦᱚᱵ ᱞᱮᱱᱟ ᱾ ᱱᱤᱭᱟᱹ ᱚᱠᱛᱚ ᱫᱚ ᱠᱤᱝ ᱡᱮᱢᱥ ᱵᱤᱵᱷᱮᱞ ᱟᱨ ᱣᱤᱞᱤᱭᱟᱢ ᱥᱮᱠᱥᱯᱤᱭᱟᱨ ᱟᱜ ᱠᱟᱹᱢᱤ ᱨᱮ ᱢᱩᱪᱟᱹᱫ ᱞᱮᱱᱟ᱾ ᱯᱨᱤᱱᱴᱤᱝ ᱯᱨᱮᱥ ᱫᱚ ᱤᱝᱞᱤᱥ ᱨᱮᱱᱟᱜ ᱚᱞ ᱪᱤᱠᱤ ᱟᱹᱰᱤ ᱜᱮ ᱥᱚᱢᱟᱱ ᱞᱮᱫᱼᱟ, ᱡᱟᱦᱟᱸ ᱫᱚ ᱤᱝᱞᱤᱥ ᱯᱟᱹᱨᱥᱤ ᱨᱮ ᱟᱹᱰᱤ ᱞᱮᱠᱟᱱ ᱛᱟᱭᱚᱢ ᱨᱟᱦᱟ ᱟᱲᱟᱝ ᱨᱮᱱᱟᱜ ᱵᱷᱮᱜᱟᱨ ᱵᱮᱵᱚᱥᱛᱟ ᱨᱮᱦᱚᱸ, ᱚᱱᱟ ᱛᱟᱭᱚᱢ ᱠᱷᱚᱱ ᱵᱟᱹᱲᱛᱤ ᱞᱮᱠᱟᱛᱮ ᱵᱟᱝ ᱵᱚᱫᱚᱞ ᱟᱠᱟᱱᱟ ᱾
᱑᱗ ᱥᱟᱭ ᱥᱮᱨᱢᱟ ᱠᱷᱚᱱ ᱵᱨᱤᱴᱤᱥ ᱥᱟᱢᱨᱟᱡᱽ ᱟᱨ ᱟᱢᱮᱨᱤᱠᱟ ᱨᱮᱱᱟᱜ ᱡᱮᱜᱮᱛᱟᱹᱨᱤ ᱤᱫᱤ ᱛᱮ ᱢᱚᱰᱟᱨᱱ ᱤᱝᱞᱤᱥ ᱡᱮᱜᱮᱛ ᱡᱟᱠᱟᱛ ᱨᱮ ᱯᱟᱥᱱᱟᱣ ᱮᱱᱟ ᱾ ᱱᱚᱶᱟ ᱫᱤᱥᱚᱢ ᱠᱚᱨᱮ ᱡᱚᱛᱚ ᱞᱮᱠᱟᱱ ᱯᱨᱤᱱᱴ ᱟᱨ ᱤᱞᱮᱠᱴᱨᱚᱱᱤᱠ ᱢᱤᱰᱤᱭᱟ ᱛᱮ, ᱤᱝᱞᱤᱥ ᱫᱚ ᱟᱹᱰᱤ ᱜᱟᱱ ᱴᱚᱴᱷᱟ ᱟᱨ ᱠᱟᱹᱢᱤᱭᱟᱹ ᱡᱟᱭᱜᱟ ᱨᱮ ᱡᱮᱡᱟᱹᱛᱤᱭᱟᱹᱨᱤ ᱨᱚᱲ ᱨᱮᱱᱟᱜ ᱢᱩᱬᱩᱛ ᱯᱟᱹᱨᱥᱤ ᱟᱨ ᱞᱤᱝᱜᱩᱣᱟ ᱯᱷᱨᱟᱝᱠᱟ ᱞᱮᱠᱟᱛᱮ ᱵᱮᱵᱷᱟᱨᱚᱜ ᱠᱟᱱᱟ, ᱡᱮᱞᱮᱠᱟ ᱥᱟᱬᱮᱥ, ᱱᱟᱵᱤᱜᱮᱥᱚᱱ ᱟᱨ ᱞᱟᱭ ᱞᱟᱠᱪᱟᱨ ᱾ ᱱᱚᱶᱟ ᱨᱮᱱᱟᱜ ᱦᱚᱨᱚᱯ ᱱᱟᱦᱟᱜ ᱦᱚᱨᱚᱯ ᱫᱚ ᱢᱤᱫ ᱦᱚᱨᱚᱯ ᱞᱮᱠᱟᱱᱟᱜ ᱤᱱᱫᱳᱼᱤᱣᱨᱳᱯᱤᱭᱟᱱ ᱰᱮᱯᱮᱱᱰᱮᱱᱴ-ᱢᱟᱨᱠᱤᱝ ᱯᱟᱴᱨᱚᱱ ᱠᱷᱚᱱ ᱢᱤᱫ ᱥᱟᱠᱟᱢ ᱟᱠᱟᱱ ᱤᱱᱯᱷᱞᱮᱠᱥᱚᱱ ᱢᱚᱨᱯᱷᱚᱞᱚᱡᱤ ᱟᱨ ᱥᱟᱹᱜᱩᱱ ᱫᱟᱨᱟᱢ ᱟᱹᱲᱟᱹ ᱦᱚᱨᱚᱯ ᱛᱮ ᱢᱤᱫ ᱚᱱᱚᱞᱤᱭᱟᱹ ᱯᱟᱴᱨᱚᱱ ᱟᱨ ᱟᱹᱰᱤ ᱠᱚᱢ ᱤᱱᱯᱷᱞᱮᱠᱥᱚᱱ ᱟᱨ ᱟᱹᱰᱤ ᱱᱟᱯᱟᱭ ᱚᱱᱚᱞᱤᱭᱟᱹ ᱟᱹᱲᱟᱹ ᱦᱚᱨᱚᱯ ᱛᱮ ᱟᱹᱰᱤ ᱟᱞᱜᱟ ᱛᱮ ᱵᱚᱫᱚᱞ ᱨᱮᱱᱟᱜ ᱯᱨᱚᱵᱷᱮᱠᱴ ᱠᱟᱱᱟ ᱾ ᱱᱮᱛᱟᱨᱟᱜ ᱤᱝᱞᱤᱥ ᱟᱹᱲᱟᱹ ᱫᱚ ᱟᱹᱰᱤ ᱞᱮᱠᱟᱱ ᱟᱹᱲᱟᱹ, ᱟᱥᱯᱮᱠᱴ ᱟᱨ ᱢᱚᱦᱚᱛ ᱨᱮᱭᱟᱜ ᱵᱤᱵᱨᱚᱱ ᱞᱟᱹᱜᱤᱫ ᱮᱠᱥᱤᱞᱟᱨᱤ ᱵᱷᱮᱵᱽ ᱟᱨ ᱟᱹᱲᱟᱹ ᱨᱮᱭᱟᱜ ᱦᱟᱹᱴᱤᱧ ᱨᱮ ᱵᱟᱲᱛᱤ ᱵᱟᱵᱚᱫ ᱛᱮᱭᱟᱨᱚᱜᱼᱟ, ᱚᱱᱟ ᱥᱟᱶᱛᱮ ᱯᱟᱥᱴᱤᱵᱽ ᱠᱟᱱᱩᱱ, ᱯᱤᱨᱚᱡᱟ ᱟᱨ ᱠᱟᱱᱩᱱ ᱨᱮᱭᱟᱜ ᱵᱤᱵᱨᱚᱱ ᱦᱚᱸ ᱾
ᱨᱟᱹᱲ
ᱤᱝᱞᱤᱥ ᱯᱟᱹᱨᱥᱤ ᱨᱮ ᱫᱚ ᱨᱟᱹᱲ ᱠᱚ ᱟᱹᱰ ᱤ ᱢᱩᱥᱠᱤᱞ ᱫᱷᱟᱠᱨᱟ ᱜᱮᱭᱟ ᱾ ᱵᱷᱮᱜᱟᱨ ᱵᱷᱮᱜᱟᱨ ᱟᱹᱲᱟᱹ ᱠᱚ ᱢᱤᱫ ᱞᱮᱠᱟᱱ ᱪᱤᱠᱤ ᱛᱮ ᱚᱞ ᱜᱟᱱᱚᱜᱼᱟ, ᱡᱟᱦᱟᱸ ᱫᱚ ᱱᱮᱦᱚᱲ ᱠᱚ ᱞᱟᱹᱜᱤᱫ ᱢᱩᱥᱠᱤᱞ ᱫᱷᱟᱨᱟ ᱜᱮᱭᱟ ᱾ ᱛᱤᱢᱤᱱ ᱜᱟᱱ ᱫᱟᱹᱭᱠᱟᱹ ᱞᱟᱛᱟᱨ ᱨᱮ ᱮᱢ ᱮᱱᱟ :- "ough" ᱜᱮ ᱵᱷᱮᱜᱟᱨ ᱵᱷᱮᱜᱟᱨ ᱟᱲᱟᱝ ᱮ ᱨᱟᱠᱟᱵᱮᱜᱼᱟ, ᱡᱮᱞᱮᱠᱟ "through" (threw), "rough" (ruff), "dough" (doe) or "cough" (coff) ᱾ ᱡᱟᱦᱟᱸ ᱞᱟᱹᱜᱤᱫ ᱛᱮ ᱯᱟᱹᱨᱥᱤ ᱪᱮᱫᱚᱜ ᱱᱟᱥᱮ ᱟᱸᱴ ᱫᱷᱟᱨᱟ ᱜᱮᱭᱟ ᱾ ᱟᱭᱢᱟ ᱫᱤᱥᱚᱢ ᱨᱮ ᱵᱷᱮᱜᱟᱨ ᱵᱷᱮᱜᱟᱨ ᱠᱚ ᱨᱟᱹᱲ ᱮᱫᱟ ᱢᱤᱫ ᱟᱹᱲᱟᱹ ᱜᱮ ᱾ ᱚᱱᱟᱛᱮ ᱚᱱᱟ ᱠᱚ ᱫᱤᱥᱮᱢ ᱡᱟᱹᱱᱤ ᱧᱩᱢ ᱠᱚ ᱥᱟᱞᱟᱜ ᱠᱟᱜ ᱠᱟᱱᱟ ᱾ ᱟᱢᱮᱨᱤᱠᱟᱱ ᱤᱝᱞᱤᱥ ᱟᱨ ᱵᱨᱤᱴᱤᱥ ᱤᱝᱞᱩᱥ ᱵᱟᱱᱟᱨ ᱱᱟᱥᱮ ᱵᱷᱮᱯᱮᱫ ᱜᱮᱭᱟ ᱾
ᱜᱤᱛᱤᱞ
ᱜᱤᱛᱤᱞ ᱫᱚ ᱪᱟᱴᱟᱱᱤ ᱨᱮᱱᱟᱜ ᱨᱟᱹᱯᱩᱫ ᱦᱟᱹᱴᱤᱧ ᱟᱨ ᱠᱷᱟᱱᱤᱡᱽ ᱨᱮᱱᱟᱜ ᱠᱟᱹᱴᱤᱡ - ᱠᱟᱹᱴᱤᱡ ᱨᱟᱹᱯᱩᱫ ᱠᱷᱚᱱ ᱢᱤᱫ ᱫᱟᱱᱟ ᱞᱮᱠᱟᱱ ᱥᱚᱢᱟᱱ ᱠᱟᱱᱟ ᱾ ᱱᱚᱶᱟ ᱫᱚ ᱧᱮᱞ ᱛᱮ ᱵᱟᱰᱟᱭᱚᱜ ᱠᱟᱱᱟ ᱾ ᱡᱟᱦᱟᱸ ᱜᱟᱫᱽ ᱨᱮᱱᱟᱜ ᱡᱚᱠᱷᱟ ᱨᱮ ᱵᱟᱡᱽᱨᱤ ᱟᱨ ᱢᱚᱴᱟ ᱠᱷᱚᱱ ᱵᱟᱹᱲᱛᱤ ᱢᱤᱦᱤ ᱧᱚᱜ ᱦᱚᱸ ᱛᱟᱦᱮᱱ ᱠᱟᱱᱟ ᱾ ᱜᱤᱛᱤᱞ ᱥᱮ ᱦᱟᱥᱟ ᱨᱮᱱᱟᱜ ᱢᱤᱫ ᱯᱟᱴᱷᱤᱭ ᱦᱟᱹᱴᱤᱧ ᱦᱚᱸᱭ ᱥᱟᱹᱠᱷᱭᱟᱹᱛ ᱫᱟᱲᱮᱭᱟᱜ ᱟᱭ ; ᱢᱮᱱᱫᱚ ᱦᱟᱢᱟᱞ ᱛᱮ ᱘᱕ ᱯᱨᱚᱛᱤᱥᱟᱛ ᱠᱷᱚᱱ ᱵᱟᱹᱲᱛᱤ ᱜᱤᱛᱤᱞ ᱨᱮᱱᱟᱜ ᱡᱟᱭᱜᱟ ᱠᱟᱹᱴᱤᱡ ᱠᱟᱹᱴᱤᱡ ᱨᱟᱹᱯᱩᱫ ᱠᱷᱚᱱ ᱦᱟᱥᱟ ᱦᱟᱹᱵᱤᱡ ᱵᱟᱱᱟᱜ ᱠᱟᱱᱟ ᱾
ᱜᱤᱛᱤᱞ ᱢᱟᱹᱱᱢᱤ ᱠᱚᱣᱟᱜ ᱚᱠᱛᱮ ᱨᱮ ᱮᱴᱟᱜ - ᱱᱚᱣᱤᱠᱚᱨᱬᱤᱭ ᱥᱚᱝᱥᱟᱫᱷᱚᱱ ᱢᱮᱱᱟᱜ - ᱟ, ᱟᱨ ᱠᱚᱝᱠᱨᱤᱴ ᱵᱟᱱᱟᱣ ᱞᱟᱹᱜᱤᱫ ᱜᱤᱛᱤᱞ ᱨᱮᱱᱟᱜ ᱟᱹᱰᱤ ᱠᱷᱚᱡᱽ ᱢᱮᱱᱟᱜ - ᱟ ᱾ ᱨᱮᱜᱤᱥᱛᱟᱱ ᱜᱤᱛᱤᱞ, ᱦᱩᱭᱩᱜ ᱠᱟᱱᱟ ᱟᱹᱰᱤ ᱥᱚᱠᱛᱚ ᱢᱮᱱᱟᱜ - ᱟ, ᱵᱟᱱᱟᱣ ᱞᱟᱹᱜᱤᱫ ᱫᱤᱱᱟᱹᱢ ᱥᱮᱨᱢᱟ ᱕᱐ ᱵᱤᱞᱤᱭᱚᱱ ᱴᱚᱱ ᱥᱟᱹᱢᱩᱫᱽ ᱟᱲᱮ ᱨᱮᱱᱟᱜ ᱜᱤᱛᱤᱞ ᱟᱨ ᱡᱤᱣᱤᱭᱟᱱ ᱜᱤᱛᱤᱞ ᱨᱮᱱᱟᱜ ᱠᱟᱹᱢᱤ ᱨᱮ ᱦᱤᱡᱩᱜ ᱠᱟᱱᱟ ᱾
ᱯᱷᱮᱰᱟᱛ
ᱟᱥᱚᱞ ᱨᱩᱯ ᱫᱚ ᱫᱟᱜ ᱟᱨ ᱦᱚᱭ ᱠᱷᱚᱱ ᱪᱟᱴᱟᱱᱤ ᱫᱷᱤᱨᱤ ᱠᱷᱚᱱ ᱪᱷᱚᱭ ᱥᱮ ᱡᱮᱞᱮᱝ ᱚᱠᱛᱮ ᱦᱟᱹᱵᱤᱡ ᱪᱟᱞᱟᱜ ᱛᱮᱜᱮ ᱛᱟᱦᱮᱱ ᱠᱟᱱᱟ, ᱟᱨ ᱚᱱᱟ ᱨᱮᱱᱟᱜ ᱛᱚᱞᱪᱷᱚᱴ ᱠᱟᱹᱴᱤᱡ - ᱠᱟᱸᱴᱤᱡ ᱜᱮᱡᱮᱨ ᱠᱷᱚᱱ ᱦᱟᱹᱴᱤᱧ ᱤᱫᱤᱜ ᱠᱟᱱᱟ ᱾ ᱪᱟᱴᱟᱱᱤ ᱨᱮᱱᱟᱜ ᱛᱚᱞᱪᱷᱚᱴ ᱠᱷᱚᱱ ᱵᱟᱱᱟᱣᱜ ᱠᱟᱱᱟ ᱾ ᱜᱤᱛᱤᱞ ᱵᱟᱱᱟᱣ ᱛᱟᱭᱚᱢ ᱥᱟᱱᱟᱢ ᱠᱷᱚᱱ ᱠᱷᱟᱥ ᱫᱚ ᱪᱟᱴᱟᱱᱤ ᱜᱽᱨᱮᱱᱟᱭᱴ ᱨᱮᱱᱟᱜ ᱠᱟᱱᱟ, ᱡᱟᱦᱟᱸ ᱫᱚ ᱯᱷᱮᱞᱰᱥᱯᱟᱨ ᱠᱜᱚᱱᱤᱡᱽ ᱠᱣᱟᱨᱴᱚᱡᱽ ᱨᱮᱱᱟᱜ ᱡᱚᱠᱷᱟ ᱨᱮ ᱞᱚᱜᱚᱱ ᱜᱮ ᱜᱷᱚᱴᱨᱟᱜ ᱠᱟᱱᱟ ᱾ ᱡᱟᱦᱟᱸ ᱫᱚ ᱪᱟᱴᱟᱱᱤ ᱠᱷᱚᱱ ᱜᱮᱡᱮᱨ ᱨᱮ ᱨᱟᱹᱯᱩᱫᱚᱜ ᱠᱟᱱᱟ ᱾ ᱵᱟᱹᱲᱛᱤ ᱫᱟᱲᱮᱭᱟᱱ ᱣᱟᱛᱚᱨᱚᱬ ᱨᱮ ᱪᱟᱴᱟᱱᱤ ᱵᱟᱹᱲᱛᱤ ᱦᱟᱹᱯᱤᱫ ᱥᱮᱴᱤᱝ ᱨᱮᱱᱟᱜ ᱡᱚᱠᱷᱟ ᱨᱮ ᱞᱚᱜᱚᱱ ᱜᱮ ᱜᱮᱡᱮᱨᱚᱜ ᱠᱟᱱᱟ ᱾ ᱡᱮᱞᱮᱠᱟ ᱜᱽᱨᱮᱱᱟᱭᱴ ᱢᱮᱱᱫᱚ ᱜᱤᱛᱤᱞ ᱨᱮ ᱵᱟᱹᱲᱛᱤ ᱯᱷᱮᱰᱥᱯᱟᱨ ᱠᱜᱚᱱᱤᱡᱽ ᱛᱟᱦᱮᱱ ᱠᱟᱱᱟ ᱪᱮᱫᱟᱜ ᱥᱮ ᱱᱚᱶᱟ ᱨᱮ ᱜᱷᱩᱞᱟᱣ ᱚᱠᱛᱮ ᱵᱟᱝ ᱦᱩᱭᱩᱜ ᱠᱟᱱᱟ ᱾ ᱚᱳᱪᱷᱚᱭ ᱦᱚᱛᱮᱛᱮ ᱢᱮᱱᱟᱜ ᱜᱤᱛᱤᱞ ᱞᱟᱹᱜᱤᱫ ᱟᱹᱲᱟᱹ ᱫᱚ ᱮᱯᱤᱠᱞᱮᱭᱥᱴᱤᱠ ᱠᱟᱱᱟ ᱾
ᱜᱟᱰᱟ ᱠᱷᱚᱱ ᱜᱤᱛᱤᱞ ᱥᱮ ᱚᱱᱟ ᱨᱮᱱᱟᱜ ᱵᱟᱹᱲ ᱠᱷᱚᱱ ᱴᱟᱺᱰᱤ ᱞᱮᱠᱟ ᱢᱤᱫᱩᱜ ᱠᱟᱱᱟ ᱟᱨ ᱟᱭᱢᱟ ᱮᱢᱟᱱ ᱡᱤᱱᱤᱥ ᱠᱚᱨᱮ ᱠᱟᱹᱢᱤ ᱨᱮ ᱞᱟᱜᱟᱣᱜ ᱠᱟᱱᱟ ᱾ ᱚᱱᱟ ᱠᱷᱟᱹᱛᱤᱨ ᱛᱮ, ᱟᱭᱢᱟ ᱜᱟᱱ ᱠᱟᱹᱴᱤᱡ ᱠᱟᱹᱴᱤᱡ ᱜᱟᱰᱟ ᱠᱚ ᱪᱟᱵᱟ ᱤᱫᱤ ᱮᱱᱟ, ᱡᱟᱦᱟᱸ ᱫᱚ ᱤᱱᱵᱷᱟᱭᱨᱚᱱᱢᱮᱱᱴᱟᱞ ᱪᱤᱱᱛᱟ ᱟᱨ ᱫᱷᱟᱥᱟᱣ ᱤᱫᱤᱜ ᱠᱟᱱ ᱚᱛ ᱨᱮᱱᱟᱜ ᱟᱹᱰᱤ ᱜᱷᱟᱴᱟ ᱥᱮ ᱵᱟᱹᱲᱤᱡ ᱦᱩᱭ ᱤᱫᱤᱜ ᱠᱟᱱᱟ ᱾ ᱚᱱᱠᱟᱱ ᱡᱟᱭᱜᱟ ᱨᱮ ᱜᱤᱛᱤᱞ ᱠᱷᱚᱱᱟᱱ ᱨᱮᱱᱟᱜ ᱫᱚᱨ ᱟᱹᱰᱤ ᱵᱟᱹᱲᱛᱤ ᱢᱮᱱᱟᱜ - ᱟ, ᱡᱟᱦᱟᱸ ᱫᱚ ᱱᱚᱶᱟ ᱢᱤᱫ ᱮᱴᱟᱜ ᱱᱚᱣᱤᱠᱚᱨᱬᱤᱭ ᱥᱚᱝᱥᱟᱫᱷᱚᱱ ᱵᱟᱱᱟᱜ ᱠᱟᱱᱟ ᱾ ᱜᱤᱛᱤᱞ ᱨᱮᱱᱟᱜ ᱴᱤᱞᱟ ᱨᱚᱦᱚᱲ ᱟᱠᱟᱱ ᱥᱮ ᱦᱚᱭ ᱨᱮᱱᱟᱜ ᱡᱟᱢᱟ ᱠᱩᱲᱟᱹᱭ ᱠᱟᱱᱟ ᱾ ᱥᱟᱦᱟᱨᱟ ᱨᱮᱜᱤᱥᱛᱟᱱ ᱟᱡᱟᱜ ᱪᱷᱟᱹᱨᱭᱟᱹᱣ ᱠᱟᱨᱚᱱ ᱛᱮ ᱟᱹᱰᱤ ᱥᱩᱥᱠ ᱢᱮᱱᱟᱜ - ᱟ ᱟᱨ ᱟᱡᱟᱜ ᱢᱟᱨᱟᱝ ᱜᱤᱛᱤᱞ ᱨᱮᱱᱟᱜ ᱴᱤᱞᱟ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜ ᱠᱟᱱᱟ ᱾ ᱚᱱᱟ ᱱᱚᱸᱰᱮ ᱧᱮᱞᱚᱜ - ᱟ ᱪᱮᱫᱟᱜ ᱥᱮ ᱟᱹᱰᱤ ᱥᱚᱠᱛᱚ ᱫᱟᱜ ᱵᱟᱹᱱᱩᱜ ᱜᱮᱭᱟ ᱾ ᱚᱠᱛᱚ ᱥᱟᱶ, ᱦᱚᱭ, ᱦᱟᱥᱟ ᱟᱨ ᱜᱚᱡ ᱳᱨᱜᱮᱱᱤᱠ ᱢᱮᱴᱟᱨ ᱨᱮᱱᱟᱜ ᱨᱩᱯ ᱨᱮ ᱥᱟᱱᱟᱢ ᱚᱱᱠᱟ ᱞᱤᱢᱤᱝ ᱠᱚᱭ ᱚᱴᱟᱝ ᱮᱫ - ᱟᱭ ᱾ ᱥᱩᱢᱩᱝ ᱑᱕% ᱥᱟᱦᱟᱨᱟ ᱜᱤᱛᱤᱞ ᱨᱮᱱᱟᱜ ᱴᱤᱞᱟ ᱠᱟᱱᱟ, ᱡᱟᱦᱟᱸ ᱫᱚ ᱗᱐% ᱮᱠᱮᱱ ᱪᱟᱴᱟᱱᱤ ᱫᱷᱤᱨᱤ ᱠᱟᱱᱟ ᱾ ᱦᱚᱭ ᱱᱚᱶᱟ ᱟᱭᱢᱟ ᱤᱱᱵᱷᱟᱭᱨᱚᱱᱢᱮᱱᱴᱟᱞ ᱠᱚ ᱵᱟᱱᱟᱣ ᱟᱨ ᱜᱤᱛᱤᱞ ᱫᱚ ᱜᱩᱞᱟᱹᱭ ᱟᱨ ᱪᱤᱠᱟᱬ ᱵᱟᱱᱟᱣ ᱞᱟᱹᱜᱤᱫ ᱡᱤᱢᱟ ᱢᱮᱱᱟᱜ - ᱟ ᱾ ᱱᱚᱶᱟ ᱜᱩᱱ ᱨᱮᱜᱤᱥᱛᱟᱱ ᱜᱤᱛᱤᱞ ᱠᱚ ᱵᱟᱱᱟᱣ ᱞᱟᱹᱜᱤᱫ ᱟᱹᱰᱤ ᱞᱟᱠᱤᱭᱟᱱ ᱵᱟᱱᱟᱣ ᱡᱤᱱᱤᱥ ᱠᱟᱱᱟ ᱾
ᱜᱤᱛᱟ ᱥᱮᱱ
ᱜᱤᱛᱟ ᱥᱮᱱ ᱥᱤᱧᱚᱛ ᱫᱤᱥᱚᱢ ᱨᱤᱱᱤᱭ ᱢᱤᱫ ᱯᱷᱮᱢᱤᱱᱤᱥᱴ ᱥᱮᱬᱟ ᱦᱚᱲ ᱟᱭᱤ ᱦᱚᱲ ᱠᱟᱱᱟᱭ ᱾ ᱩᱱᱤ ᱫᱚ ᱥᱤᱧᱚᱛ ᱨᱮᱱᱟᱜ ᱯᱚᱵᱽᱞᱤᱠ ᱦᱮᱞᱛᱷ ᱯᱷᱟᱣᱩᱱᱰᱮᱥᱚᱱ ᱨᱮ ᱨᱟᱢᱞᱤᱝᱥᱣᱚᱢᱤ ᱥᱮᱱᱴᱚᱨ ᱳᱱ ᱤᱠᱣᱟᱞᱤᱴᱤ ᱮᱱᱰ ᱥᱚᱥᱚᱞ ᱰᱤᱥᱠᱨᱟᱭᱤᱵᱮᱱᱴᱥ ᱳᱯᱷ ᱦᱮᱞᱛᱷ, ᱢᱤᱫ ᱯᱨᱚᱛᱤᱥᱴᱷᱤᱛ ᱯᱨᱚᱯᱷᱮᱥᱚᱨ ᱟᱨ ᱰᱟᱭᱨᱮᱠᱴᱚᱨ ᱠᱟᱱᱟᱭ ᱾ ᱩᱱᱤ ᱫᱚ ᱦᱟᱨᱰᱣᱚᱨᱰ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱨᱮ ᱢᱤᱫ ᱜᱚᱲᱚ ᱟᱹᱱᱤᱡ ᱯᱨᱚᱯᱷᱮᱥᱚᱨ, ᱥᱤᱧᱚᱛᱤᱭᱟ ᱤᱱᱥᱴᱤᱪᱭᱩᱴ ᱟᱯᱷ ᱢᱮᱱᱮᱭᱡᱽᱢᱮᱱᱴ ᱵᱮᱭᱝᱜᱽᱞᱚᱨ ᱨᱮ ᱯᱨᱚᱯᱷᱮᱥᱚᱨ ᱮᱢᱮᱨᱤᱴᱥ ᱟᱨ ᱰᱟᱣᱱ (ᱡᱮᱱᱨᱚᱞ ᱮᱨᱰ ᱯᱷᱚᱨ ᱣᱤᱢᱮᱱ ᱣᱤᱛᱷ ᱮ ᱱᱭᱩ ᱮᱭᱨᱟ) ᱨᱤᱱᱤᱡ ᱡᱮᱱᱨᱚᱞ ᱠᱚᱨᱰᱤᱱᱮᱴᱚᱨ ᱦᱚᱸ ᱠᱟᱱᱟᱭ ᱾᱾
ᱠᱟᱹᱢᱤ ᱦᱚᱨᱟ
ᱜᱤᱛᱟ ᱥᱮᱱ ᱫᱚ ᱡᱮᱜᱮᱫ ᱵᱮᱸᱭᱠ ᱨᱮᱱᱟᱜ ᱵᱟᱦᱨᱮ ᱠᱤᱝ ᱯᱨᱚᱢᱚᱨᱥ ᱜᱟᱫᱮᱞ ᱨᱮᱱᱟᱜ ᱯᱩᱭᱞᱩ ᱚᱫᱷᱭᱚᱪᱷ ᱮ ᱛᱟᱦᱮᱸ ᱠᱟᱱᱟ ᱟᱨ ᱢᱤᱞᱮᱱᱤᱭᱮᱢ ᱯᱨᱚᱡᱮᱠ ᱨᱤᱱᱤᱡ ᱴᱟᱥᱠ ᱯᱷᱚᱨᱥ ᱨᱮ ᱡᱮᱸᱰᱚᱨ ᱤᱠᱣᱮᱞᱤᱴᱤ ᱨᱤᱱᱤᱡ ᱨᱟᱹᱥᱤᱭᱟᱹ ᱛᱟᱦᱮᱸ ᱠᱟᱱᱟᱭ ᱾
ᱥᱮᱪᱮᱫ
ᱥᱮᱱ ᱫᱚ ᱫᱤᱞᱞᱤ ᱥᱠᱩᱞ ᱚᱯᱷ ᱤᱠᱚᱱᱳᱢᱤᱠᱥ ᱠᱷᱚᱱ ᱟᱨᱛᱷᱥᱟᱥᱛᱨᱚ ᱨᱮ ᱮᱢ ᱮ ᱮᱥᱴᱮᱭᱱ ᱯᱷᱚᱨᱰ ᱠᱷᱚᱱ ᱟᱨᱛᱜ ᱥᱟᱥᱛᱨᱚ ᱨᱮ ᱢᱮᱱᱟᱭᱟ ᱾ ᱩᱱᱤ ᱥᱟᱢᱟᱝ ᱮᱝᱜᱽᱞᱤᱭᱟ ᱡᱮᱜᱮᱫ ᱵᱤᱨᱫᱟᱹ ᱜᱟᱲ, ᱠᱟᱮᱳᱞᱳᱸᱥᱠᱟ ᱥᱚᱝᱥᱛᱷᱟᱱ, ᱯᱷᱩᱨᱜᱟᱹᱞ ᱡᱮᱜᱮᱫ ᱵᱤᱨᱫᱟᱹ ᱟᱨ ᱥᱟᱥᱮᱠᱥ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱠᱷᱚᱱ ᱢᱟᱱᱚᱫᱽ ᱰᱟᱭᱨᱮᱠᱴᱚᱨ ᱨᱮᱱᱟᱜ ᱳᱯᱟᱫᱷᱤ ᱮ ᱧᱟᱢ‌ ᱟᱠᱟᱫᱟᱭ ᱾
ᱤᱡᱽᱨᱟᱭᱮᱞ
ᱤᱡᱽᱨᱟᱭᱮᱞ (/ˈɪzriəl, -reɪəl/; Hebrew: יִשְׂרָאֵל‬; Arabic: إِسْرَائِيل‎), officially the State of Israel, ᱫᱚ ᱯᱟᱹᱪᱷᱤᱢ ᱮᱥᱤᱭᱟ ᱨᱮᱱᱟᱜ ᱫᱤᱥᱟᱹᱢ ᱠᱟᱱᱟ᱾ ᱤᱡᱽᱨᱟᱭᱮᱞ ᱨᱮ ᱘᱓ ᱞᱟᱠᱷ ᱢᱟᱹᱱᱢᱤ ᱢᱮᱱᱟᱜ ᱠᱳᱣᱟ᱾ ᱫᱷᱟᱹᱨᱛᱤᱨᱮᱱ ᱡᱚᱛᱚᱠᱷᱚᱡ ᱥᱟᱸᱜᱮ ᱤᱦᱩᱫᱤ ᱫᱚ ᱱᱚᱣᱟ ᱫᱤᱥᱟᱹᱢ ᱨᱮᱜᱮ ᱢᱮᱱᱟᱜ ᱠᱳᱣᱟ᱾
ᱱᱟᱜᱟᱢ
᱑᱙᱑᱗ ᱥᱮᱨᱢᱟ ᱨᱮᱱᱟᱜ ᱒ ᱱᱚᱵᱷᱮᱢᱵᱚᱨ British Foreign Minister ᱟᱨᱛᱷᱟᱨ ᱡᱮᱢᱥ ᱵᱟᱞᱯᱷᱳᱨ ᱤᱦᱩᱫᱤ ᱠᱩ ᱴᱷᱮᱱ ᱚᱞ ᱟᱠᱟᱫ ᱢᱤᱫᱴᱮᱱ ᱪᱤᱴᱷᱤ ᱨᱮᱭ ᱢᱮᱛᱟᱜ ᱠᱩ ᱛᱟᱸᱦᱮᱸᱱᱟ ᱡᱮ ᱢᱩᱥᱞᱟᱹ ᱫᱤᱥᱟᱹᱢ ᱯᱷᱤᱞᱤᱥᱛᱤᱱ ᱨᱮ ᱤᱦᱩᱫᱤ ᱫᱤᱥᱟᱹᱢ ᱵᱮᱱᱟᱣ ᱯᱮ᱾ ᱟᱞᱮ ᱞᱮ ᱜᱚᱸᱲᱚᱸ ᱟᱯᱮᱭᱟ᱾ ᱤᱱᱟᱹ ᱛᱟᱭᱚᱢ ᱟᱭᱢᱟ ᱤᱦᱩᱫᱤ ᱠᱩ ᱤᱣᱨᱳᱯ ᱵᱟᱹᱜᱤ ᱠᱮᱛᱮ ᱯᱷᱤᱞᱤᱥᱛᱤᱱ ᱨᱮ ᱦᱮᱡ ᱠᱟᱛᱮ ᱛᱟᱸᱦᱮᱸ ᱠᱩ ᱫᱷᱩᱨᱟᱹᱣ ᱱᱟ᱾ ᱫᱚᱥᱟᱨ ᱫᱷᱟᱹᱨᱛᱤ ᱞᱟᱹᱲᱦᱟᱹᱭ ᱞᱟᱦᱟᱨᱮ ᱫᱩᱭ ᱞᱟᱠᱷ ᱪᱮᱛᱟᱱ ᱤᱦᱩᱫᱤ ᱠᱳ ᱯᱷᱤᱞᱤᱥᱛᱤᱱ ᱨᱮᱠᱩ ᱦᱮᱡ ᱥᱮᱴᱮᱨ ᱮᱱᱟ᱾
᱑᱙᱔᱘ ᱥᱮᱨᱢᱟ ᱨᱮᱱᱟᱜ ᱑᱔ ᱢᱮ ᱡᱟᱛᱤᱥᱚᱝᱜᱷᱚ ᱟᱜ ᱫᱟᱨᱟᱭᱛᱮ ᱯᱷᱩᱨᱜᱟᱹᱞ ᱮ ᱧᱟᱢ ᱟᱠᱟᱫᱟ᱾ ᱤᱱᱟᱹ ᱛᱟᱭᱚᱢ ᱑᱗ ᱢᱮ ᱫᱤᱥᱟᱹᱢ ᱦᱤᱥᱟᱵᱛᱮ ᱥᱳᱵᱷᱤᱭᱮᱛ ᱤᱣᱱᱤᱭᱚᱱ ᱯᱟᱹᱦᱤᱞ ᱩᱛᱟᱹᱨ ᱤᱥᱽᱨᱟᱭᱮᱞ ᱥᱤᱠᱨᱤᱛᱤᱭ ᱮᱢᱟᱣ ᱫᱮᱭᱟ᱾
ᱯᱟᱹᱨᱥᱤ
ᱤᱡᱽᱨᱟᱭᱮᱞ ᱨᱮ ᱟᱭᱢᱟ ᱞᱮᱠᱟᱱ ᱯᱟᱹᱨᱥᱤ ᱢᱮᱱᱟᱜ-ᱟ᱾ ᱞᱟᱹᱴᱩ ᱠᱟᱹᱴᱤᱡ ᱢᱤᱞᱮ ᱓᱓ ᱜᱚᱴᱟᱝ ᱯᱟᱹᱨᱥᱤ ᱢᱮᱱᱟᱜ-ᱟ᱾ ᱱᱚᱸᱰᱮᱱᱠᱩ ᱢᱟᱹᱱᱢᱤ ᱫᱚ ᱟᱹᱠᱩ ᱵᱷᱤᱛᱨᱤᱨᱮ ᱟᱹᱫᱷᱩᱱᱤᱠ ᱦᱤᱵᱨᱩ ᱯᱟᱹᱨᱥᱤ ᱛᱮᱠᱩ ᱨᱚᱲ ᱡᱚᱝ-ᱟ᱾ ᱦᱤᱵᱨᱩ ᱟᱨ ᱟᱨᱵᱤ ᱵᱟᱱᱟᱨᱜᱮ ᱤᱡᱽᱨᱟᱭᱮᱞ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
<span title="ctx_ver=Z39.88-2004&rft_val_fmt=info%3Aofi%2Ffmt%3Akev%3Amtx%3Ajournal&rft.genre=unknown&rft.jtitle=The+World+Factbook&rft.atitle=Israel&rft_id=https%3A%2F%2Fwww.cia.gov%2Flibrary%2Fpublications%2Fthe-world-factbook%2Fgeos%2Fis.html&rfr_id=info%3Asid%2Fen.wikipedia.org%3AIsrael" class="Z3988">
ᱤᱢᱮᱞ
ᱤᱞᱮᱠᱴᱨᱚᱱᱤᱠ ᱢᱮᱞ ᱵᱟᱝᱢᱟ ᱰᱟᱠ ᱫᱚ ᱤᱢᱮᱞ ᱢᱮᱱᱛᱮ 1993 ᱥᱟᱞ ᱠᱷᱚᱱ ᱵᱟᱰᱟᱭᱚᱜ ᱠᱟᱱᱟ᱾ᱱᱚᱶᱟ ᱫᱟᱨᱟᱭ ᱛᱮ ᱢᱤᱫ ᱵᱮᱣᱦᱟᱨᱤᱭᱟᱹ ᱟᱨ ᱢᱤᱫ ᱵᱮᱣᱦᱟᱨᱤᱭᱟᱹ ᱴᱷᱮᱱ ᱨᱮᱠᱚᱰ ᱟᱠᱟᱱ ᱨᱚᱲ, ᱯᱷᱳᱴᱳ, ᱵᱷᱤᱰᱤᱭᱳ ᱮᱢᱟᱱ ᱮ ᱵᱷᱮᱡᱟ ᱠᱮᱭᱟ᱾ᱢᱟᱬᱟᱝ ᱫᱚ ᱵᱮᱣᱨᱟ ᱵᱷᱮᱡᱟᱭᱤᱡ ᱟᱨ ᱵᱮᱣᱨᱟ ᱧᱟᱢᱤᱡ ᱵᱟᱱᱟ ᱦᱚᱲ ᱢᱤᱫ ᱫᱷᱟᱣ ᱛᱮ ᱚᱱᱞᱟᱭᱤᱱ ᱨᱮ ᱛᱟᱦᱮᱸ ᱦᱩᱭ ᱟᱹᱠᱤᱱ ᱠᱟᱱ ᱛᱟᱦᱮᱸᱫ ᱾ ᱤᱠᱷᱟᱹᱱ ᱱᱤᱛ ᱫᱚ ᱥᱟᱧᱪᱟᱣ ᱠᱟᱛᱮ ᱢᱟᱬᱟᱝ ᱥᱮᱫ ᱞᱟᱦᱟᱜ (en:store and forward) ᱯᱨᱚᱠᱨᱤᱭᱟ ᱛᱮ ᱵᱮᱱᱟᱣ ᱟᱠᱟᱱ ᱠᱷᱟᱹᱛᱤᱨ ᱢᱤᱫ ᱫᱷᱟᱣ ᱛᱮ ᱵᱟᱱᱟ ᱦᱚᱲ ᱚᱱᱞᱟᱭᱤᱱ ᱛᱟᱦᱮᱸᱱ ᱵᱟᱭ ᱞᱟᱹᱠᱛᱤᱜ ᱠᱟᱱᱟ᱾ ᱤᱢᱮᱞ ᱥᱚᱨᱵᱷᱚᱨ ᱵᱮᱣᱨᱟ ᱧᱟᱢ ᱠᱟᱛᱮ ᱥᱟᱹᱭᱛᱤ ᱫᱚᱦᱚ ᱠᱟᱜ-ᱟᱭ᱾ ᱵᱮᱣᱦᱟᱨᱤᱭᱟᱹ ᱛᱤᱱ ᱨᱮ ᱚᱱᱞᱟᱭᱤᱱ ᱨᱮ ᱦᱤᱡᱩᱜ-ᱟᱭ ᱩᱱᱡᱷᱚᱜ ᱵᱮᱣᱨᱟ ᱦᱮᱡ ᱟᱠᱟᱱᱟ ᱢᱮᱱᱛᱮ ᱵᱟᱰᱟᱭ ᱫᱟᱲᱮᱭᱟᱜ-ᱟᱭ᱾
ᱱᱟᱜᱟᱢ
ᱤᱞᱮᱠᱴᱨᱚᱱᱤᱠ ᱢᱮᱞ ᱟᱹᱲᱟᱹ ᱫᱚ ᱤᱞᱮᱠᱴᱨᱚᱱᱤᱠ ᱵᱮᱣᱨᱟ ᱵᱷᱮᱡᱟᱭ ᱞᱟᱹᱜᱤᱫ ᱵᱮᱣᱦᱟᱨᱚᱜ ᱠᱟᱱ ᱛᱟᱦᱮᱸᱫ᱾
ᱵᱟᱦᱨᱮ ᱡᱚᱱᱚᱲ
1ᱹ http://www.iana.org/assignments/message-headers/perm-headers.html
3. http://www.multicians.org/thvv/mail-history.html
ᱦᱟᱛᱷᱨᱚᱥ
ᱦᱟᱛᱷᱨᱚᱥ ᱫᱚ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱢᱤᱫ ᱱᱟᱜᱟᱢᱤᱭᱟᱹ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱦᱚᱱᱚᱛ ᱦᱚᱸ ᱠᱟᱱᱟ, ᱱᱚᱣᱟ ᱨᱮᱱᱟᱜ ᱛᱷᱟᱯᱚᱱ ᱫᱚ ᱓ ᱢᱮᱭ ᱑᱙᱙᱗ ᱥᱟᱞ ᱨᱮ ᱟᱞᱤᱜᱚᱲ, ᱢᱚᱛᱷᱩᱨᱟ ᱟᱨ ᱟᱜᱽᱨᱟ ᱨᱮᱱᱟᱜ ᱛᱟᱨᱟ ᱴᱷᱟᱶ ᱢᱮᱥᱟ ᱠᱟᱛᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱟᱞᱤᱜᱚᱲ ᱠᱷᱚᱸᱰ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾
ᱪᱟᱪᱞᱟᱣ
ᱦᱟᱛᱷᱨᱚᱥ ᱫᱚ ᱯᱮᱭᱟ ᱡᱚᱜᱚᱠᱷᱚᱸᱰ (ᱥᱟᱵᱽᱰᱤᱵᱤᱡᱚᱱ) ᱥᱟᱶ ᱢᱤᱫ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱼ ᱦᱟᱛᱷᱨᱚᱥ, ᱥᱤᱠᱚᱱᱫᱚᱨ ᱨᱟᱣ ᱟᱨ ᱥᱟᱫᱟᱵᱟᱫᱽ ᱾ ᱱᱚᱣᱟ ᱜᱮᱨ ᱟᱹᱫᱤᱵᱟᱹᱥᱤ ᱟᱜ ᱨᱤᱡᱮᱨᱵᱽ ᱛᱷᱚᱠ ᱵᱷᱤᱛᱤᱨ ᱨᱮ ᱢᱤᱫ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱟᱱᱟ ᱾ ᱦᱚᱱᱚᱛ ᱨᱮ ᱯᱮᱭᱟ ᱡᱚᱜᱚᱠᱷᱚᱸᱰ ᱛᱟᱭᱚᱢ ᱯᱮᱭᱟ ᱵᱤᱫᱷᱟᱱ ᱴᱚᱴᱷᱟ ᱢᱮᱱᱟᱜᱼᱟ ᱾ ᱦᱟᱛᱷᱨᱚᱥ ᱦᱚᱱᱚᱛ ᱫᱚ ᱢᱟᱬᱟᱝ ᱢᱟᱦᱟᱢᱟᱭᱟ ᱱᱚᱜᱚᱨ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ, ᱑᱙᱙᱗ ᱥᱟᱞ ᱨᱮ ᱟᱞᱤᱜᱚᱲ, ᱢᱚᱛᱷᱩᱨᱟ ᱟᱨ ᱟᱜᱽᱨᱟ ᱦᱚᱱᱚᱛ ᱨᱮᱱᱟᱜ ᱛᱟᱨᱟ ᱴᱷᱟᱶ ᱢᱮᱥᱟ ᱠᱟᱛᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾
ᱚᱛᱱᱚᱜ
ᱦᱟᱛᱷᱨᱚᱥ 27.6°N, 78.05°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱑᱘᱕ ᱢᱤᱴᱚᱨ (᱖᱐᱖ ᱯᱷᱤᱴ) ᱢᱮᱱᱟᱜᱼᱟ ᱟᱨ ᱱᱚᱣᱟ ᱟᱜᱽᱨᱟ, ᱟᱞᱤᱜᱚᱲ ᱟᱨ ᱢᱚᱛᱷᱩᱨᱟ ᱟᱨ ᱵᱟᱨᱮᱞᱤ ᱨᱟᱡᱽᱰᱟᱦᱟᱨ ᱠᱨᱚᱥᱤᱝ ᱨᱮ ᱢᱮᱱᱟᱜᱼᱟ ᱾
ᱥᱟᱜᱟᱲᱚᱢ
ᱯᱩᱱᱭᱟᱹ ᱨᱮᱞᱣᱮ ᱥᱴᱮᱥᱚᱱ ᱫᱚ ᱦᱟᱛᱷᱨᱚᱥ ᱮ ᱥᱮᱵᱟᱭᱟ : ᱦᱟᱛᱷᱨᱚᱥ ᱡᱚᱸᱠᱥᱚᱱ ᱨᱮᱞᱣᱮ, ᱦᱟᱛᱷᱨᱚᱥ ᱨᱚᱰ ᱨᱮᱞᱣᱮ ᱥᱴᱮᱥᱚᱱ, ᱦᱟᱛᱷᱨᱚᱥ ᱥᱤᱴᱤ ᱨᱮᱞᱣᱮ ᱥᱴᱮᱥᱚᱱ ᱟᱨ ᱦᱟᱛᱷᱨᱚᱥ ᱠᱤᱞᱟ ᱨᱮᱞᱣᱮ ᱥᱴᱮᱥᱚᱱ ᱾
ᱱᱟᱜᱟᱢ
ᱦᱟᱛᱷᱨᱚᱥ ᱫᱚ ᱖ ᱢᱮᱭ ᱑᱙᱙᱗ ᱥᱟᱞ ᱨᱮ ᱟᱞᱤᱜᱚᱲ ᱟᱨ ᱢᱚᱛᱷᱩᱨᱟ ᱨᱮᱱᱟᱜ ᱛᱟᱨᱟ ᱛᱚᱦᱥᱤᱞ ᱢᱮᱥᱟ ᱠᱟᱛᱮ ᱢᱤᱫᱴᱟᱹᱝ ᱦᱚᱱᱚᱛ ᱵᱮᱱᱟᱣ ᱮᱱᱟ ᱾ ᱦᱟᱛᱷᱨᱚᱥ ᱫᱚ ᱠᱚᱧᱮ ᱥᱤᱧᱚᱛ ᱨᱮᱱᱟᱜ ᱵᱨᱚᱡᱽ ᱴᱚᱴᱷᱟ ᱵᱷᱤᱛᱤᱨ ᱨᱮ ᱦᱤᱡᱩᱜᱼᱟ ᱱᱚᱣᱟ ᱵᱨᱤᱴᱤᱥ ᱨᱟᱡᱽ ᱚᱠᱛᱚ ᱠᱷᱚᱱ ᱢᱤᱫ ᱠᱟᱹᱨᱜᱟᱲ ᱛᱟᱞᱢᱟ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱦᱟᱛᱷᱨᱚᱥ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱦᱟᱛᱷᱨᱚᱥ
ᱫᱷᱩᱱᱚᱴ ᱩᱯᱚᱡᱮᱞᱟ
ᱱᱟᱜᱟᱢ
ᱱᱤᱭᱟᱸ ᱩᱯᱚᱡᱮᱞᱟ ᱨᱮᱱᱟᱜ ᱩᱛᱟᱹᱨ ᱫᱚ ᱜᱟᱵᱽᱛᱚᱞᱤ ᱩᱯᱚᱡᱮᱞᱟ ᱟᱨ ᱥᱟᱨᱤᱭᱟᱠᱟᱱᱫᱤ ᱩᱯᱚᱡᱮᱞᱟ, ᱫᱟᱹᱠᱷᱤᱱ ᱫᱚ ᱥᱤᱨᱟᱡᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱨᱟᱭᱜᱚᱸᱡᱽ ᱩᱯᱚᱡᱮᱞᱟ, ᱯᱩᱪᱷᱤᱢ ᱫᱚ ᱥᱟᱦᱚᱡᱟᱦᱟᱱᱯᱩᱨ ᱩᱯᱚᱡᱮᱞᱟ ᱟᱨ ᱥᱮᱨᱯᱩᱨ ᱩᱯᱚᱡᱮᱞᱟ, ᱯᱩᱨᱩᱵᱽ ᱫᱚ ᱠᱟᱡᱤᱯᱟᱲᱟ ᱩᱯᱚᱡᱮᱞᱟ ᱢᱮᱱᱟᱜ-ᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱫᱷᱩᱱᱚᱴ ᱫᱚ ᱛᱷᱟᱱᱟ ᱦᱩᱭᱞᱮᱱᱟ ᱑᱙᱖᱒ ᱥᱮᱨᱢᱟ ᱛᱮ, ᱚᱱᱟ ᱛᱟᱭᱚᱢ ᱑᱙᱘᱓ ᱥᱮᱨᱢᱟ ᱨᱮ ᱩᱯᱚᱡᱮᱞᱟ᱾ ᱱᱤᱭᱟᱸ ᱩᱯᱚᱡᱮᱞᱟ ᱨᱮ ᱒᱑᱒ ᱜᱚᱴᱟᱜ ᱟᱛᱚ‌ᱟᱨ ᱑᱐ ᱜᱚᱴᱟᱜ ᱤᱭᱩᱱᱤᱭᱚᱱ ᱬᱮᱱᱟᱜ-ᱟ᱾ ᱤᱭᱩᱱᱤᱭᱚᱱ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ ᱚᱱᱟ ᱵᱮᱜᱚᱨ ᱦᱚᱸ ᱫᱷᱩᱱᱚᱴ ᱯᱳᱣᱨᱳᱥᱚᱵᱷᱟ ᱒᱐᱐᱑ ᱥᱮᱨᱢᱟ ᱨᱮ ᱦᱩᱭᱟᱠᱟᱱᱟ᱾
ᱦᱚᱲᱠᱚ
᱒᱐᱐᱑ ᱥᱮᱨᱢᱟ ᱦᱚᱲ ᱞᱮᱠᱷᱟ ᱛᱮ ᱵᱟᱰᱟᱭᱟᱞᱞᱠᱟ ᱱᱤᱭᱟᱸ ᱩᱯᱚᱡᱮᱞᱟ ᱨᱮ ᱒,᱖᱖,᱐᱐᱑ ᱜᱚᱴᱟᱜ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱯᱚᱨᱛᱤ ᱵᱚᱨᱛᱚ ᱠᱤᱞᱳᱢᱤᱴᱟᱨ ᱨᱮ ᱖᱓᱐ ᱜᱚᱴᱟᱜ ᱠᱟᱛᱮᱜᱮ ᱦᱚᱲᱠᱚ ᱥᱟᱸᱜᱮᱜ ᱠᱟᱱᱟ᱾ ᱚᱱᱟ ᱞᱮᱠᱟᱛᱮ ᱱᱤᱛᱚᱜ ᱟᱱ ᱚᱠᱛᱚ ᱨᱮ ᱦᱚᱲ ᱢᱮᱱᱟᱜ ᱠᱚᱣᱟ ᱔,᱕᱐,᱐᱐᱐ ᱜᱚᱴᱟᱝ᱾
ᱵᱤᱡᱚᱭᱣᱟᱰᱟ
ᱚᱛᱱᱚᱜ
ᱵᱤᱡᱚᱭᱣᱟᱰᱟ ᱫᱚ ᱠᱨᱤᱥᱱᱟ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ, ᱵᱩᱨᱩ ᱟᱨ ᱠᱮᱱᱟᱞ ᱤᱫᱤ ᱛᱮ ᱮᱥᱮᱫ ᱟᱠᱟᱫᱼᱟ ᱾ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱚᱢᱚᱨᱟᱵᱚᱛᱤ ᱠᱷᱚᱱ ᱑᱘.᱕ ᱠᱤᱞᱚᱢᱤᱴᱚᱨ (᱑᱑.᱕ ᱢᱤᱞ) ᱢᱮᱱᱟᱜᱼᱟ ᱾ ᱟᱨ ᱫᱚᱨᱤᱭᱟ ᱟᱴᱮᱫ ᱠᱷᱚᱱ ᱑᱑ ᱢᱤᱴᱚᱨ (᱓᱖ ᱯᱷᱤᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ ᱾ ᱯᱨᱚᱠᱟᱥᱟᱢ ᱵᱟᱨᱟᱡᱽ ᱡᱟᱞᱟᱯᱩᱨᱤ ᱨᱮᱱᱟᱜ ᱠᱚᱧᱮ ᱥᱮᱦᱮᱫ ᱠᱷᱚᱱ ᱚᱸᱰᱚᱠ ᱟᱠᱟᱱᱟ ᱯᱮ ᱜᱟᱰᱟ ᱼ ᱮᱞᱩᱨᱩ, ᱵᱟᱱᱫᱟᱨ ᱟᱨ ᱨᱚᱭᱣᱮᱥ ᱼ ᱥᱚᱦᱚᱨ ᱞᱮᱠᱟᱛᱮ ᱞᱤᱸᱡᱤᱱ ᱠᱟᱱᱟ ᱾
ᱦᱚᱲ ᱞᱮᱠᱷᱟ
ᱥᱚᱦᱚᱨ ᱫᱚ ᱯᱚᱱᱚᱛ ᱨᱮ ᱫᱚᱥᱟᱨ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱟᱨ ᱫᱷᱟᱹᱨᱛᱤ ᱨᱮ ᱛᱮᱥᱟᱨ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱥᱚᱦᱨᱤ ᱛᱮᱭᱟᱨ ᱴᱚᱴᱷᱟ ᱠᱟᱱᱟ, ᱚᱠᱟᱨᱮ ᱓᱑,᱒᱐᱐ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱱᱩᱠᱩ ᱦᱚᱲ ᱮᱞ ᱫᱚ ᱑᱐,᱒᱑,᱘᱐᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱠᱚᱲᱟ ᱫᱚ ᱕᱒᱔,᱙᱑᱘ ᱟᱨ ᱛᱤᱨᱞᱟᱹ ᱫᱚ ᱕᱒᱓,᱓᱒᱒ ᱢᱮᱱᱟᱜ ᱠᱚᱣᱟ ᱼ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱙᱗ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱞᱟᱹᱜᱤᱫ ᱼ ᱙᱔᱐ ᱜᱚᱴᱟ ᱑᱐᱐᱐ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱡᱟᱱᱟᱝ ᱡᱟᱹᱱᱤ ᱠᱷᱚᱱ ᱰᱮᱦᱮᱨ ᱾ ᱙᱒,᱘᱔᱘ ᱜᱤᱫᱽᱨᱟᱹ ᱐ᱼ᱖ ᱵᱚᱪᱷᱚᱨ ᱩᱢᱚᱨ ᱠᱚᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱔᱗,᱕᱗᱒ ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱔᱕,᱒᱖᱖ ᱠᱩᱲᱤ ᱠᱤ ᱛᱟᱦᱮᱸ ᱠᱟᱱᱟ: ᱙᱕᱑ ᱜᱚᱴᱟ ᱑᱐᱐᱐ ᱡᱟᱱᱟᱝ ᱡᱟᱹᱱᱤ ᱾ ᱥᱮᱪᱮᱫ ᱫᱚᱨ ᱫᱚ ᱘᱒.᱕᱙% (ᱠᱚᱲᱟ ᱘᱖.᱒᱕%; ᱛᱤᱨᱞᱟᱹ ᱗᱘.᱙᱔%) ᱗᱘᱙,᱐᱓᱘ ᱥᱮᱪᱮᱫ ᱠᱚ ᱥᱟᱶ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱫᱚ ᱗᱓.᱐᱐% ᱠᱷᱚᱱ ᱰᱮᱦᱮᱨ ᱜᱮᱭᱟ ᱾
ᱫᱤᱥᱩᱣᱟᱹ ᱦᱮᱡ ᱥᱮᱱ
ᱤᱱᱴᱨᱟᱼᱥᱚᱦᱚᱨ ᱫᱤᱥᱩᱣᱟᱹ ᱦᱤᱡᱩᱜ ᱥᱮᱱᱚᱜ ᱨᱮᱱᱟᱜ ᱯᱩᱭᱞᱩ ᱢᱚᱰ ᱥᱚᱦᱚᱨ ᱵᱟᱥ ᱟᱨ ᱳᱴᱚ ᱨᱤᱠᱥᱟ ᱢᱮᱱᱟᱜᱼᱟ ᱾ ᱚᱱᱟ ᱥᱟᱶᱛᱮ, ᱦᱤᱡᱩᱜ ᱥᱮᱱᱚᱜ ᱜᱟᱹᱰᱤ ᱮᱢᱟᱱ ᱵᱮᱵᱚᱥᱛᱟ ᱢᱚᱴᱚᱨᱥᱟᱭᱠᱤᱞ, ᱥᱟᱭᱞᱤᱞ ᱨᱤᱠᱥᱟ ᱟᱨ ᱥᱟᱭᱠᱤᱞ ᱢᱮᱱᱟᱜᱼᱟ ᱾ ᱯᱚᱱᱰᱤᱛ ᱱᱮᱦᱨᱩ ᱵᱟᱥ ᱥᱴᱮᱥᱚᱱ ᱟᱨ ᱵᱤᱡᱚᱭᱣᱟᱰᱟ ᱨᱮᱞᱣᱮ ᱥᱴᱮᱥᱚᱱ ᱥᱚᱲᱚᱠ ᱟᱨ ᱨᱮᱞ ᱦᱤᱡᱩᱜ ᱥᱮᱱᱚᱜ ᱞᱟᱹᱜᱤᱫ ᱛᱮ ᱢᱩᱬ ᱦᱤᱡᱩᱜ ᱥᱮᱱᱚᱜ ᱜᱟᱹᱰᱤ ᱪᱟᱪᱞᱟᱣ ᱢᱮᱱᱟᱜᱼᱟ ᱾ ᱯᱚᱸᱰᱤᱛ ᱱᱮᱦᱨᱩ ᱵᱟᱥ ᱥᱴᱮᱥᱚᱱ APSRTC ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ, ᱚᱠᱚᱭ ᱥᱤᱧᱚᱛ ᱨᱮᱱᱟᱜ ᱯᱩᱱᱟᱜ ᱟᱹᱰᱤ ᱢᱟᱨᱟᱝ ᱟᱨ ᱟᱹᱰᱤ ᱵᱤᱡᱤ ᱵᱟᱥ ᱛᱟᱨᱢᱤᱞ ᱞᱮᱠᱟᱛᱮ ᱛᱷᱟᱱ ᱮᱢ ᱟᱠᱟᱱᱟ ᱾ APSRTC ᱨᱮᱱᱟᱜ ᱥᱚᱦᱚᱨ ᱰᱤᱵᱤᱡᱚᱱ ᱟᱵᱷᱨᱮᱜᱽ ᱓᱐᱐,᱐᱐᱐ ᱫᱤᱱᱟᱹᱢ ᱦᱤᱞᱚᱜ ᱦᱤᱡᱩᱜ ᱥᱮᱱᱚᱜ ᱞᱟᱹᱜᱤᱫ ᱛᱮ ᱔᱕᱐ ᱵᱟᱥ ᱪᱟᱪᱞᱟᱜ ᱠᱟᱱᱟ ᱾ ᱳᱴᱚᱱᱟᱜᱟᱨ ᱵᱟᱥ ᱴᱟᱨᱢᱤᱱᱟᱥ ᱟᱨ ᱥᱚᱦᱚᱨ ᱵᱟᱥ ᱜᱷᱟᱴ ᱨᱮᱱᱟᱜ ᱠᱟᱹᱢᱤ ᱥᱚᱦᱚᱨ ᱵᱟᱥ ᱥᱮᱵᱟ ᱞᱟᱹᱜᱤᱫ ᱛᱮ ᱯᱩᱨᱟᱹᱣ ᱟᱠᱟᱱᱟ ᱾  ᱥᱚᱦᱚᱨ ᱵᱟᱥᱟᱸᱛ ᱰᱟᱦᱟᱨ, ᱮᱞᱩᱨᱩ ᱰᱟᱦᱟᱨ, ᱮᱢ.ᱡᱤ. ᱨᱚᱰ ᱨᱮᱱᱟᱜ ᱢᱩᱬ ᱰᱟᱦᱟᱨ ᱟᱨ ᱤᱵᱽᱨᱟᱦᱤᱢᱯᱟᱴᱱᱟᱢ, ᱠᱚᱱᱰᱟᱯᱟᱞᱞᱤ ᱟᱨ ᱱᱟᱱᱱᱟ ᱥᱚᱦᱚᱨ ᱨᱮᱱᱟᱜ ᱵᱟᱦᱨᱮ ᱮᱞᱟᱠᱟ ᱨᱮ ᱪᱟᱞᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:Articles containing Telugu-language text ᱛᱷᱚᱠ:Articles containing potentially dated statements from 2010 ᱛᱷᱚᱠ:All articles containing potentially dated statements ᱛᱷᱚᱠ:Articles containing potentially dated statements from 2011 ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ  ᱛᱷᱚᱠ:ᱠᱨᱤᱥᱱᱟ ᱦᱚᱱᱚᱛ ᱨᱮ ᱢᱚᱱᱰᱚᱞ ᱦᱮᱰᱠᱩᱣᱟᱴᱚᱨ ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱴᱚᱴᱷᱟ ᱨᱮᱱᱟᱜ ᱥᱚᱦᱚᱨ ᱠᱚ ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ
ᱰᱷᱟᱠᱟ ᱠᱷᱚᱸᱰ
ᱰᱷᱟᱠᱟ ᱠᱷᱚᱸᱰ ᱫᱚ ᱵᱟᱝᱞᱟᱫᱤᱥᱟᱹᱢ ᱨᱮᱭᱟᱜ ᱮᱭᱟᱭ ᱟᱱᱟᱜ ᱯᱚᱨᱥᱟᱥᱚᱱᱤᱠ ᱠᱷᱚᱸᱰ ᱨᱮᱭᱟᱜ ᱢᱤᱫᱴᱟᱝ ᱠᱟᱱᱟ᱾ ᱱᱤᱭᱟᱹ ᱫᱚ ᱵᱟᱝᱞᱟᱫᱮᱥ ᱨᱮᱭᱟᱜ (ᱠᱮᱱᱫᱤᱨᱤᱼᱳ ᱚᱱᱪᱚᱞ) ᱨᱮ ᱢᱮᱱᱟᱜᱼᱟ᱾ ᱱᱤᱛᱚᱜ ᱟᱱ ᱚᱠᱛᱚᱨᱮ ᱰᱷᱟᱠᱟ ᱟᱨ ᱵᱚᱨᱤᱥᱟᱠ ᱠᱷᱚᱸᱰ ᱥᱟᱸᱶ ᱪᱮᱫ ᱦᱚᱱᱚᱛ ᱦᱚᱸ ᱵᱟᱱᱩᱜᱼᱟ᱾ ᱥᱚᱝᱥᱩᱢᱩᱝ ᱫᱚ ᱰᱷᱟᱠᱟ ᱠᱷᱚᱸᱰ ᱠᱷᱚᱡᱽ ᱦᱚᱸ ᱢᱟᱨᱟᱝ ᱦᱚᱱᱚᱛ ᱴᱟᱝᱜᱟᱭᱮᱞ᱾
=ᱯᱚᱨᱥᱟᱥᱚᱱᱤᱠ ᱦᱚᱱᱚᱛ= ᱰᱷᱟᱦᱟ ᱠᱷᱚᱸᱰ ᱯᱩᱨᱩᱵᱽ ᱯᱟᱠᱤᱥᱛᱷᱟᱱ ᱨᱮᱭᱟᱜ ᱯᱚᱨᱚᱫᱮᱥ ᱛᱟᱦᱮᱸ ᱠᱟᱱᱟ᱾ ᱱᱚᱸᱼᱳᱭᱟ ᱫᱚ ᱔(ᱯᱩᱱ)ᱜᱚᱴᱟᱝ ᱥᱤᱴᱤ ᱠᱚᱨᱯᱚᱨᱮᱥᱚᱱ,᱑᱓(ᱜᱮᱞ ᱯᱮ)ᱜᱚᱴᱟᱝ ᱦᱚᱱᱚᱛ,᱕᱘(ᱢᱚᱜᱮᱞ ᱤᱨᱟᱹᱞ)ᱜᱚᱴᱟᱝ ᱯᱚᱣᱨᱚᱥᱚᱵᱷᱟ,᱑᱒᱓ ᱜᱚᱴᱟᱝ ᱩᱯᱚᱡᱮᱞᱟ,᱑,᱒᱓᱙ ᱜᱚᱴᱟᱝ ᱤᱣᱱᱤᱭᱚᱱ ᱯᱚᱨᱤᱥᱚᱫ,᱑᱒,᱗᱖᱕ ᱜᱚᱴᱟᱝ ᱡᱚᱣᱡᱟ,᱕᱔᱙ ᱜᱚᱴᱟᱝ ᱚᱭᱟᱴ,᱑,᱖᱒᱓ ᱜᱚᱴᱟᱝ ᱢᱚᱦᱚᱞ ᱟᱨ ᱒᱕,᱒᱔᱔ ᱜᱚᱴᱟᱝ ᱟᱛᱚ ᱱᱤᱭᱟᱹᱛᱮ ᱵᱮᱱᱟᱣ ᱦᱩᱭᱟᱠᱟᱱᱟ᱾
ᱱᱟᱜᱟᱢ
ᱰᱷᱟᱠᱟ ᱠᱷᱚᱸᱰ ᱨᱮᱭᱟᱜ ᱩᱛᱟᱹᱨ ᱫᱚ ᱢᱚᱭᱢᱚᱱᱥᱤᱝᱦᱚ ᱠᱷᱚᱸᱰ, ᱯᱩᱪᱷᱤᱢ ᱫᱚ ᱨᱟᱡᱽᱥᱟᱦᱤ ᱠᱷᱚᱸᱰ ᱟᱨ ᱠᱷᱩᱞᱱᱟ ᱠᱷᱚᱸᱰ ᱫᱟᱹᱠᱷᱤᱱ ᱫᱚ ᱵᱚᱨᱤᱥᱟᱞ ᱠᱷᱚᱸᱰ ᱯᱩᱨᱩᱵᱽ ᱫᱚ ᱠᱩᱢᱤᱞᱞᱟ ᱠᱷᱚᱸᱰ ᱟᱨ ᱥᱤᱞᱮᱴ ᱠᱷᱚᱸᱰ ᱢᱮᱱᱟᱜ-ᱟ᱾
ᱯᱮᱴᱨᱤᱠ ᱠᱳᱞᱤᱱᱥ (ᱥᱟᱯᱲᱟᱣᱤᱡ)
ᱯᱮᱴᱨᱤᱠ ᱠᱳᱞᱤᱱᱥ ᱫᱚ ᱢᱤᱫ ᱟᱢᱨᱤᱠᱟᱱ ᱦᱮᱴᱮᱨᱳᱥᱮᱠᱥᱩᱣᱟᱞ ᱯᱳᱨᱱᱳᱜᱽᱨᱟᱯᱷᱤᱠ ᱪᱚᱞᱚᱛᱪᱤᱛᱟᱹᱨ ᱥᱟᱯᱲᱟᱣᱤᱡ ᱟᱨ ᱮᱞᱤᱜᱮᱱᱴ ᱮᱱᱡᱮᱞ ᱯᱨᱳᱰᱟᱠᱥᱚᱱ ᱨᱮᱱ ᱢᱟᱨᱮᱱ ᱢᱟᱹᱞᱤᱠ ᱟᱨ ᱮᱵᱷᱤ ᱮᱱ ᱦᱚᱞ ᱚᱯᱷ ᱯᱷᱟᱢ ᱟᱨ ᱮᱠᱥ ᱟᱨ ᱥᱤ ᱳ ᱦᱚᱞ ᱚᱯᱷ ᱯᱷᱮᱢ ᱨᱮᱱ ᱨᱟᱹᱥᱤᱭᱟᱹ ᱠᱟᱱᱟᱭ᱾
ᱮᱰᱟᱞᱴ ᱯᱷᱤᱞᱢ ᱠᱟᱹᱢᱤ ᱦᱚᱨᱟ
ᱠᱳᱞᱤᱱᱥ ᱫᱚ ᱑᱙᱘᱙ ᱥᱟᱹᱦᱤᱛ ᱨᱮ ᱟᱫᱟᱨ ᱡᱚᱱ ᱥᱴᱟᱜᱞᱤᱭᱟᱱᱳ ᱟᱜ ᱠᱟᱛᱷᱟ ᱞᱮᱠᱟᱛᱮ ᱥᱤᱞᱥ ᱢᱮᱱᱮᱡᱟᱨ ᱞᱮᱠᱟᱛᱮ ᱤᱵᱷᱤᱞ ᱮᱱᱡᱮᱞ ᱯᱨᱚᱰᱟᱠᱥᱚᱱ ᱨᱮ ᱥᱮᱞᱮᱫᱚᱜ ᱚᱠᱛᱚ ᱦᱚᱲ ᱪᱚᱞᱚᱛ ᱪᱤᱛᱟᱹᱨ ᱵᱤᱨᱤᱫ ᱨᱮ ᱟᱭᱟᱜ ᱠᱟᱹᱢᱤ ᱡᱤᱭᱚᱱ ᱢᱟᱲᱟᱝ ᱥᱮᱞᱥ ᱨᱮᱭ ᱠᱟᱹᱢᱤ ᱞᱮᱫᱟ ᱾ ᱚᱱᱟ ᱛᱟᱭᱚᱢ ᱩᱱᱠᱩ ᱫᱚ ᱤᱵᱷᱤᱞ ᱮᱱᱡᱮᱞ ᱟᱜ ᱢᱤᱫᱴᱟᱝ ᱩᱯᱚᱠᱛᱚ ᱞᱮᱠᱟᱛᱮ ᱮᱞᱤᱜᱮᱱᱴ ᱮᱱᱡᱮᱞ ᱯᱨᱳᱰᱟᱠᱥᱚᱱ (᱑᱙᱙᱐) ᱛᱷᱟᱯᱚᱱ ᱞᱮᱫᱟ ᱟᱨ ᱩᱱᱤ ᱟᱡ ᱠᱳᱞᱤᱱᱟᱴᱟᱨ (ᱠᱚᱲᱟ ᱠᱚᱣᱟᱜ ᱡᱳᱜᱟᱹᱱ ᱡᱟᱦᱟᱸ ᱫᱚ ᱩᱱᱤᱭᱟᱜ ᱦᱚᱲᱜᱟᱹᱲ ᱪᱚᱞᱚᱛ ᱪᱤᱛᱟᱹᱨ ᱨᱮ ᱯᱟᱴᱷ ᱨᱮᱭᱟᱜ ᱪᱩᱨᱤᱛ ᱠᱷᱚᱱ ᱡᱟᱹᱥᱛᱤ ᱜᱟᱹᱨᱫᱷ ᱢᱮᱱᱟᱜᱼᱟ) ᱧᱩᱛᱩᱢ ᱮ ᱦᱟᱢᱮᱴ ᱞᱮᱫᱟ ᱾ ᱑᱙᱙᱒ ᱥᱟᱹᱦᱤᱛ ᱨᱮ ᱠᱳᱞᱤᱱᱥ ᱫᱚ ᱟᱭᱟᱜ ᱠᱟᱹᱨᱤ ᱥᱟᱯᱲᱟᱣ ᱨᱮ ᱮᱛᱚᱦᱚᱵ ᱞᱮᱫᱟᱭ ᱵᱟᱴᱴᱳᱢᱮᱱ ᱰᱩᱡ ᱵᱩᱫᱮᱯᱮᱥᱴ ᱟᱨ ᱚᱱᱟ ᱛᱟᱭᱚᱢ ᱛᱮ ᱴᱤᱭᱟᱱᱱᱟ ᱟᱜ ᱦᱟᱝᱜᱟᱨᱤ ᱠᱚᱱᱮᱠᱥᱚᱱ ᱾ ᱑᱙᱙᱖ ᱥᱟᱹᱦᱤᱛ ᱨᱮ ᱠᱳᱞᱤᱱᱥ ᱛᱟᱭᱚᱢᱛᱮ ᱮᱞᱜᱮᱱᱴ ᱮᱱᱡᱮᱞ ᱫᱚ ᱯᱷᱩᱨᱜᱟᱹᱞ ᱞᱮᱠᱟᱛᱮ ᱦᱟᱛᱟᱣ ᱞᱮᱫᱟ ᱾
ᱠᱳᱞᱤᱱᱥ ᱫᱚ ᱒᱐᱐᱐ ᱥᱟᱹᱦᱤᱛ ᱨᱮ ᱮᱠᱥ ᱟᱨ ᱥᱤ ᱳ ᱦᱚᱞ ᱚᱯᱷ ᱯᱷᱟᱢ ᱨᱮ ᱥᱮᱞᱮᱫ ᱞᱮᱱᱟᱭ ᱟᱨ 2002 ᱥᱟᱹᱦᱤᱛ ᱨᱮ ᱮᱰᱚᱞᱴ ᱵᱷᱤᱰᱤᱭᱳ ᱦᱚᱞ ᱚᱯᱷ ᱯᱷᱮᱢ ᱨᱮ ᱥᱮᱞᱮᱫ ᱞᱮᱱᱟᱭ ᱾ ᱒᱐᱐᱓ ᱥᱟᱹᱦᱤᱛ ᱨᱮ ᱮᱨᱤᱱᱟ ᱢᱮᱜᱟᱡᱤᱱ ᱫᱚ " ᱯᱳᱨᱱᱳ ᱨᱮᱭᱟᱜ ᱕᱐ ᱜᱚᱴᱟᱝ ᱡᱚᱛᱚᱠᱷᱚᱱ ᱫᱟᱲᱮ ᱟᱱ ᱦᱚᱲ " ᱛᱟᱹᱞᱤᱠᱟ ᱨᱮ ᱩᱱᱤ ᱫᱚ ᱜᱮᱞ ᱜᱮᱞᱟᱱ ᱴᱷᱟᱶ ᱨᱮᱭ ᱥᱮᱞᱮᱫ ᱞᱮᱱᱟ ᱾
᱒᱐᱑᱕ ᱥᱟᱹᱦᱤᱛ ᱨᱮᱭᱟᱜ ᱡᱟᱱᱩᱭᱟᱹᱨᱤ ᱨᱮ ᱯᱮᱨᱤᱠ ᱠᱳᱞᱤᱱᱥ ᱫᱚ ᱦᱚᱲ ᱠᱚᱣᱟᱜ ᱠᱟᱹᱨᱤ ᱠᱷᱚᱱ ᱮᱲᱟᱣ ᱞᱮᱱᱟ ᱟᱨ ᱟᱡᱟᱜ ᱮᱞᱤᱜᱮᱱᱴ ᱮᱱᱡᱮᱞ ᱨᱮᱭᱟᱜ ᱟᱫᱷᱟ ᱦᱤᱸᱥ ᱠᱚ ᱟᱹᱠᱷᱨᱤᱧ ᱞᱮᱫᱟ ᱾ ᱟᱡ ᱨᱮᱱ ᱢᱟᱨᱮᱱ ᱮᱨᱟ ᱫᱚ ᱟᱡ ᱨᱮᱱ ᱢᱟᱹᱞᱤᱠ ᱠᱚ ᱫᱚᱦᱚ ᱟᱠᱟᱫᱟ᱾
ᱠᱚᱯᱤᱨᱟᱭᱤᱴ ᱤᱱᱯᱷᱨᱟᱢᱮᱱᱴ ᱞᱤᱴᱤᱜᱮᱥᱟᱱ
᱒᱐᱑᱐ ᱥᱟᱞ ᱨᱮᱭᱟᱜ ᱥᱮᱯᱴᱮᱢᱵᱚᱨ ᱠᱷᱚᱱ ᱒᱐᱑᱒ ᱥᱟᱞ ᱨᱮᱭᱟᱜ ᱥᱮᱯᱴᱮᱢᱵᱚᱨ ᱦᱟᱹᱵᱤᱡ, ᱯᱮᱨᱤᱠ ᱠᱳᱞᱤᱱᱥ ᱤᱱᱠᱳᱹ ᱫᱚ ᱢᱟᱨᱠᱤᱱ ᱡᱩᱠᱛᱚᱨᱟᱥᱴᱨᱚ ᱨᱮᱭᱟᱜ ᱟᱭᱢᱟ ᱯᱷᱮᱰᱟᱨᱮᱞ ᱦᱚᱱᱚᱛ ᱠᱳᱨᱴ ᱨᱮ ᱯᱨᱟᱭ ᱒᱐᱐᱐ ᱜᱚᱴᱟᱝ ᱦᱚᱲ ᱰᱩᱡ / ᱟᱭᱯᱤ ᱮᱰᱨᱮᱥ ᱵᱤᱨᱩᱫᱷᱨᱮ ᱞᱟᱹᱞᱤᱥ ᱮᱢ ᱞᱮᱫᱟ, ᱡᱟᱸᱦᱟ ᱨᱮ ᱞᱟᱹᱞᱤᱥ ᱠᱚᱨᱟᱣ ᱦᱩᱭ ᱞᱮᱱᱟ ᱡᱮ , ᱵᱤᱴᱴᱳᱨᱮᱱᱴ ᱛᱟᱞᱟᱛᱮ ᱯᱮᱨᱤᱠ ᱠᱳᱞᱤᱱᱥ ᱤᱱᱠᱳᱹ ᱟᱜ ᱵᱟᱛᱟᱣᱟᱜ ᱪᱚᱞᱚᱛ ᱪᱤᱛᱟᱹᱨ ᱨᱮᱭᱟᱜ ᱥᱟᱛᱟᱢ ᱠᱚ ᱞᱟᱹᱜᱤᱫ ᱠᱳᱯᱨᱟᱭᱤᱴ ᱫᱚ ᱡᱩᱱ ᱰᱩᱡ ᱫᱟᱨᱟᱭ ᱛᱮ ᱵᱮᱣᱦᱟᱨᱚᱜ ᱠᱟᱱ ᱟᱭᱢᱟ ᱤᱱᱴᱟᱨᱱᱮᱴ ᱮᱢᱚᱜᱤᱡ ᱥᱤᱥᱴᱮᱢ ᱛᱟᱞᱟᱛᱮ ᱵᱮᱼᱵᱟᱹᱛᱤᱞ ᱰᱟᱣᱩᱱᱞᱳᱰ ᱛᱟᱞᱟᱛᱮ ᱵᱮᱼᱵᱮᱛᱟᱣᱟᱱ ᱰᱟᱣᱩᱱᱞᱟᱰ ᱛᱟᱞᱟᱛᱮ ᱵᱮᱶᱲᱟ ᱦᱩᱭ ᱟᱠᱟᱱᱟ ᱾  ᱯᱮᱨᱤᱠ ᱠᱳᱞᱤᱱᱥ ᱤᱱᱠᱳᱹ ᱫᱚ ᱠᱳᱢᱠᱟᱥᱴ ᱟᱨ ᱳᱣᱟᱨᱤᱡᱳᱱ ᱞᱮᱠᱟᱱ ᱤᱱᱴᱟᱨᱱᱮᱴ ᱯᱚᱨᱤᱥᱮᱵᱟ ᱮᱢᱚᱜ ᱠᱚ ᱚᱱᱟ ᱟᱭᱯᱤ ᱮᱰᱨᱮᱥ ᱥᱟᱶ ᱥᱮᱞᱮᱫ ᱟᱠᱟᱱ ᱦᱚᱲ ᱠᱚᱣᱟᱜ ᱧᱩᱛᱩᱢ ᱩᱪᱷᱟᱹᱱ ᱞᱟᱹᱜᱤᱫ ᱛᱮ ᱡᱳᱨ ᱮᱢ ᱠᱟᱛᱮ ᱞᱟᱹᱞᱤᱥ ᱨᱮᱭᱟᱜ ᱥᱟᱵᱯᱳᱭᱱᱟ ᱨᱮᱭᱟᱜ ᱡᱩᱭᱤᱫᱤᱥᱤᱠ ᱮᱱᱯᱷᱤᱥᱟᱨᱥᱚᱱ ᱨᱮᱭᱟᱜ ᱠᱚ ᱠᱷᱚᱡ ᱟᱠᱟᱫᱟ᱾
ᱟᱡᱟᱜ ᱡᱤᱭᱚᱱ
ᱯᱮᱴᱨᱤᱠ ᱠᱳᱞᱤᱱᱥ ᱫᱚ ᱯᱳᱨᱱᱳᱜᱽᱨᱟᱯᱷᱤᱠ ᱯᱟᱯᱟᱴᱤᱭᱟᱹ ᱛᱤᱭᱟᱱᱱᱟ ᱥᱟᱶᱛᱮ ᱵᱟᱯᱞᱟ ᱞᱮᱱᱟᱭ᱾ ᱑᱙᱙᱕ ᱥᱟᱹᱦᱤᱛ ᱨᱮ ᱩᱱᱠᱩᱣᱟᱜ ᱵᱟᱯᱞᱟ ᱦᱳᱭ ᱞᱮᱱᱟ᱾ ᱒᱐᱑᱕ ᱥᱟᱹᱦᱤᱛ ᱨᱮ ᱩᱱᱠᱩᱣᱟᱜ ᱵᱟᱯᱞᱟ ᱦᱩᱭ ᱞᱮᱱᱟ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱮᱰᱟᱞᱴ ᱯᱟᱯᱟᱴᱤᱭᱟᱹ ᱠᱚᱣᱟᱜ ᱛᱟᱞᱟ ᱛᱷᱚᱠ:ᱮᱰᱟᱞᱴ ᱯᱟᱯᱟᱴᱤᱭᱟᱹ ᱛᱟᱞᱠᱟᱹ ᱛᱷᱚᱠ:ᱮᱰᱟᱞᱴ ᱟᱢᱨᱤᱠᱟᱱ ᱯᱟᱯᱟᱴᱤᱭᱟᱹ ᱛᱷᱚᱠ:ᱮᱰᱟᱞᱴ ᱥᱚᱨᱮᱥ ᱯᱟᱯᱟᱴᱤᱭᱟᱹ ᱛᱷᱚᱠ:ᱯᱚᱨᱱᱳᱜᱽᱨᱟᱯᱷᱤᱠ ᱯᱟᱯᱟᱴᱤᱭᱟᱹ ᱠᱚᱣᱟᱜ ᱛᱟᱞᱠᱟ
ᱜᱩᱞᱡᱟᱨᱤᱞᱟᱞ ᱱᱚᱱᱫᱟ
ᱜᱩᱞᱡᱟᱨᱤᱞᱟᱞ ᱱᱚᱱᱫᱟ (᱔ ᱡᱩᱞᱟᱭ, ᱑᱘᱙᱘ - ᱑᱕ ᱡᱟᱱᱩᱣᱟᱨᱤ, ᱑᱙᱙᱘) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤᱭᱟᱜ ᱡᱟᱱᱟᱢ ᱫᱚ ᱥᱤᱭᱟᱞᱠᱳᱴ, ᱯᱚᱧᱡᱟᱵᱽ, ᱯᱟᱠᱤᱥᱛᱟᱱ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱨ ᱩᱱᱤ ᱫᱚ ᱢᱤᱫ ᱱᱟᱹᱯᱤᱛ ᱜᱷᱟᱨᱚᱸᱡᱽ ᱠᱷᱚᱱ ᱮ ᱛᱟᱦᱮᱸ ᱠᱟᱱᱟ ᱾ ᱟᱡ ᱫᱚ ᱑᱙᱖᱔ ᱨᱮ ᱯᱩᱭᱞᱩ ᱥᱤᱧᱚᱛᱤᱭᱟᱹ ᱢᱟᱨᱟᱝ ᱢᱚᱱᱛᱨᱤ ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱣᱟᱜ ᱜᱩᱨ ᱛᱟᱭᱚᱢ ᱥᱤᱧᱚᱛ ᱨᱤᱱᱤᱡ ᱢᱟᱨᱟᱝ ᱢᱚᱱᱛᱨᱤᱭ ᱵᱮᱱᱟᱣ ᱞᱮᱱᱟ ᱾ ᱠᱚᱸᱜᱽᱨᱮᱥ ᱯᱟᱴᱤ ᱞᱟᱹᱜᱤᱫ ᱮ ᱟᱞᱟᱭ ᱟᱠᱟᱱ ᱜᱩᱞᱡᱟᱨᱤᱞᱟᱞ ᱱᱚᱱᱫᱟ ᱫᱚ ᱯᱩᱭᱞᱩ ᱫᱷᱟᱣ ᱯᱚᱸᱰᱤᱛ ᱡᱚᱵᱟᱦᱚᱨᱞᱟᱞ ᱱᱮᱦᱨᱩᱣᱟᱜ ᱜᱩᱨ ᱛᱟᱭᱚᱢ ᱑᱙᱖᱔ ᱨᱮ ᱠᱟᱹᱢᱤ ᱵᱷᱟᱹᱨᱤᱭᱟᱹ ᱢᱟᱨᱟᱝ ᱢᱚᱱᱛᱨᱤᱭ ᱵᱮᱱᱟᱣ ᱮᱱᱟ ᱾ ᱱᱩᱭᱟᱜ ᱠᱟᱹᱢᱤᱠᱛᱚ ᱫᱚ ᱵᱟᱱᱟᱨ ᱫᱷᱟᱣ ᱜᱮ ᱤᱱᱟᱹ ᱚᱠᱛᱚ ᱫᱷᱟᱹᱵᱤᱡ ᱥᱤᱢᱟᱹᱛ ᱛᱟᱦᱮᱸ ᱠᱟᱱᱟ ᱛᱤᱱ ᱫᱷᱟᱹᱵᱤᱡ ᱠᱚᱸᱜᱽᱨᱮᱥ ᱯᱟᱴᱤ ᱫᱚ ᱟᱡᱤᱡ ᱱᱟᱶᱟ ᱱᱮᱛᱟ ᱵᱟᱭ ᱵᱟᱪᱷᱚᱱ ᱟᱠᱟᱫᱮᱭᱟ ᱾
ᱡᱟᱱᱟᱢ ᱟᱨ ᱜᱷᱟᱨᱚᱸᱡᱽ
ᱱᱚᱱᱫᱟᱡᱤᱭᱟᱜ ᱨᱩᱯ ᱞᱮᱠᱟᱛᱮ ᱧᱩᱛᱩᱢᱟᱱ ᱩᱯᱨᱩᱢ ᱢᱮᱱᱟᱜ ᱛᱟᱭ ᱜᱩᱞᱡᱟᱨᱤᱞᱟᱞ ᱱᱚᱱᱫᱟᱦᱟᱜ ᱡᱟᱱᱟᱢ ᱫᱚ ᱔ ᱡᱩᱞᱟᱭ ᱑᱘᱙᱘ ᱨᱮ ᱥᱤᱭᱟᱞᱠᱳᱴᱟ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ, ᱟᱨ ᱱᱩᱭ ᱫᱚ ᱥᱮᱱ ᱜᱷᱟᱨᱚᱸᱡᱽ ᱠᱷᱚᱱ ᱮ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱫᱚ ᱱᱤᱛᱚᱜ ᱯᱟᱪᱷᱮᱛ ᱯᱟᱠᱤᱥᱛᱟᱱ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱠᱟᱱᱟ ᱾ ᱱᱩᱭ ᱟᱡ ᱵᱟᱵᱟᱦᱟᱜ ᱧᱩᱛᱩᱢ ᱫᱚ ᱵᱩᱞᱟᱠᱤ ᱨᱟᱢ ᱱᱚᱱᱫᱟ ᱟᱨ ᱟᱭᱳᱣᱟᱜ ᱧᱩᱛᱩᱢ ᱫᱚ ᱢᱟᱹᱱᱤᱡ ᱤᱥᱣᱚᱨ ᱫᱮᱵᱤ ᱱᱚᱱᱫᱟ ᱛᱟᱦᱮᱸ ᱠᱟᱱᱟ ᱾ ᱱᱚᱱᱫᱟᱦᱟᱜ ᱯᱩᱭᱞᱩ ᱥᱮᱪᱮᱫ ᱫᱚ ᱥᱤᱭᱟᱞᱠᱳᱴᱟ ᱨᱮᱜᱮ ᱦᱩᱭ ᱥᱟᱹᱛ ᱞᱮᱱ ᱛᱟᱦᱮᱸᱫ ᱾ ᱤᱱᱟᱹ ᱛᱟᱭᱚᱢ ᱩᱱᱤ ᱫᱚ ᱞᱟᱦᱳᱨ ᱨᱮᱱᱟᱜ 'ᱯᱷᱳᱨᱢᱮᱱ ᱠᱨᱤᱥᱴᱤᱭᱟᱱ ᱢᱟᱨᱟᱝ ᱵᱤᱨᱫᱟᱹᱜᱟᱲ' ᱥᱟᱶᱛᱮ ᱤᱞᱟᱦᱟᱵᱟᱫᱽ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭ ᱯᱟᱲᱦᱟᱣ ᱮᱱᱟ ᱾ ᱜᱩᱞᱡᱟᱨᱤᱞᱟᱞ ᱱᱚᱱᱫᱟ ᱫᱚ ᱯᱷᱮᱠᱩᱞᱴᱤ ᱳᱯᱷ ᱟᱨᱴᱥ ᱨᱮ ᱥᱚᱱᱮᱨᱥᱤᱫᱽ ᱟᱨ ᱠᱟᱠᱩᱱ ᱨᱮ ᱥᱚᱱᱮᱨ ᱰᱤᱜᱽᱨᱤᱭ ᱟᱢᱮᱴ ᱟᱠᱟᱫ-ᱟ ᱾ ᱱᱩᱭ ᱫᱚ ᱑᱙᱑᱖ ᱨᱮ ᱑᱘ ᱥᱮᱨᱢᱟ ᱩᱢᱮᱨ ᱨᱮᱜᱮ ᱞᱚᱠᱥᱢᱤ ᱫᱮᱵᱤ ᱥᱟᱶ ᱵᱟᱯᱞᱟ ᱫᱚ ᱦᱩᱭ ᱥᱟᱹᱛ ᱞᱮᱱ ᱛᱟᱦᱮᱸᱫ ᱾ ᱟᱹᱠᱤᱱᱟᱜ ᱜᱷᱟᱨᱚᱸᱡᱽ ᱨᱮᱫᱚ ᱵᱟᱨᱭᱟ ᱦᱚᱯᱚᱱ ᱟᱨ ᱢᱤᱫ ᱦᱚᱯᱚᱱ ᱮᱨᱟ ᱠᱚ ᱥᱮᱞᱮᱫ ᱮᱱᱟ ᱾
ᱟᱯᱚᱱᱟᱱ ᱡᱤᱭᱚᱱ
ᱜᱩᱞᱡᱟᱨᱤᱞᱟᱞ ᱱᱚᱱᱫᱟ ᱫᱚ ᱢᱤᱫ ᱡᱟᱹᱛᱤᱭᱟᱹᱨᱤ ᱜᱚᱨᱚᱡᱟᱱ ᱦᱚᱲ ᱮ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱠᱷᱟᱹᱛᱤᱨ ᱥᱤᱧᱚᱛ ᱨᱮᱱᱟᱜ ᱯᱷᱩᱨᱜᱟᱹᱞᱟᱱ ᱦᱩᱞᱥᱟᱹᱭ ᱨᱮ ᱫᱚ ᱟᱡᱟᱜ ᱟᱹᱰᱤ ᱜᱮ ᱮᱱᱮᱢ ᱛᱟᱦᱮᱸ ᱞᱮᱱᱟ ᱾ ᱱᱚᱱᱫᱟᱡᱤᱭᱟᱜ ᱡᱤᱭᱚᱱ ᱮᱛᱚᱦᱚᱵ ᱠᱷᱚᱱ ᱜᱮ ᱫᱤᱥᱚᱢ ᱞᱟᱹᱜᱤᱫ ᱫᱚ ᱟᱞᱟᱭ ᱮ ᱛᱟᱦᱮᱸ ᱠᱟᱱᱟ ᱾ ᱑᱙᱒᱑ ᱨᱮ ᱩᱱᱤ ᱫᱚ ᱵᱟᱝᱜᱚᱲᱚᱱ ᱦᱩᱞᱥᱟᱹᱭ ᱨᱮ ᱫᱟᱣ ᱮ ᱦᱟᱛᱟᱣ ᱞᱮᱫ-ᱟ ᱾ ᱱᱚᱱᱫᱟᱡᱤ ᱫᱚ ᱟᱹᱰᱤ ᱞᱮᱠᱟᱱ ᱯᱟᱹᱨᱥᱤ ᱨᱚᱲ ᱫᱟᱲᱮ ᱜᱤᱱ ᱛᱮᱦᱚᱸ ᱠᱤᱥᱟᱹᱬ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱢᱩᱢᱵᱟᱭ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱢᱟᱨᱟᱝ ᱵᱤᱨᱫᱟᱹᱜᱟᱲ ᱨᱮ ᱠᱟᱹᱣᱰᱤᱟᱹᱨᱤ ᱨᱤᱱᱤᱡ ᱜᱟᱞᱚᱪᱤᱭᱟᱹ ᱞᱮᱠᱟᱛᱮ ᱟᱡᱟᱜ ᱮᱱᱮᱢ ᱮ ᱪᱟᱞ ᱟᱠᱟᱫ-ᱟ ᱾ ᱚᱦᱢᱚᱫᱟᱵᱟᱫᱽ ᱨᱮᱱᱟᱜ ᱞᱩᱜᱽᱲᱤ ᱠᱟᱹᱨᱠᱷᱟᱱᱟ ᱨᱮ ᱟᱡ ᱫᱚ ᱞᱮᱵᱚᱨ ᱮᱥᱚᱥᱤᱭᱮᱥᱚᱱ ᱨᱮ ᱥᱩᱛᱨᱮᱛ ᱦᱚᱸᱭ ᱛᱟᱦᱮᱸ ᱟᱠᱟᱱᱟ ᱟᱨ ᱑᱙᱒᱒ ᱠᱷᱚᱱ ᱑᱙᱔᱖ ᱫᱷᱟᱹᱵᱤᱡ ᱨᱮᱱᱟᱜ ᱡᱤᱞᱤᱧ ᱚᱠᱛᱚ ᱨᱮ ᱟᱡ ᱫᱚ ᱱᱚᱶᱟ ᱯᱚᱫᱽ ᱨᱮᱜᱮᱭ ᱠᱷᱮᱢᱟᱣ ᱟᱠᱟᱫ-ᱟ ᱾ ᱱᱩᱭ ᱫᱚ ᱠᱷᱟᱹᱴᱣᱟᱹᱱ ᱠᱚᱣᱟᱜ ᱮᱴᱠᱮᱴᱚᱬᱮ ᱠᱚ ᱤᱫᱤ ᱠᱟᱛᱮ ᱞᱮᱛᱟᱲ ᱪᱤᱨᱜᱟᱹᱞ ᱛᱟᱦᱮᱸᱱ ᱟᱨ ᱩᱱᱠᱩ ᱠᱚ ᱨᱚᱜᱽ ᱟᱡᱟᱨ ᱠᱷᱚᱱ ᱚᱣᱟᱨ ᱞᱟᱹᱜᱤᱫ ᱞᱮᱛᱟᱲ ᱠᱩᱨᱩᱢᱩᱴᱩ ᱨᱮᱭ ᱛᱟᱦᱮᱸ ᱠᱟᱱᱟ ᱾ ᱑᱙᱓᱒ ᱨᱮ ᱥᱚᱛᱭᱟᱜᱽᱨᱚᱦ ᱦᱩᱞᱥᱟᱹᱭ ᱚᱠᱛᱚ ᱨᱮ ᱟᱨ ᱑᱙᱔᱒-᱑᱙᱔᱔ ᱨᱮ ᱥᱤᱧᱚᱛ ᱵᱟᱹᱜᱤᱱ ᱦᱩᱞᱥᱟᱹᱭ ᱚᱠᱛᱚ ᱨᱮ ᱱᱩᱭ ᱫᱚ ᱡᱤᱦᱚᱞᱠᱷᱟᱱᱟ ᱦᱚᱸ ᱥᱮᱱ ᱛᱮ ᱦᱩᱭ ᱟᱠᱟᱣᱟᱫᱮ ᱛᱟᱦᱮᱸᱫ ᱾
ᱨᱟᱡᱽᱟᱹᱨᱤ ᱡᱤᱭᱚᱱ
ᱱᱚᱱᱫᱟ ᱫᱚ ᱢᱩᱢᱵᱟᱭ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱨᱮ ᱑᱙᱓᱗ ᱠᱷᱚᱱ ᱑᱙᱓᱙ ᱫᱷᱟᱹᱵᱤᱡ ᱵᱤᱫᱷᱟᱭᱚᱠ ᱞᱮᱠᱟᱛᱮᱭ ᱛᱟᱦᱮᱸ ᱟᱠᱟᱱᱟ ᱾ ᱱᱤᱭᱟᱹ ᱚᱠᱛᱚ ᱨᱮ ᱩᱱᱤ ᱫᱚ ᱢᱤᱱᱤᱥᱴᱨᱤ ᱳᱯᱷ ᱞᱮᱵᱚᱨ ᱮᱸᱰ ᱦᱟᱣᱥᱤᱝ ᱨᱮᱱᱟᱜ ᱟᱺᱜᱤᱵᱷᱟᱨ ᱫᱚ ᱢᱩᱢᱵᱟᱭ ᱥᱚᱨᱠᱟᱨ ᱨᱮ ᱛᱟᱦᱮᱸᱱ ᱛᱩᱞᱩᱡ ᱮ ᱧᱮᱞ ᱟᱠᱟᱫ-ᱟ ᱾ ᱑᱙᱔᱗ ᱨᱮ 'ᱤᱱᱰᱤᱭᱟᱱ ᱱᱮᱥᱱᱟᱞ ᱴᱨᱮᱰ ᱭᱩᱱᱤᱭᱚᱱ ᱠᱚᱸᱜᱽᱨᱮᱥ' ᱨᱮᱱᱟᱜ ᱛᱷᱟᱯᱚᱱ ᱦᱩᱭ ᱮᱱᱟ ᱟᱨ ᱱᱚᱶᱟ ᱨᱮᱱᱟᱜ ᱥᱟᱨᱦᱟᱣᱱᱟ ᱫᱚ ᱱᱚᱱᱫᱟ ᱴᱷᱮᱱ ᱜᱮ ᱪᱟᱞᱟᱜ ᱠᱟᱱᱟ ᱾ ᱢᱩᱢᱵᱟᱭ ᱥᱚᱨᱠᱟᱨ ᱨᱮ ᱛᱟᱦᱮᱸᱱ ᱚᱠᱛᱚ ᱨᱮ ᱜᱩᱞᱡᱟᱨᱤᱞᱟᱞ ᱱᱚᱱᱫᱟᱦᱟᱜ ᱦᱩᱱᱟᱹᱨ ᱧᱮᱞᱡᱩᱛ ᱠᱮᱫ ᱛᱟᱭᱚᱢ ᱱᱩᱭ ᱫᱚ ᱠᱚᱸᱜᱽᱨᱮᱥ ᱫᱤᱞᱞᱤ ᱛᱮᱭ ᱦᱚᱦᱚ ᱟᱫᱮᱭᱟ ᱾ ᱱᱚᱶᱟ ᱑᱙᱕᱐-᱑᱙᱕᱑, ᱑᱙᱕᱒-᱑᱙᱕᱓, ᱟᱨ ᱑᱙᱖᱐-᱑᱙᱖᱓ ᱨᱮ ᱫᱚ ᱥᱤᱧᱚᱛ ᱨᱮᱱᱟᱜ ᱯᱞᱟᱱᱤᱝ ᱠᱚᱢᱤᱥᱚᱱ ᱨᱮᱱᱤᱡ ᱪᱮᱭᱟᱨᱢᱮᱱ ᱯᱚᱫᱽ ᱨᱮᱭ ᱛᱟᱦᱮᱸ ᱮᱱᱟ ᱾ ᱱᱚᱝᱠᱟ ᱨᱮ ᱥᱤᱧᱚᱛ ᱨᱮᱱᱟᱜ ᱢᱚᱬᱮᱥᱮᱨᱢᱟᱱ ᱯᱚᱨᱛᱚᱱ ᱨᱮ ᱱᱩᱭᱟᱜ ᱫᱚ ᱟᱹᱰᱤ ᱜᱮ ᱜᱚᱲᱚ ᱥᱚᱦᱚᱫ ᱡᱚᱵᱟᱦᱚᱨᱞᱟᱞ ᱱᱮᱦᱨᱩᱭ ᱧᱟᱢ ᱟᱠᱟᱫ-ᱟ ᱾ ᱱᱚᱶᱟ ᱚᱠᱛᱚ ᱨᱮ ᱩᱱᱤ ᱫᱚ ᱱᱚᱝᱠᱟ ᱞᱮᱠᱟᱛᱮ ᱛᱟᱞᱢᱟ ᱥᱚᱨᱠᱟᱨ ᱜᱚᱲᱚ ᱥᱚᱦᱚᱫ ᱮ ᱪᱟᱞ ᱟᱫᱮᱭᱟ -
ᱜᱩᱞᱡᱟᱨᱤᱞᱟᱞ ᱱᱚᱱᱫᱟ ᱫᱚ ᱛᱟᱞᱢᱤᱭᱟᱹ ᱢᱚᱱᱛᱨᱤᱢᱟᱰᱮᱨ ᱨᱮ ᱠᱮᱵᱤᱱᱮᱴ ᱢᱚᱱᱛᱨᱤᱭ ᱛᱟᱦᱮᱸ ᱟᱠᱟᱱᱟ ᱟᱨ ᱟᱹᱯᱱᱟᱹᱛ ᱢᱚᱱᱛᱨᱟᱞᱚᱭ ᱨᱮᱱᱟᱜ ᱟᱺᱜᱤᱵᱷᱟᱨ ᱮ ᱥᱟᱸᱵᱽᱲᱟᱣ ᱠᱮᱫ-ᱟ ᱾ ᱱᱚᱱᱫᱟ ᱫᱚ ᱯᱚᱨᱛᱚᱱ ᱢᱚᱱᱛᱨᱟᱞᱚᱭ ᱟᱨ ᱱᱟᱹᱭ ᱜᱷᱟᱴ ᱯᱟᱱᱛᱷᱟ ᱨᱮᱱᱟᱜ ᱠᱟᱹᱢᱤ ᱢᱮᱸ ᱑᱙᱕᱒ ᱠᱷᱚᱱ ᱡᱩᱱ ᱑᱙᱕᱕ ᱫᱷᱟᱹᱵᱤᱡ ᱮ ᱧᱮᱞ ᱠᱮᱫ-ᱟ ᱾ ᱱᱚᱱᱫᱟ ᱫᱚ ᱯᱚᱨᱛᱚᱱ, ᱫᱟᱜᱯᱟᱴᱟᱱ ᱟᱨ ᱫᱟᱲᱮ ᱨᱮᱱᱟᱜ ᱢᱚᱱᱛᱨᱟᱞᱚᱭᱟᱱ ᱠᱟᱹᱢᱤ ᱠᱚ ᱫᱚ ᱮᱯᱨᱤᱞ ᱑᱙᱕᱗ ᱠᱷᱚᱱ ᱑᱙᱖᱗ ᱫᱷᱟᱹᱵᱤᱡ ᱮ ᱧᱮᱞ ᱠᱮᱫ-ᱟ ᱾ ᱱᱚᱱᱫᱟ ᱫᱚ ᱠᱷᱟᱴᱟᱣ ᱟᱨ ᱟᱨᱡᱟᱣ ᱢᱚᱱᱛᱨᱟᱞᱚᱭ ᱨᱮᱱᱟᱜ ᱠᱟᱹᱢᱤ ᱢᱟᱨᱪ ᱑᱙᱖᱓ ᱠᱷᱚᱱ ᱡᱟᱱᱩᱣᱟᱨᱤ ᱑᱙᱖᱔ ᱫᱷᱟᱹᱵᱤᱡ ᱱᱟᱯᱟᱭ ᱥᱟᱺᱦᱤᱡ ᱮ ᱧᱮᱞ ᱠᱮᱫ-ᱟ ᱾
ᱢᱟᱨᱟᱝ ᱢᱚᱱᱛᱨᱤ ᱯᱚᱫᱽᱨᱮ ᱟᱺᱜᱤᱵᱷᱟᱨ
ᱱᱚᱱᱫᱟ ᱫᱚ ᱢᱚᱱᱛᱨᱤᱢᱟᱰᱮᱨ ᱨᱮ ᱢᱟᱨᱟᱝᱟᱱ ᱥᱚᱦᱚᱫᱤᱭᱟᱹ ᱞᱮᱠᱟᱛᱮ ᱢᱮᱱᱟᱭ ᱠᱷᱟᱹᱛᱤᱨ ᱵᱟᱨ ᱫᱷᱟᱣ ᱠᱟᱹᱢᱤᱛᱩᱞᱤᱭᱟᱹ ᱢᱟᱨᱟᱝ ᱢᱚᱱᱛᱨᱤ ᱞᱮᱠᱟᱛᱮ ᱟᱺᱜᱤᱵᱷᱟᱨ ᱮ ᱛᱩᱞ ᱠᱮᱫ-ᱟ ᱾ ᱱᱩᱭᱟᱹᱜ ᱯᱩᱭᱞᱩ ᱠᱟᱹᱢᱤᱠᱛᱚ ᱫᱚ ᱒᱗ ᱢᱮᱸ ᱑᱙᱖᱔ ᱠᱷᱚᱱ ᱙ ᱡᱩᱱ ᱑᱙᱖᱔ ᱫᱷᱟᱹᱵᱤᱡ ᱛᱟᱦᱮᱸ ᱠᱟᱱᱟ, ᱛᱤᱱ ᱡᱚᱦᱚᱜ ᱯᱚᱸᱰᱤᱛ ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱣᱟᱜ ᱜᱩᱨ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱫᱚᱥᱟᱨ ᱫᱷᱟᱣᱟᱜ ᱠᱟᱹᱢᱤᱠᱛᱚ ᱫᱚ ᱑᱑ ᱡᱟᱱᱩᱣᱟᱨᱤ ᱑᱙᱖᱖ ᱠᱷᱚᱱ ᱒᱔ ᱡᱟᱱᱩᱣᱟᱨᱤ ᱑᱙᱖᱖ ᱫᱷᱟᱹᱵᱤᱡ ᱛᱟᱦᱮᱸ ᱠᱟᱱᱟ, ᱛᱤᱱ ᱡᱚᱦᱚᱜ ᱞᱟᱞ ᱵᱟᱦᱟᱫᱩᱨ ᱥᱟᱥᱛᱨᱤᱭᱟᱜ ᱛᱟᱥᱠᱚᱸᱫᱽ ᱨᱮ ᱦᱚᱲᱢᱚ ᱢᱩᱪᱟᱹᱫ ᱞᱮᱱ ᱛᱟᱭᱟ ᱾ ᱱᱚᱱᱫᱟ ᱫᱚ ᱯᱩᱭᱞᱩ ᱢᱚᱬᱮ ᱥᱟᱫᱷᱟᱨᱚᱱ ᱵᱟᱪᱷᱱᱟᱣ ᱨᱮ ᱞᱳᱠᱥᱚᱵᱷᱟ ᱨᱤᱱᱤᱡ ᱥᱚᱦᱮᱛ ᱮ ᱵᱟᱪᱷᱚᱱ ᱞᱮᱱ ᱛᱟᱦᱮᱸᱫ ᱾
ᱚᱞᱵᱮᱞ ᱠᱟᱹᱢᱤ
ᱱᱚᱱᱫᱟ ᱫᱚ ᱢᱤᱫ ᱚᱱᱚᱞᱤᱭᱟᱹ ᱨᱩᱯ ᱨᱮ ᱟᱹᱰᱤ ᱜᱟᱱ ᱯᱚᱛᱚᱵ ᱯᱩᱛᱷᱤ ᱠᱚᱦᱚᱸᱭ ᱚᱞ ᱛᱚᱞ ᱟᱠᱟᱫ-ᱟ ᱾ ᱡᱟᱦᱟᱸ ᱠᱚᱨᱮᱱᱟᱜ ᱧᱩᱛᱩᱢ ᱫᱚ ᱱᱚᱝᱠᱟ ᱢᱮᱱᱟᱜ-ᱟ - ᱥᱚᱢ ᱟᱥᱯᱮᱠᱴᱥ ᱳᱯᱷ ᱠᱷᱟᱫᱤ, ᱮᱯᱨᱳᱪ ᱴᱩ ᱫᱤ ᱥᱮᱠᱮᱸᱰ ᱯᱷᱟᱭᱤᱵᱽ ᱤᱭᱟᱨᱥ ᱯᱞᱟᱱ, ᱜᱩᱨᱩ ᱛᱮᱜᱽᱵᱟᱦᱟᱫᱩᱨ, ᱥᱚᱸᱛ ᱮᱸᱰ ᱥᱮᱵᱤᱭᱚᱨ, ᱦᱤᱥᱴᱨᱤ ᱳᱯᱷ ᱮᱰᱡᱚᱥᱴᱢᱮᱸᱴ ᱤᱱ ᱫᱤ ᱚᱦᱢᱚᱫᱟᱵᱟᱫᱽ ᱴᱮᱠᱥᱴᱟᱭᱤᱞ, ᱯᱷᱟᱨ ᱤᱱ ᱱᱚᱣᱨᱚᱞ ᱨᱤᱵᱚᱞᱭᱩᱥᱚᱱ ᱟᱨ ᱥᱚᱢ ᱵᱮᱥᱤᱠ ᱠᱚᱱᱥᱤᱰᱨᱮᱥᱚᱱ ᱾
ᱥᱤᱨᱯᱷᱟᱹ
ᱜᱩᱞᱡᱟᱨᱤᱞᱟᱞ ᱱᱚᱱᱫᱟ ᱫᱚ ᱫᱤᱥᱚᱢ ᱨᱮᱱᱟᱜ ᱡᱚᱛᱚ ᱠᱷᱚᱱ ᱞᱟᱯᱷᱟᱝ ᱥᱚᱱᱢᱟᱱ ᱵᱷᱟᱨᱚᱛ ᱨᱚᱛᱱᱚ (᱑᱙᱙᱗) ᱟᱨ ᱫᱚᱥᱟᱨ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱟᱜᱟᱨᱤᱭᱟᱹ ᱥᱚᱱᱢᱟᱱ ᱯᱚᱫᱽᱢᱚ ᱵᱤᱵᱷᱩᱥᱚᱬ ᱛᱮᱭ ᱢᱟᱹᱱ ᱥᱟᱨᱦᱟᱣ ᱟᱠᱟᱱᱟ ᱾
ᱜᱩᱨ
ᱱᱚᱱᱫᱟ ᱫᱚ ᱟᱹᱰᱤ ᱡᱤᱞᱤᱧ ᱵᱚᱭᱚᱥ ᱟᱨ ᱑᱐᱐ ᱥᱮᱨᱢᱟ ᱠᱷᱮᱢᱟᱣ ᱛᱟᱭᱚᱢ ᱟᱡᱟᱜ ᱜᱩᱨ ᱫᱚ ᱑᱕ ᱡᱟᱱᱩᱣᱟᱨᱤ ᱑᱙᱙᱘ ᱨᱮ ᱦᱩᱭ ᱞᱮᱱᱟ ᱾ ᱱᱩᱭ ᱫᱚ ᱢᱤᱫ ᱥᱚᱱᱚᱛ ᱢᱚᱦᱚᱨᱟᱱ ᱜᱟᱱᱫᱷᱤᱠᱛᱚ ᱨᱟᱡᱽᱱᱮᱛᱟ ᱞᱮᱠᱟᱛᱮ ᱡᱟᱭᱡᱩᱜᱽ ᱩᱭᱦᱟᱹᱨ ᱨᱮᱭ ᱛᱟᱦᱮᱸᱱᱟ ᱾
ᱥᱟᱱᱛᱟᱲ ᱠᱷᱚᱱ ᱥᱟᱱᱥᱠᱨᱤᱴ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱱᱟᱶᱟ ᱵᱮᱵᱷᱟᱨᱤᱭᱟᱹ ᱥᱟᱯᱲᱟᱣ
ᱫᱤᱢᱟᱯᱩᱨ ᱦᱚᱱᱚᱛ
ᱫᱤᱢᱟᱯᱩᱨ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱱᱟᱜᱟᱞᱮᱱᱰ ᱯᱚᱱᱚᱛ ᱨᱮ ᱢᱮᱱᱟᱜ ᱟᱠᱟᱫᱟ ᱾ ᱦᱚᱱᱚᱛ ᱨᱮᱭᱟᱝ ᱦᱮᱰᱠᱩᱣᱟᱴᱚᱨ ᱫᱚ ᱫᱤᱢᱟᱯᱩᱨ ᱱᱚᱜᱚᱨᱯᱟᱞᱤᱠᱟ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱒᱐᱑᱑ ᱥᱟ.ᱦᱤᱛ ᱦᱚᱲ ᱞᱮᱠᱷᱟ ᱠᱷᱚᱱᱟᱜ ᱵᱟᱰᱟᱭᱚᱜᱼᱟ ᱡᱮ, ᱱᱟᱜᱟᱞᱮᱱᱰ ᱨᱮᱭᱟᱜ ᱑᱑ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽᱨᱮ ᱱᱚᱣᱟ ᱦᱚᱱᱚᱛ ᱨᱮᱜᱮ ᱡᱮᱛᱮ ᱠᱷᱚᱱ ᱵᱤᱥᱛᱤ ᱦᱚᱲ ᱠᱚ ᱜᱤᱨᱟ. ᱵᱟᱥ ᱟᱠᱟᱱᱟ ᱾ ᱥᱤᱧᱚᱛ ᱒᱐᱑᱑ ᱥᱟ.ᱦᱤᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱓᱗᱘,᱘᱑᱑ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱱᱚᱣᱟ ᱦᱚᱱᱚᱛ ᱨᱤᱱ ᱦᱚᱲ ᱠᱚᱣᱟᱜ ᱮᱞᱮᱞ ᱫᱚ ᱕᱖᱓ ᱨᱮᱸᱠ ᱨᱮ ᱦᱤᱡᱩᱜ ᱠᱟᱱᱟ ᱾ (ᱥᱤᱧᱚᱛ ᱨᱮᱭᱟᱜ ᱖᱔᱐ ᱦᱚᱱᱚᱛ ᱠᱷᱚᱱ) ᱾ ᱡᱟᱱᱟᱝ ᱨᱮᱥᱤᱳ,᱑᱐᱐᱐ ᱠᱚᱲᱟ ᱦᱚᱯᱚᱱ ᱠᱚ ᱢᱩᱫᱽ ᱨᱮ ᱠᱩᱲᱤ ᱦᱚᱯᱚᱱ ᱠᱚᱣᱟᱜ ᱮᱞᱮᱞ ᱫᱚ ᱙᱑᱖ ᱟᱨ ᱥᱮᱪᱮᱫ ᱫᱚᱨ ᱫᱚ ᱘᱕.᱔᱔ % ᱾ ᱖᱑.᱘᱔% ᱥᱟᱭᱠᱚᱲᱟ ᱫᱚ ᱤᱥᱟᱹᱭ ᱟᱨ ᱒᱘.᱗᱕% ᱥᱟᱭᱠᱚᱲᱟ ᱫᱚ ᱦᱤᱱᱫᱩ ᱫᱷᱚᱨᱚᱢ ᱠᱚ ᱢᱟᱱᱚᱛᱟ ᱾
ᱥᱤᱠᱷᱱᱟᱹᱛ
Colleges/ᱢᱟᱨᱟᱝ ᱵᱤᱨᱫᱟᱹᱜᱟᱲ  ᱠᱚᱫᱚ ᱦᱩᱭᱩᱜ ᱠᱟᱱᱟ, ᱡᱮᱢᱚᱱ ᱯᱟᱴᱠᱟᱭ ᱠᱨᱤᱥᱴᱤᱭᱟᱱ ᱠᱚᱞᱮᱡᱽ (ᱥᱤᱧᱚᱛ ᱯᱩᱨᱩᱵᱽ ᱱᱟᱠᱷᱟ ᱨᱮᱭᱟᱜ ᱱᱚᱣᱟ ᱜᱮ ᱢᱤᱫᱴᱟᱝ ᱚᱴᱚᱱᱳᱢᱚᱥ ᱠᱚᱞᱮᱡᱽ), ᱫᱤᱢᱟᱯᱩᱨ ᱥᱚᱨᱠᱟᱨᱤ ᱠᱚᱞᱮᱡᱽ, ᱠᱳᱢᱳᱨᱥ ᱯᱚᱵᱞᱤᱠ ᱠᱚᱞᱮᱡᱽ ᱮᱥ.ᱰᱤ ᱡᱮᱱ ᱠᱚᱞᱮᱡᱽ, ᱯᱨᱚᱱᱚᱵᱟᱱᱚᱱᱫᱚ ᱛᱤᱨᱞᱟ. ᱠᱚᱞᱮᱡᱽ, ᱥᱟᱞᱮᱥᱤᱭᱟᱱ ᱠᱚᱞᱮᱡᱽ, ᱵᱳᱥᱠᱳ ᱵᱤ.ᱮᱰᱤ ᱠᱚᱞᱮᱡᱽ, ᱥᱟᱞᱴ ᱠᱨᱤᱥᱴᱤᱭᱟᱱ ᱠᱚᱞᱮᱡᱽ, ᱴᱮᱴᱥᱳ ᱠᱚᱞᱮᱡᱽ ᱮᱢᱟᱱ ᱠᱚᱫᱚ ᱦᱚᱱᱚᱛ ᱨᱮᱭᱟᱜ ᱑᱘ ᱜᱚᱴᱟᱝ ᱠᱚᱞᱮᱡᱽ ᱠᱷᱚᱱ ᱧᱩᱛᱩᱢᱟᱱᱟᱜ ᱠᱟᱱᱟ ᱾
ᱜᱚᱵᱷᱚᱨᱢᱮᱱᱴ ᱡᱮᱱᱟᱨᱮᱞ ᱰᱤᱜᱽᱨᱤ ᱠᱚᱞᱮᱡᱽ, ᱜᱳᱯᱤᱵᱚᱞᱞᱚᱵᱷᱯᱩᱨ-᱒
ᱜᱚᱵᱷᱚᱨᱢᱮᱱᱴ ᱡᱮᱱᱟᱨᱮᱞ ᱰᱤᱜᱽᱨᱤ ᱠᱚᱞᱮᱡᱽ, ᱜᱳᱯᱤᱵᱚᱞᱞᱚᱵᱷᱯᱩᱨ-᱒, ᱵᱮᱞᱤᱭᱟᱵᱮᱨᱟ ᱜᱟᱵᱷᱟᱨᱢᱮᱱᱴ ᱠᱚᱞᱮᱡᱽ ᱧᱩᱛᱩᱢ ᱛᱮᱦᱚᱸ ᱵᱟᱲᱟᱭᱚᱜᱼᱟ, ᱫᱚ ᱒᱐᱑᱕ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ, ᱡᱷᱟᱲᱜᱨᱟᱢ ᱦᱚᱱᱚᱛ ᱨᱮᱭᱟᱜ ᱢᱤᱫ ᱥᱚᱨᱠᱟᱨᱤ ᱰᱤᱜᱽᱨᱤ ᱠᱚᱞᱮᱡᱽ ᱠᱟᱱᱟ᱾ ᱱᱚᱸᱰᱮ ᱫᱚ ᱟᱨᱴᱥ ᱟᱨ ᱥᱟᱬᱮᱥ ᱥᱟᱛᱟᱢ ᱪᱮᱛᱟᱱ ᱨᱮ ᱚᱞᱚᱜ ᱯᱟᱲᱦᱟᱣ ᱦᱩᱭᱩᱜ ᱠᱟᱱᱟ᱾ ᱜ.ᱡ.ᱰ ᱠᱚᱞᱮᱡᱽ ᱫᱚ ᱵᱤᱫᱫᱟᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱡᱷᱟᱲᱜᱨᱟᱢ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱵᱤᱫᱫᱟᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱤᱸᱫᱽᱨᱟᱬᱤ ᱦᱟᱞᱫᱟᱨᱤ
ᱤᱸᱫᱽᱨᱟᱬᱤ ᱦᱟᱞᱫᱟᱨ ( ᱡᱟᱱᱟᱢ ᱖ ᱡᱟᱱᱣᱟᱨᱤ ᱑᱙᱗᱑) ᱢᱤᱫᱴᱟᱝ ᱥᱤᱧᱚᱛᱤᱭᱟ ᱯᱷᱤᱞᱢᱤ ᱯᱟᱯᱟᱴᱤᱭᱟ ᱮᱠᱴᱨᱮᱥ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟᱭ ᱡᱟᱦᱟᱸ ᱫᱚ ᱵᱮᱝᱜᱚᱞᱤ ᱥᱤᱱᱮᱢᱟ ᱠᱚᱨᱮ ᱜᱮ ᱡᱟᱹᱥᱛᱤ ᱮ ᱠᱟᱹᱢᱤ ᱟᱠᱟᱫᱟᱭ᱾ ᱩᱱᱤᱫᱟ ᱢᱤᱫ ᱡᱮᱜᱮᱛᱟᱨᱤ ᱢᱟᱹᱱ ᱥᱤᱨᱯᱟᱹ, ᱯᱮᱭᱟ ᱵᱤᱮᱯᱷᱡᱮᱮ ᱥᱤᱨᱯᱟᱹ ᱟᱨ ᱵᱟᱨᱟᱭᱟ ᱟᱱᱟᱸᱫᱽᱞᱚᱠ ᱢᱟᱹᱱ ᱥᱤᱨᱯᱟᱹ ᱛᱮ ᱥᱟᱨᱦᱟᱣ ᱢᱮᱱᱟᱜ ᱟᱠᱟᱫᱮᱭᱟ᱾
ᱯᱷᱮᱰᱟᱛ ᱡᱤᱭᱚᱱ
ᱤᱸᱫᱽᱨᱟᱬᱤ ᱟᱜ ᱡᱟᱱᱟᱢ ᱠᱚᱞᱠᱟᱛᱟᱭᱟ ᱥᱟᱦᱟᱨ ᱨᱮᱱ ᱦᱟᱨᱟ ᱵᱟᱥᱟ ᱦᱚᱲ ᱮ ᱛᱟᱦᱮᱸ ᱞᱮᱱᱟ᱾ ᱩᱱᱤᱨᱮᱱ ᱵᱟᱵᱟ ᱥᱟᱸᱡᱟᱭ ᱦᱟᱞᱫᱟᱨ ᱠᱟᱱᱟᱭ᱾ ᱩᱱᱤᱫᱚ ᱟᱡᱟᱜ ᱥᱤᱠᱱᱟᱹᱛ ᱟᱥᱲᱟ ᱜᱟᱨᱞᱥ ᱦᱟᱭ ᱥᱠᱩᱞ ᱠᱷᱚᱱ ᱮ ᱥᱮᱬᱟ ᱟᱠᱟᱫ ᱼᱟ ᱟᱨ ᱠᱚᱞᱠᱟᱛᱛᱟ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱢᱤᱫᱴᱟᱝ ᱥᱟᱸᱵᱟᱸᱫᱷ ᱛᱤᱨᱞᱟᱹ ᱠᱚᱞᱮᱡᱽ ᱡᱚᱜᱢᱟᱭᱟ ᱫᱮᱵᱤ ᱠᱚᱞᱮᱡᱽ ᱠᱷᱚᱱ ᱜᱨᱮᱡᱩᱮᱴ ᱯᱩᱨᱟᱹᱣ ᱟᱠᱟᱫᱟᱭ᱾ ᱩᱱᱤᱫᱚ ᱜᱩᱨᱩ ᱛᱷᱟᱸᱠᱢᱟᱬᱤ ᱠᱩᱴᱴᱤ ᱦᱚᱛᱮᱛᱮ ᱥᱟᱥᱛᱨᱤᱭᱚ ᱱᱨᱛᱭᱚ ᱨᱮ ᱥᱮᱬᱟ ᱚᱪᱚ ᱞᱮᱫ ᱛᱟᱦᱮᱱᱟ᱾
ᱠᱮᱨᱤᱭᱟᱨ
ᱤᱸᱫᱽᱨᱟᱬᱤ ᱦᱟᱞᱫᱟᱨ ᱫᱚ ᱑᱙᱘᱖ ᱠᱷᱚᱱ ᱜᱮ ᱛᱮᱨᱚ ᱯᱟᱨᱵᱚᱱ ᱫᱷᱟᱨᱟᱣᱟᱦᱤᱠ ᱴᱮᱞᱤᱵᱤᱡᱚᱱ ᱞᱟᱹᱭ ᱠᱟᱛᱮ ᱜᱮ ᱟᱡᱟᱜ ᱯᱷᱮᱰᱟᱛ ᱡᱤᱭᱚᱱ ᱨᱮᱱᱟᱝ ᱯᱟᱯᱟᱴᱤᱭᱟ ᱞᱮᱠᱟᱛᱮ ᱠᱟᱹᱢᱤ ᱟᱠᱟᱫᱟᱭ᱾ ᱦᱤᱱᱫᱤ ᱴᱤᱵᱷᱤ ᱫᱷᱟᱨᱟᱣᱟᱦᱤᱠ ᱨᱮ ᱮᱠᱴᱤᱝ ᱠᱚᱨᱟᱣ ᱚᱠᱛᱚ ᱨᱮ ᱒᱐᱐᱘ ᱠᱷᱚᱱ ᱒᱐᱑᱓ ᱦᱟᱹᱵᱤᱡ ᱢᱩᱢᱵᱟᱭ ᱨᱮᱜᱮ ᱛᱟᱦᱮᱸ ᱟᱠᱟᱱᱟᱭ᱾ ᱱᱤᱛᱚᱜ ᱱᱟᱝ ᱨᱮ, ᱩᱱᱤᱫᱚ ᱡᱟᱞᱥᱟ ᱫᱷᱟᱨᱟᱣᱟᱦᱤᱠ ᱥᱨᱤᱢᱚᱭᱤ ᱨᱮ ᱠᱟᱹᱢᱤ ᱠᱟᱱᱟ᱾ᱩᱱᱤᱭᱟᱜ ᱵᱭᱟᱣᱥᱟᱭᱤᱠ ᱥᱟᱯᱷᱟᱞᱛᱟ ᱨᱮ ᱵᱤᱨ, ᱯᱷᱩᱞ ᱯᱨᱮᱢ ᱥᱟᱸᱜᱟᱛ, ᱮᱸᱴᱚᱨᱚᱢᱚ, ᱵᱟᱨᱠᱚᱱ, ᱪᱳᱫᱷᱨᱤ ᱜᱷᱟᱨᱚᱸᱡ, ᱟᱡᱭ ᱵᱤᱡᱟᱭ, ᱚᱯᱚᱱ ᱦᱚᱞᱚ ᱯᱚᱨ, ᱜᱷᱟᱨᱮᱨ ᱞᱟᱪᱷᱢᱤ, ᱱᱚᱭᱚᱱᱚᱨ ᱮᱞᱤ, ᱥᱟᱛᱭᱟᱢ ᱥᱤᱵᱟᱢ ᱥᱩᱸᱫᱟᱨᱟᱢ, ᱢᱟᱸᱫᱤᱨᱟ, ᱵᱤᱥᱣᱟᱥ ᱟᱵᱤᱥᱣᱟᱥ, ᱥᱟᱭᱠᱟᱛ ᱥᱟᱸᱜᱤᱛ, ᱥᱟᱜᱟᱨ ᱵᱟᱱᱭᱟ, ᱟᱥᱚᱨᱟᱭ ᱮᱢᱟᱱ ᱠᱚ ᱥᱮᱞᱮᱫ ᱨᱮ ᱢᱮᱱᱟᱜ ᱠᱚᱣᱟ ᱛᱟᱦᱮᱸ ᱠᱟᱱᱟ᱾ ᱩᱱᱤᱫᱚ ᱡᱚᱥᱛᱤ ᱜᱟᱱ ᱯᱨᱚᱥᱮᱱᱡᱤᱛ ᱪᱟᱴᱟᱨᱡᱤ, ᱛᱟᱯᱟᱥ ᱯᱚᱞ, ᱪᱤᱨᱟᱸᱡᱤᱛ ᱪᱟᱠᱟᱨᱣᱟᱨᱛᱤ, ᱟᱵᱷᱤᱥᱮᱠ ᱪᱟᱴᱟᱨᱡᱤ, ᱵᱷᱟᱥᱠᱟᱨ ᱵᱟᱱᱟᱨᱡᱤ, ᱥᱟᱸᱡᱤᱵ ᱫᱟᱥᱜᱩᱯᱛᱟ, ᱠᱚ ᱥᱟᱶ ᱥᱠᱨᱤᱱ ᱮᱢᱟᱱ ᱨᱮ ᱢᱮᱱᱟᱜ ᱟᱠᱟᱫᱮᱭᱟ᱾ ᱵᱩᱞᱤᱣᱩᱰ ᱥᱴᱟᱨ ᱢᱤᱛᱷᱩᱱ ᱪᱟᱠᱨᱟᱣᱟᱨᱛᱤ ᱥᱟᱶ ᱩᱱᱤᱭᱟᱜ ᱢᱤᱫᱴᱟᱝ ᱦᱤᱱᱫᱤ ᱯᱷᱤᱞᱢ ᱵᱷᱟᱭᱨᱟᱥ ᱢᱮᱱᱟᱜ ᱼᱟ᱾ ᱵᱮᱝᱜᱟᱞᱤ ᱯᱷᱤᱞᱢ ᱥᱤᱱᱮᱢᱟ ᱨᱮ ᱩᱱᱤᱭᱟᱜ ᱫᱚ ᱛᱩᱞᱟ ᱡᱚᱠᱷᱟ ᱨᱮ ᱨᱤᱛᱩᱯᱟᱨᱬᱳ ᱥᱮᱱᱜᱩᱯᱛᱟ ᱟᱨ ᱫᱮᱵᱚᱥᱨᱤ ᱨᱚᱭ ᱥᱟᱶ ᱠᱚ ᱠᱚᱨᱟᱣ ᱮᱫᱟ᱾ ᱩᱱᱤᱫᱚ ᱵᱮᱝᱜᱚᱞ ᱯᱷᱤᱞᱢ ᱩᱫᱷᱳᱜ ᱨᱤᱱ ᱢᱤᱫᱴᱟᱝ ᱥᱚᱨᱮᱥ ᱮᱠᱴᱨᱮᱥ ᱞᱮᱠᱟᱛᱮ ᱠᱟᱱᱟᱭ ᱡᱟᱦᱟᱸ ᱫᱚ ᱯᱷᱤᱞᱢ ᱠᱚ ᱥᱟᱶ ᱮ ᱠᱟᱹᱢᱤ ᱟᱜᱩᱭᱮᱫᱼᱟ ᱾ ᱵᱮᱝᱜᱟᱞᱤ ᱯᱷᱤᱞᱢ ᱨᱮ ᱩᱱᱤᱭᱟᱜ ᱠᱟᱹᱢᱤ ᱠᱚ ᱤᱫᱤ ᱠᱟᱛᱮ ᱟᱹᱰᱤᱜᱟᱱ ᱛᱩᱞᱟᱹ ᱯᱟᱹᱭᱞᱟᱹ ᱪᱟᱞᱟᱜ ᱠᱟᱱᱟ ᱨᱤᱛᱩᱯᱟᱨᱬᱳ ᱥᱮᱱᱜᱩᱯᱛᱟ ᱟᱨ ᱫᱮᱵᱚᱥᱨᱤ ᱨᱚᱭ ᱥᱟᱶ ᱡᱟᱦᱟᱸ ᱫᱚ ᱯᱷᱤᱞᱢ ᱥᱤᱱᱮᱢᱟ ᱨᱮ ᱠᱟᱹᱢᱤ ᱥᱟᱶ ᱥᱟᱶᱛᱮ ᱟᱹᱰᱤ ᱟᱞᱜᱟ ᱛᱮ ᱴᱮᱞᱤᱵᱤᱡᱚᱱ ᱨᱮ ᱠᱟᱹᱢᱤ ᱠᱚᱨᱟᱣ ᱠᱟᱱᱟᱭ᱾
ᱨᱟᱡᱽᱟᱹᱨᱤ
ᱦᱟᱞᱫᱟᱨ ᱒᱑ ᱡᱩᱞᱟᱭ ᱒᱐᱑᱗ ᱨᱮ ᱟᱠᱷᱤᱞ ᱵᱷᱟᱨᱛᱤᱭᱚ ᱛᱨᱤᱬᱢᱩᱞ ᱠᱟᱸᱜᱽᱨᱮᱥ ᱨᱮ ᱥᱮᱞᱮᱫ ᱮᱱᱟᱭ᱾
ᱨᱚᱝᱜᱟᱢᱟᱴᱤᱭᱟ, ᱨᱟᱭᱨᱚᱝᱯᱩᱨ (ᱳᱰᱤᱥᱟ)
ᱨᱚᱝᱜᱟᱢᱟᱴᱤᱭᱟ (Rangamatia) ᱨᱟᱝᱜᱟᱢᱟᱹᱴᱤᱭᱟᱹ ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱨᱟᱭᱨᱚᱝᱯᱩᱨ ᱵᱽᱞᱚᱠ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱑᱖᱗ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱘᱓᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱔᱑᱖ ᱜᱚᱴᱟᱝ ᱠᱚᱲᱟ ᱟᱨ ᱔᱑᱘ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱘᱓᱔ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱑᱒᱕ ᱦᱚᱲ ᱫᱚ ᱐ᱼ᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱔ᱹ᱙᱙% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱔᱑᱖ ᱜᱚᱴᱟᱝ ᱠᱚᱲᱟ ᱟᱨ ᱔᱑᱘ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱐᱐᱕, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱙᱒᱓, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱠᱷᱚᱱ ᱠᱚᱢ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱖᱒ᱹ᱙᱑ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱖ᱹ᱙᱒ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱔᱙ᱹ᱑᱖ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱩᱯᱩᱨᱵᱮᱰᱟ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱨᱟᱭᱨᱚᱝᱯᱩᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱩᱯᱩᱨᱵᱮᱰᱟ ᱨᱮ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱙ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱫᱚ ᱑᱙ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱨᱟᱢᱵᱽᱲᱟ
ᱨᱟᱢᱵᱽᱲᱟ ᱫᱚ ᱢᱤᱫ ᱫᱟᱹᱞ ᱡᱟᱹᱛ ᱨᱮᱱᱟᱜ ᱡᱚ ᱠᱟᱱᱟ ᱾ ᱱᱚᱣᱟ ᱫᱚ ᱟᱭᱢᱟ ᱴᱷᱟᱶ ᱨᱮ ᱪᱟᱥ ᱦᱩᱭᱩᱜᱼᱟ ᱾ ᱨᱟᱢᱵᱽᱲᱟ ᱫᱚ ᱥᱤᱧᱚᱛ ᱨᱮ ᱮᱦᱚᱵ ᱞᱮᱱᱟ ᱢᱮᱱᱛᱮ ᱥᱟᱬᱮᱥᱤᱭᱟᱹ ᱠᱚ ᱞᱟᱹᱭᱟ ᱾ e ᱣᱟᱜ ᱚᱨᱛᱷᱚᱥᱟᱥᱛᱨᱚ ᱟᱨ ᱪᱚᱨᱚᱠᱚ ᱥᱚᱝᱦᱤᱛᱟ ᱨᱮᱦᱚᱸ ᱨᱟᱸᱵᱽᱲᱟ ᱫᱚ ᱥᱤᱧᱚᱛ ᱨᱮ ᱧᱮᱞᱚᱜᱼᱟ ᱢᱮᱱᱛᱮ ᱚᱞ ᱢᱮᱱᱟᱜᱼᱟ ᱾ ᱡᱮᱜᱮᱛ ᱨᱮ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱨᱟᱲᱸᱵᱽᱲᱟ ᱪᱟᱥ ᱫᱚ ᱥᱤᱧᱚᱛ ᱨᱮ ᱦᱩᱭᱩᱜᱼᱟ ᱾
ᱨᱩᱯ
ᱨᱟᱢᱵᱽᱲᱟ ᱧᱮᱣ ᱨᱮ ᱫᱚ ᱪᱚᱠᱲᱮ ᱜᱩᱞᱟᱹᱭ ᱥᱤᱢ ᱵᱤᱞᱤ ᱞᱮᱠᱟ ᱟᱫᱚ ᱦᱩᱰᱤᱧ ᱦᱩᱰᱤᱧ ᱟᱹᱰᱤ ᱫᱚ ᱵᱟᱭ ᱚᱥᱟᱨᱟ, ᱔ ᱠᱷᱚᱱ ᱖ ᱥᱮᱢᱤ ᱡᱤᱞᱤᱧ ᱜᱟᱱ ᱦᱩᱭᱩᱜᱼᱟ ᱾ ᱱᱚᱣᱟ ᱨᱮᱱᱟᱜ ᱪᱮᱛᱟᱱ ᱫᱚ ᱪᱚᱠᱟᱜ ᱛᱮ ᱯᱚᱴᱚᱢ ᱠᱟᱛᱮ ᱛᱟᱦᱮᱸᱱᱟ ᱾ ᱱᱚᱣᱟ ᱪᱚᱠᱟᱜ ᱚᱪᱚᱜ ᱞᱮᱠᱷᱟᱱ ᱨᱟᱸᱵᱽᱲᱟ ᱧᱟᱢᱚᱜᱼᱟ ᱾ ᱱᱚᱶᱟ ᱫᱚ ᱱᱟᱹᱬᱤ ᱡᱟᱹᱛ ᱨᱮᱱᱟᱜ ᱫᱟᱨᱮ ᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱫᱟᱨᱮ ᱫᱚ ᱓᱐ ᱠᱷᱚᱱ ᱑᱐᱐ ᱥᱮᱢᱤ ᱡᱤᱞᱤᱧ ᱜᱟᱱ ᱦᱩᱭᱩᱜᱼᱟ ᱾ ᱱᱚᱶᱟ ᱫᱟᱨᱮ ᱨᱮᱱᱟᱜ ᱥᱟᱠᱟᱢ ᱫᱚ ᱠᱟᱹᱲᱵᱩᱝ ᱠᱟᱹᱲᱵᱩᱝ ᱦᱩᱭ ᱠᱚᱜᱼᱟ ᱾
ᱪᱟᱥ ᱦᱚᱨᱟ
ᱨᱟᱢᱵᱽᱲᱟ ᱪᱟᱥ ᱫᱚ ᱞᱟᱹᱵᱤᱫ, ᱫᱟᱨᱥᱟᱬ ᱞᱮᱠᱟᱱ ᱫᱷᱟᱨᱟ ᱨᱮ ᱪᱟᱥ ᱞᱮᱠᱷᱟᱱ ᱵᱷᱟᱹᱜᱤ ᱚᱢᱚᱱ ᱧᱟᱢᱚᱜᱼᱟ ᱾ ᱟᱨ ᱥᱤᱛᱩᱝ ᱫᱤᱱ ᱫᱚ ᱡᱟᱦᱟᱸ ᱦᱟᱥᱟ ᱨᱮ ᱫᱟᱜ ᱴᱟᱨᱦᱟᱣ ᱠᱟᱛᱮ ᱞᱟᱹᱵᱤᱫ ᱛᱟᱦᱮᱸᱱᱟ ᱚᱱᱟ ᱨᱮ ᱪᱟᱥ ᱜᱟᱱᱚᱜᱼᱟ ᱾ ᱨᱟᱢᱵᱽᱲᱟ ᱪᱟᱥ ᱞᱟᱹᱜᱤᱫ ᱩᱨᱜᱩᱱ ᱦᱚᱭ ᱫᱟᱜ ᱨᱮ ᱵᱮᱥ ᱦᱩᱭᱩᱜᱼᱟ ᱾ ᱥᱟᱹᱢᱩᱸᱫᱽ ᱛᱩᱲᱩᱝ ᱠᱷᱚᱱ ᱒᱐᱐᱐ ᱢᱤᱴᱚᱨ ᱦᱟᱹᱵᱤᱡ ᱠᱚ ᱪᱟᱥᱟ ᱾ ᱱᱚᱶᱟ ᱫᱟᱨᱮ ᱟᱹᱰᱤ ᱠᱮᱴᱮᱡ ᱛᱟᱦᱮᱸᱱᱟ ᱟᱨ ᱨᱮᱦᱮᱫ ᱫᱚ ᱟᱹᱰᱤ ᱞᱟᱛᱟᱨ ᱥᱮᱫ ᱵᱚᱞᱚᱱᱟ ᱚᱱᱟᱛᱮ ᱟᱠᱟᱞ ᱟᱹᱰᱤ ᱵᱟᱭ ᱥᱟᱵᱮᱭᱟ ᱾ ᱱᱚᱣᱟ ᱫᱚ ᱵᱟᱹᱲᱛᱤ ᱠᱷᱚᱱ ᱒᱔᱐ ᱢᱤᱞᱤᱢᱤᱴᱚᱨ ᱫᱟᱜ ᱞᱟᱹᱠᱛᱤᱜᱼᱟ ᱾
ᱪᱟᱥ ᱚᱠᱛᱚ
ᱨᱟᱢᱵᱽᱲᱟ ᱪᱟᱥ ᱫᱚ ᱡᱚᱛᱚ ᱚᱠᱛᱚ ᱨᱮ ᱦᱩᱭᱩᱜᱼᱟ ᱢᱮᱱᱠᱷᱟᱱ ᱡᱚᱛᱷᱟᱛ ᱦᱚᱭ ᱫᱟᱜ ᱛᱟᱦᱮᱸ ᱞᱮᱱᱠᱷᱟᱱ ᱵᱷᱟᱹᱜᱤ ᱦᱩᱭᱩᱜᱼᱟ ᱾ ᱡᱟᱹᱯᱩᱫ ᱨᱤᱛᱩ ᱨᱮᱱᱟᱜ ᱨᱟᱢᱵᱽᱲᱟ ᱫᱚ ᱗᱐ ᱠᱷᱚᱱ ᱗᱕ ᱫᱤᱱ ᱜᱟᱱ ᱞᱟᱜᱟᱣᱜᱼᱟ ᱾ ᱡᱚ ᱥᱟᱢᱴᱟᱣ ᱚᱠᱛᱚ ᱨᱮ ᱫᱟᱜ ᱛᱟᱦᱮᱸᱱ ᱠᱷᱟᱹᱛᱤᱨ ᱜᱮᱞᱮ ᱜᱮ ᱜᱮᱫ ᱠᱟᱛᱮ ᱠᱚ ᱟᱹᱜᱩᱭᱟ ᱾
ᱨᱟᱢᱵᱽᱲᱟ ᱪᱟᱥ ᱨᱮᱱᱟᱜ ᱫᱚᱥᱟᱨ ᱚᱠᱛᱚ ᱫᱚ ᱦᱩᱭᱩᱜ ᱠᱟᱱᱟ ᱨᱟᱵᱟᱝ ᱨᱤᱛᱩ ᱨᱮ ᱾ ᱫᱚᱨᱭᱟ ᱥᱩᱨ ᱮᱞᱟᱠᱟ ᱨᱮ ᱫᱚ ᱨᱟᱵᱟᱝ ᱨᱤᱛᱩ ᱨᱮ ᱨᱮᱭᱟᱲ ᱠᱚᱢ ᱜᱮ ᱠᱷᱟᱹᱛᱤᱨ ᱚᱱᱟ ᱠᱚ ᱨᱮ ᱨᱟᱢᱵᱽᱲᱟ ᱟᱹᱰᱤ ᱟᱭᱢᱟ ᱮᱞᱟᱠᱟ ᱨᱮ ᱪᱟᱥ ᱦᱩᱭᱩᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:!Main category ᱛᱷᱚᱠ:ᱫᱟᱨᱮ ᱛᱷᱚᱠ:ᱡᱚ ᱛᱷᱚᱠ:ᱵᱷᱟᱨᱚᱛ ᱫᱤᱥᱚᱢ ᱨᱮᱱᱟᱜ ᱫᱟᱨᱮ
ᱯᱟᱱᱤᱱᱤ
ᱯᱟᱱᱤᱱᱤ-:(ref book -Nagam dahar re cha.igarh,champagarh ar-senahorh by Gopal Soren):-ᱯᱟᱱᱤᱱᱤ ᱫᱚ ᱢᱤᱫ ᱚᱱᱚᱞᱚᱭᱟ. ᱡᱟᱦᱟᱸᱭᱮ ᱚᱞ ᱟᱠᱟᱫ-ᱟ Ostadhya ᱧᱩᱛᱩᱢᱟᱱᱟᱜ ᱥᱟᱱᱥᱠᱨᱤᱴ ᱨᱚᱱᱚᱲ ᱯᱚᱛᱚᱵ ᱢᱮᱱᱛᱮ ᱞᱟ.ᱭᱩᱜᱚᱜ ᱠᱟᱱᱟ,ᱚᱱᱟᱨᱮ ᱯᱟᱱᱤᱱᱤ ᱧᱩᱛᱩᱢ ᱫᱚ ᱢᱤᱫ ᱦᱚᱲᱟᱜ ᱧᱩᱛᱩᱢ ᱠᱟᱱᱟ ᱥᱮ ᱟᱨ ᱪᱮᱫ ᱠᱟᱱᱟ ? ᱚᱱᱟ ᱤᱫᱤᱠᱟᱛᱮ ᱚᱱᱚᱞᱤᱭᱟ. ᱯᱚᱨᱤᱢᱚᱞ ᱪᱚᱱᱫᱨᱚ ᱢᱤᱛᱨᱚ:SANTHALI:THE BASE OF WORLD LANGUAGES ᱨᱮ ᱚᱞ ᱥᱚᱫᱚᱨ ᱟᱠᱟᱜ-ᱟ ᱪᱤ ᱯᱟᱱᱤᱱᱤ ᱫᱚ ᱥᱟᱱᱛᱟᱲ ᱟ.ᱲᱟ. ᱠᱟᱱᱟ|kol(ᱞᱟᱱᱛᱟᱲᱤ)ᱯᱟ.ᱨᱥᱤ ᱞᱮᱠᱟᱛᱮ ᱯᱟᱱᱤᱱᱤ ᱨᱮᱱᱟᱜ ᱢᱮᱱᱮᱛ ᱫᱚ-:PANINI=An assembly ,covered to act as to settle particular matters in an informal manner.[Panc=An assembly covered to act as arbitrators to settle matters in informal manner+ini=That,that particular,(animate)=Panc+ini>Panini]|ᱯᱟᱱᱪ(ᱢᱚᱬᱮ ᱯᱟᱱᱪ)+ᱤᱱᱤ=ᱯᱟᱱᱤᱱᱤ|ᱯᱟᱱᱤᱱᱤᱭᱟᱜ ᱡᱤᱵᱚᱱ ᱠᱟ.ᱦᱱᱤ ᱫᱚ ᱚᱠᱟᱨᱮᱦᱚᱷ ᱵᱟᱝ ᱯᱟᱲᱦᱟᱣ ᱧᱟᱢ ᱟᱠᱟᱱᱟ ᱥᱮ ᱟ.ᱡᱤᱡ ᱵᱟᱵᱟᱦᱟᱜ ᱧᱩᱛᱩᱢ ᱦᱚᱸ ᱵᱟᱝ ᱵᱟᱰᱟᱭ ᱟᱠᱟᱱᱟ ᱢᱮᱱᱛᱮ ᱚᱱᱚᱞᱤᱭᱟ. ᱯᱚᱨᱤᱢᱞ ᱪᱚᱱᱫᱨᱚ ᱢᱤᱛᱨᱚᱭ ᱢᱮᱱᱟ| ᱛᱤᱱᱟ.ᱜ ᱜᱟᱱ ᱚᱱᱚᱞᱤᱭᱟ. ᱯᱟ.ᱱᱚᱱᱤᱭᱤᱡ ᱟᱭᱳᱣᱟᱜ ᱧᱩᱛᱩᱢ ᱫᱚ Dakshi ᱢᱮᱱᱛᱮᱠᱚ ᱚᱞ ᱟᱠᱟᱜ-ᱟ,ᱡᱟᱦᱟᱸ ᱨᱮᱱᱟᱜ ᱢᱮᱱᱮᱛ ᱫᱚᱥᱮᱨᱟ ᱟᱨᱵᱟᱝ ᱧᱩᱛᱩᱢᱟᱱ ᱵᱩᱡᱷᱟ.ᱣᱜ-ᱟ|ᱡᱟᱱᱟᱢ ᱟ.ᱛᱩ ᱫᱚᱠᱚ ᱚᱞ ᱟᱠᱟᱫ-ᱟ Salato ᱢᱮᱱᱛᱮ|sal ᱨᱮᱱᱟᱜ ᱢᱮᱱᱮᱫ ᱫᱚ ᱥᱟᱨᱡᱚᱢ ᱫᱟᱨᱮ ᱟᱨ Ato ᱨᱮᱱᱟᱜ ᱢᱮᱱᱮᱛ ᱫᱚ ᱟ.ᱛᱩ|ᱱᱤᱭᱟ. ᱪᱷᱟ.ᱰᱤᱡ ᱯᱟᱱᱤᱱᱤ ᱤᱫᱤ ᱠᱟᱛᱮ ᱪᱮᱫ ᱦᱚᱸ ᱵᱟᱝ ᱵᱟᱰᱟᱭ ᱟᱠᱟᱱᱟ|ᱯᱟᱱᱤᱱᱤ ᱚᱞ ᱟᱠᱟᱫ ᱯᱚᱛᱚᱵ ᱨᱮ ᱛᱤᱱᱟ.ᱜ ᱜᱟᱱ ᱥᱟᱱᱥᱠᱨᱤᱴ ᱨᱚᱱᱚᱲᱤᱭᱟ ᱠᱚᱣᱟᱜ ᱧᱩᱛᱩᱢᱮ ᱚᱞ ᱟᱠᱟᱜ ᱨᱮᱦᱚᱸ ᱚᱱᱟᱠᱚ ᱧᱩᱛᱩᱢ ᱫᱚ ᱦᱚᱲᱟᱜ ᱧᱩᱛᱩᱢ ᱫᱚ ᱵᱟᱝ ᱠᱟᱱᱟ|ᱥᱟᱱᱥᱠᱨᱤᱴ ᱢᱟᱬᱟᱝ ᱠᱷᱚᱱᱟᱜ ᱚᱱᱟᱠᱚ ᱧᱩᱛᱩᱢ ᱫᱚ ᱥᱟᱱᱛᱟᱲ ᱠᱚᱣᱟᱜ ᱯᱟ.ᱨᱥᱤ ᱨᱮ ᱢᱮᱱᱟᱜ ᱟᱠᱟᱱᱟ|
ᱛᱷᱚᱠ:ᱱᱟᱶᱟ ᱵᱮᱵᱷᱟᱨᱤᱭᱟᱹ ᱥᱟᱯᱲᱟᱣ
ᱯᱨᱚᱛᱤᱠᱥᱟ ᱠᱟᱥᱤ
ᱯᱨᱚᱛᱤᱠᱥᱟ ᱠᱟᱥᱤ ᱫᱚ ᱵᱷᱟᱨᱚᱛ ᱫᱤᱥᱚᱢ ᱟᱱᱫᱷᱨᱚ ᱯᱚᱱᱚᱛ ᱨᱮᱱᱟᱜ ᱠᱞᱟᱥᱤᱠᱟᱞ ᱠᱩᱪᱤᱯᱩᱰᱤ ᱱᱟᱪᱚᱱᱤᱭᱟᱹ ᱠᱟᱱᱟᱭ ᱾ ᱩᱱᱤᱫᱚ ᱰᱟ. ᱜᱩᱵᱵᱤ ᱵᱤᱨᱟᱱᱱᱟ ᱜᱷᱟᱨᱚᱸᱡᱽ ᱨᱮᱱᱤᱡ ᱠᱟᱱᱟᱭ ᱟᱨ ᱢᱚᱬᱮ ᱥᱮᱨᱢᱟ ᱩᱢᱮᱨ ᱠᱷᱚᱱ ᱜᱮ ᱠᱩᱪᱤᱯᱩᱰᱤ ᱮᱱᱮᱡ ᱮ ᱪᱮᱫᱚᱜ ᱠᱟᱱ ᱛᱟᱦᱮᱱ ᱾ᱟᱡ ᱟᱭᱳ ᱜᱮ ᱟᱡᱤᱡ ᱮᱱᱮᱡ ᱜᱩᱨᱩ ᱛᱟᱦᱮᱸ ᱠᱟᱱᱟ ᱾ ᱟᱡ ᱟᱭᱳ ᱦᱚᱸ ᱢᱤᱫᱴᱟᱹᱝ ᱧᱩᱛᱩᱢᱟᱱ ᱠᱩᱪᱤᱯᱩᱰᱤ ᱮᱱᱮᱡ ᱱᱟᱪᱚᱱᱤᱭᱟ ᱠᱟᱱᱟᱭ, ᱧᱩᱛᱩᱢ ᱛᱟᱭ ᱫᱚ ᱵᱤᱡᱚᱭᱚᱱᱛᱤ ᱠᱟᱥᱦᱤ ᱟᱡ ᱟᱭᱳ ᱫᱚ ᱠᱩᱪᱤᱯᱩᱰᱤ ᱮᱱᱮᱢ ᱥᱟᱶᱛᱮ ᱮᱱᱮᱡ ᱵᱚᱦᱚᱨ ᱰᱟᱦᱟᱨ ᱫᱤᱥᱟᱹ ᱩᱱᱩᱫᱩᱜ ᱜᱤᱡ ᱞᱮᱠᱟᱛᱮ ᱥᱟᱢᱵᱷᱟᱵᱤ ᱮᱱᱮᱡ ᱟᱥᱲᱟ ᱨᱮ ᱠᱟᱹᱢᱤ ᱠᱟᱱ ᱛᱟᱦᱮᱱ ᱾ ᱵᱤᱡᱚᱭᱚᱱᱛᱤ ᱠᱟᱥᱦᱤ ᱫᱚ ᱱᱮᱛᱟᱨ ᱦᱚᱸ ᱪᱟᱭᱨᱮᱛ ᱞᱮᱠᱟᱛᱮ ᱠᱚᱨᱱᱟᱴᱚᱠᱚ ᱥᱚᱸᱜᱤᱛᱷᱚ ᱱᱨᱤᱛᱭᱚ ᱮᱠᱟᱰᱮᱢᱤ  ᱨᱮ ᱢᱮᱱᱟᱭᱟ ᱾
ᱠᱟᱥᱤ ᱫᱚ ᱠᱚᱢᱯᱩᱴᱟᱨ ᱥᱟᱬᱮᱥ ᱤᱱᱧᱤᱱᱤᱭᱚᱨ ᱠᱟᱱᱟᱭ ᱾ ᱤᱱᱧᱤᱱᱤᱭᱟᱨ ᱦᱩᱭ ᱠᱟᱛᱮ ᱦᱚᱸ ᱟᱭᱳᱭ ᱟᱯᱱᱟᱨ ᱟᱠᱟᱜ ᱠᱩᱪᱤᱯᱩᱰᱤ ᱮᱱᱮᱡ ᱟᱹᱰᱤ ᱠᱩᱥᱤ ᱟᱜ ᱛᱮ ᱱᱟᱪᱚᱱᱤ ᱵᱮᱱᱟᱣ ᱮᱱᱟᱭ ᱾ ᱮᱱᱮᱡ ᱛᱩᱞᱩᱡ ᱮᱱᱮᱡ ᱢᱟᱪᱮᱛ ᱞᱮᱠᱟᱭ ᱠᱟᱹᱢᱤᱭᱟ ᱾ ᱱᱟᱴᱴᱩᱵᱚᱸᱜᱚᱢ ᱧᱩᱛᱩᱢ ᱢᱤᱫ ᱠᱞᱟᱥᱤᱠᱟᱞ ᱠᱩᱪᱤᱯᱩᱰᱤ ᱮᱱᱮᱡ ᱢᱮᱞᱟᱝᱠᱤ ᱵᱮᱱᱟᱣ ᱠᱟᱛᱮ ᱮᱱᱮᱡ ᱨᱮᱱᱟᱜ ᱪᱮᱦᱨᱟ ᱞᱩᱦᱩᱠ ᱤᱫᱤᱠᱟᱛᱮ ᱞᱟᱹᱭ ᱪᱮᱫ ᱟᱠᱚ ᱛᱟᱦᱮᱱ ᱾ ᱠᱩᱪᱤᱯᱩᱰᱤ ᱮᱱᱮᱡ ᱦᱟᱨᱟ ᱡᱩᱣᱟᱹᱱ ᱦᱚᱲ ᱠᱚ ᱪᱮᱫᱚᱜ ᱢᱟ ᱟᱨ ᱫᱮᱥ ᱫᱤᱥᱚᱢ ᱨᱮ ᱱᱚᱶᱟ ᱮᱱᱮᱡ ᱯᱟᱥᱱᱟᱣᱜ ᱢᱟ,ᱚᱱᱠᱟ ᱫᱤᱥᱟᱹ ᱩᱨᱤᱡ ᱠᱟᱛᱮ ᱵᱮᱸᱜᱟᱞᱩᱨ ᱨᱮ ᱮᱱᱮᱡ ᱪᱮᱫᱚᱜ ᱢᱮᱞᱟᱝᱠᱤ ᱵᱮᱱᱟᱣ ᱠᱟᱛᱮ ᱮᱱᱮᱡ ᱮ ᱪᱮᱫ ᱟᱠᱚ ᱠᱟᱱᱟ ᱾
ᱡᱤᱭᱚᱱᱤ ᱟᱨ ᱠᱟᱹᱢᱤ
ᱵᱷᱟᱨᱚᱛ ᱫᱤᱥᱚᱢ, ᱠᱚᱨᱱᱟᱴᱚᱠᱚ ᱯᱚᱱᱚᱛ ᱨᱟᱡᱽᱜᱟᱲ ᱵᱮᱸᱜᱟᱞᱩᱨ ᱨᱮ ᱢᱤᱫ ᱮᱱᱮᱡ ᱵᱟᱰᱚᱦᱤᱭᱟᱹ ᱠᱚᱣᱟᱜ ᱵᱟᱹᱠᱷᱩᱞ ᱨᱮ ᱡᱟᱱᱟᱢ ᱞᱮᱱᱟᱭ ᱯᱨᱚᱛᱤᱠᱥᱟ ᱠᱟᱥᱤ ᱾ ᱟᱭᱳ ᱵᱤᱡᱚᱭᱚᱱᱛᱤ ᱠᱟᱥᱤ ᱢᱤᱫ ᱧᱩᱛᱩᱢᱟᱱ ᱠᱩᱪᱤᱯᱩᱰᱤ ᱮᱱᱮᱡ ᱱᱟᱪᱚᱱᱤᱭᱟᱹ ᱟᱨ ᱵᱟᱵᱟ ᱵᱤᱡᱚᱭᱚ ᱠᱟᱥᱤ ᱢᱤᱫ ᱥᱟᱺᱜᱤᱧ ᱧᱮᱞᱮᱞᱚᱢ ᱟᱨ ᱥᱤᱱᱮᱢᱟ ᱵᱟᱰᱚᱦᱤᱭᱟᱹ ᱠᱟᱱᱟᱭ ᱾
ᱯᱨᱚᱛᱤᱠᱥᱟ ᱠᱟᱥᱤ ᱯᱮᱻᱥᱮᱨᱢᱟ ᱩᱢᱮᱨ ᱨᱮᱜᱮ ᱢᱟᱦᱟᱵᱷᱟᱨᱚᱛ ᱨᱮᱱᱟᱜ ᱟᱢᱵᱮ ᱮᱱᱮᱡ ᱥᱟᱶᱛᱮ ᱥᱮᱨᱮᱧ ᱦᱚᱸᱭ ᱯᱩᱨᱟᱹᱣ ᱞᱮᱜᱼᱟ ᱾ ᱜᱤᱫᱽᱨᱟᱹ ᱨᱮ ᱮᱱᱮᱡ ᱩᱱᱟᱹᱜ ᱮ ᱨᱟᱹᱥᱠᱟᱹᱜ ᱛᱟᱦᱮᱱ ᱡᱮ ᱟᱭᱳ ᱛᱤᱱᱡᱷᱚᱜ ᱨᱚᱢᱚᱬᱚ ᱢᱚᱦᱚᱨᱥᱤ ᱟᱨ ᱥᱟᱢᱵᱷᱟᱵᱤ ᱮᱱᱮᱡ ᱤᱛᱩᱱ ᱟᱥᱲᱟ ᱨᱤᱱ ᱧᱩᱛᱩᱢᱟᱱ ᱱᱟᱪᱚᱱᱤ ᱠᱚ ᱮᱱᱮᱡ ᱠᱟᱱ ᱛᱩᱞᱩᱡ ᱢᱮᱞᱟᱝᱠᱤ ᱪᱮᱛᱟᱱ ᱮᱱᱮᱡ ᱮ ᱫᱟᱹᱲ ᱨᱟᱠᱟᱵ ᱞᱮᱱᱟ ᱾ ᱟᱡ ᱟᱭᱳ ᱛᱮᱠᱚᱣᱟᱜ ᱜᱚᱱᱴᱷᱮ ᱩᱱᱟᱹᱜ ᱩᱥᱩᱞ ᱮ ᱧᱮᱞᱚᱜ ᱠᱟᱱ ᱛᱟᱦᱮᱱ, ᱤᱠᱷᱟᱱ ᱮᱱᱮᱡ ᱫᱚᱭ ᱯᱩᱨᱟᱹᱣ ᱞᱮᱜᱼᱟ ᱟᱭᱳ ᱛᱮᱠᱚ ᱥᱟᱶᱛᱮ ᱟᱨ ᱚᱱᱟᱜᱮ ᱟᱡᱟᱜ ᱯᱩᱭᱞᱩ ᱢᱮᱞᱟᱝᱠᱤ ᱮᱱᱮᱡ ᱛᱟᱦᱮᱸ ᱠᱟᱱᱟ ᱾ ᱩᱱ ᱠᱷᱚᱱ ᱜᱮ ᱟᱡ ᱟᱭᱳ ᱟᱜ ᱛᱟᱹᱨᱤᱨᱮ ᱠᱩᱪᱤᱯᱩᱰᱤ ᱮᱱᱮᱡ ᱮ ᱪᱮᱫ ᱮᱱᱟ ᱾ ᱜᱮᱞ ᱯᱮ ᱥᱮᱨᱢᱟ ᱩᱢᱮᱨ ᱨᱮ ᱯᱨᱚᱛᱤᱠᱥᱟ ᱯᱚᱱᱚᱛ ᱨᱮᱱᱟᱜ ᱠᱩᱪᱤᱯᱩᱰᱤ ᱮᱱᱮᱡ ᱵᱤᱱᱤᱰ ᱨᱮ ᱰᱤᱥᱴᱤᱝᱥᱚᱱ ᱥᱟᱶᱛᱮ ᱯᱩᱭᱞᱩ ᱴᱷᱟᱶ ᱮ ᱟᱢᱮᱴ ᱞᱮᱜᱼᱟ ᱾ ᱚᱞᱚᱜ ᱯᱟᱲᱦᱟᱣ ᱨᱮᱦᱚᱸ ᱟᱹᱰᱤ ᱵᱮᱥ ᱦᱟᱨᱟᱜ ᱛᱟᱭ ᱾ ᱠᱚᱢᱯᱩᱴᱟᱨ ᱥᱟᱬᱮᱥ ᱨᱮᱦᱚᱸ ᱯᱩᱭᱞᱩ ᱴᱷᱟᱶ ᱮ ᱟᱢᱮᱴ ᱞᱮᱫ ᱠᱷᱟᱹᱛᱤᱨ, ᱤᱱᱡᱤᱱᱮᱭᱟᱨᱤᱱᱜ ᱢᱟᱨᱟᱝ ᱵᱤᱨᱫᱟᱹᱜᱟᱲ ᱯᱟᱦᱴᱟ ᱠᱷᱚᱱ ᱜᱳᱞᱰ ᱢᱮᱰᱟᱞ ᱥᱤᱨᱯᱷᱟᱹᱭ ᱟᱢᱮᱴ ᱞᱮᱜᱼᱟ ᱾
ᱯᱨᱚᱛᱤᱠᱥᱟ ᱠᱟᱥᱤ ᱫᱚ ᱥᱟᱞ ᱒᱐᱐᱙ ᱨᱮᱱᱟᱜ ᱯᱷᱮᱵᱨᱩᱭᱟᱨᱤ ᱒᱐ ᱦᱤᱞᱚᱜ ᱨᱚᱸᱜᱚᱯᱩᱡᱟᱭ ᱥᱟᱹᱛ ᱞᱮᱜᱼᱟ ᱾ ᱩᱱᱠᱷᱚᱱ ᱩᱱᱤ ᱫᱚ ᱦᱟᱨᱟᱜ ᱠᱟᱱ ᱤᱯᱤᱞ ᱢᱮᱱᱛᱮ ᱠᱚ ᱪᱤᱱᱦᱟᱹᱣ ᱮᱭᱟ ᱾
ᱤᱣᱠᱞᱤᱰ
ᱤᱣᱠᱞᱤᱰ (Euclid) ᱫᱚ ᱜᱨᱤᱠ ᱨᱤᱱᱤᱡ ᱢᱤᱫ ᱮᱠᱠᱷᱟ ᱯᱟᱹᱨᱩᱠᱷᱤᱭᱟᱹᱭ ᱛᱟᱦᱮᱸᱠᱟᱱᱟ, ᱱᱩᱭ ᱫᱚ ᱡᱚᱢᱮᱴᱨᱤ (Geometry) ᱨᱤᱱᱤᱡ ᱟᱯᱟᱛ ᱦᱚᱸ ᱠᱚ ᱢᱮᱛᱟᱭᱟ ᱾ ᱟᱡᱟᱜ ᱠᱟᱹᱢᱤ ᱫᱚ ᱮᱞᱠᱷᱟ ᱨᱮᱱᱟᱜ ᱱᱟᱜᱟᱢ ᱨᱮ ᱠᱷᱚᱫᱟ ᱜᱟᱵᱟᱣ ᱟᱠᱟᱱᱟ ᱾ ᱩᱱᱤ ᱫᱚ ᱢᱤᱥᱚᱨ ᱨᱮᱱᱟᱜ ᱟᱞᱮᱠᱡᱟᱱᱰᱨᱤᱭᱟ ᱨᱮ ᱛᱟᱦᱮᱸᱱ ᱠᱟᱱ ᱛᱟᱦᱮᱸᱫ ᱟᱨ ᱟᱞᱮᱠᱡᱟᱱᱰᱨᱤᱭᱟ ᱨᱮᱱᱟᱜ ᱢᱤᱫ ᱯᱚᱛᱚᱵ ᱢᱩᱨᱟᱹᱭ ᱨᱮ ᱠᱟᱹᱢᱤ ᱠᱟᱱ ᱛᱟᱦᱮᱸᱫ ᱾ ᱟᱡᱟᱜ ᱠᱟᱹᱢᱤ ᱫᱚ ᱥᱟᱱᱟ ᱡᱚᱢᱮᱴᱨᱤ ᱥᱟᱶ ᱡᱚᱯᱚᱲᱟᱣ ᱛᱟᱦᱮᱸ ᱠᱟᱱᱟ, ᱚᱱᱟ ᱛᱮ ᱱᱚᱶᱟ ᱠᱚᱫᱚ ᱤᱣᱠᱞᱤᱰᱤᱭᱟᱱ ᱡᱚᱢᱮᱴᱨᱤ ᱾ ᱤᱣᱠᱞᱤᱰ ᱫᱚ ᱟᱡᱟᱜ ᱠᱟᱹᱢᱤ ᱠᱚ ᱛᱤᱢᱤᱱ ᱜᱟᱱ ᱫᱚᱭ  ᱚᱞ ᱥᱚᱫᱚᱨ ᱞᱮᱜᱼᱟ, ᱚᱱᱟ ᱠᱚ ᱢᱩᱸᱫ ᱨᱮ ᱯᱟᱨᱥᱯᱮᱠᱴᱤᱵᱽ (perspective), ᱠᱚᱱᱤᱠ ᱦᱟᱹᱴᱤᱧ (conic sections), ᱜᱳᱞᱟᱹᱭ ᱡᱚᱢᱮᱴᱨᱤ (spherical geometry), ᱮᱞ ᱠᱟᱛᱷᱟ (number theory), ᱟᱨ ᱨᱤᱜᱚᱨ (rigor) ᱾ ᱟᱡᱟᱜ ᱧᱩᱛᱩᱢ ᱫᱚ ᱢᱤᱫ ᱜᱨᱤᱨ ᱟᱹᱲᱟᱹ Εὐκλείδης ᱠᱷᱚᱱ ᱠᱚ ᱟᱹᱜᱩᱣᱟᱠᱟᱫᱼᱟ, ᱡᱟᱦᱟᱸ ᱨᱮᱱᱟᱜ  ᱢᱮᱱᱮᱛ ᱫᱚ "ᱜᱟᱹᱠᱷᱩᱲ" ᱢᱮᱱᱛᱮ ᱵᱟᱰᱟᱭᱚᱜᱼᱟ ᱾
ᱡᱤᱭᱚᱱ
ᱟᱡᱟᱜ ᱡᱤᱭᱚᱱ ᱨᱮᱱᱟᱜ ᱥᱚᱛ ᱥᱟᱹᱠᱷᱭᱟᱹᱛ ᱠᱚ ᱫᱚ ᱟᱹᱰᱤ ᱠᱚᱢ ᱜᱮ ᱧᱟᱢ ᱞᱮᱱᱟ ᱾ ᱟᱡᱟᱜ ᱡᱟᱱᱟᱢ ᱢᱟᱦᱟᱸ, ᱜᱩᱨ ᱢᱟᱦᱟᱸ, ᱵᱟᱥᱟ ᱴᱷᱟᱶ ᱮᱢᱟᱱ ᱠᱚ ᱫᱚ ᱵᱟᱭ ᱵᱟᱰᱟᱭ ᱟᱠᱟᱱᱟ ᱾ ᱛᱚᱵᱮ ᱢᱮᱱᱟᱠᱚ ᱟᱡ ᱫᱚ "ᱮᱛᱚᱦᱚᱵ ᱴᱚᱞᱮᱢᱤ" ᱛᱮᱠᱚ ᱛᱩᱨᱮ ᱛᱦᱮᱸ ᱠᱟᱱᱟ ᱢᱮᱱᱛᱮ ᱾ ᱤᱣᱠᱞᱤᱰ ᱫᱚ ᱡᱚᱢᱮᱴᱨᱤ ᱨᱮᱱᱟᱜ ᱥᱟᱱᱟᱢ ᱵᱟᱰᱟᱭᱟᱱ ᱠᱟᱛᱷᱟ ᱠᱚ ᱫᱚᱭ ᱥᱟᱢᱴᱟᱣ ᱢᱤᱫ ᱞᱚᱫ ᱛᱟᱦᱮᱸᱫ ᱾ ᱟᱡᱟᱜ ᱯᱚᱛᱚᱵ ᱮᱞᱤᱢᱮᱱᱴ ᱥᱮᱫᱟᱭᱟᱜ ᱨᱮᱱᱟᱜ ᱢᱤᱫ ᱛᱚᱲ ᱠᱟᱱᱟ ᱾ ᱡᱟᱦᱟᱸ ᱫᱚ ᱱᱤᱛᱚᱜ ᱦᱚᱸ ᱟᱪᱮᱫ ᱠᱚ ᱠᱚ ᱯᱟᱲᱦᱟᱣᱮᱜᱼᱟ ᱾ ᱱᱚᱶᱟ ᱯᱚᱛᱚᱵ ᱨᱮᱱᱟᱜ ᱠᱟᱛᱷᱟ ᱠᱚ ᱫᱚ ᱡᱚᱛᱚ ᱜᱮ ᱥᱟᱹᱨᱤ ᱠᱚ ᱞᱟᱹᱭᱟ ᱟᱨ ᱚᱱᱠᱟ ᱜᱮᱭ ᱯᱩᱥᱴᱟᱹᱣ ᱞᱮᱫ ᱛᱟᱦᱮᱸᱫ ᱾ ᱮᱞᱤᱢᱮᱱᱴᱥ ᱨᱮ ᱫᱚ ᱱᱟᱱᱟ-ᱦᱩᱱᱟᱹᱨ ᱡᱚᱢᱮᱴᱨᱤ ᱪᱤᱛᱟᱹᱨ ᱨᱮᱱᱟᱜ ᱨᱩᱯ ᱜᱚᱲᱦᱚᱱ ᱠᱟᱛᱷᱟ ᱠᱚᱭ ᱚᱞ ᱟᱠᱟᱫᱟ ᱾ ᱚᱱᱟ ᱵᱮᱜᱚᱨ ᱮᱞᱠᱷᱟ ᱨᱮᱦᱚᱸ ᱟᱡᱟᱜ ᱮᱱᱮᱢ ᱢᱮᱱᱟᱜᱼᱟ ᱾ ᱦᱩᱰᱤᱧ ᱥᱟᱫᱷᱟᱨᱚᱱ ᱜᱟᱵᱟᱬᱤᱭᱟᱹ (HCF) ᱠᱟᱛᱷᱟ ᱟᱡᱼᱮ ᱞᱟᱹᱭ ᱞᱮᱫ ᱛᱟᱦᱮᱸᱫ ᱾ ᱱᱚᱶᱟ ᱠᱟᱛᱷᱟ ᱫᱚ ᱮᱞᱤᱢᱮᱱᱴᱥ ᱨᱮ ᱜᱮ ᱚᱞ ᱞᱮᱫ ᱛᱟᱦᱮᱸᱫ ᱾ ᱵᱟᱨᱭᱟ ᱮᱞ ᱨᱮᱱᱟᱜ HCF ᱫᱚ ᱡᱚᱛᱚ ᱠᱷᱚᱱ ᱢᱟᱨᱟᱝᱟ, ᱡᱟᱦᱟᱸ ᱫᱚ ᱵᱟᱱᱟᱨ ᱮᱞᱮ ᱦᱟᱴᱟᱬ ᱠᱤᱱᱟ ᱾ ᱚᱞᱮᱢᱮᱱᱴᱥ ᱨᱮ ᱚᱞ ᱞᱮᱱ ᱡᱚᱢᱮᱴᱨᱤ ᱫᱚ ᱟᱹᱰᱤ ᱫᱤᱱ ᱦᱟᱹᱵᱤᱡ ᱥᱩᱢᱩᱝ ᱢᱤᱫᱴᱟᱝ ᱡᱚᱢᱮᱴᱨᱤ ᱢᱮᱱᱛᱮ ᱢᱮᱱᱚᱜ ᱠᱟᱱ ᱛᱟᱦᱮᱸᱫ ᱾
ᱥᱟᱹᱠᱷᱭᱟᱹᱛ
en:Euclid
ᱫᱮᱵᱽᱱᱟᱜᱽᱨᱤ
ᱫᱮᱵᱽᱱᱟᱜᱽᱨᱤ (ᱥᱚᱸᱥᱠᱨᱤᱛ: देवनागरी, ᱡᱼᱟᱼᱪ: ˌ[d̪eːʋəˈnɑːɡəɾiː], ᱱᱟᱜᱽᱨᱤ (नागरी) ᱦᱚᱠᱚ ᱢᱮᱛᱟᱜ ᱜᱮᱭᱟ, ᱫᱚ ᱵᱨᱟᱢᱦᱤ ᱜᱷᱟᱨᱚᱸᱡᱽ ᱨᱮᱭᱟᱜ ᱟᱵᱩᱜᱤᱫᱟ ᱪᱤᱠᱤ ᱠᱟᱱᱟ ᱾ ᱫᱮᱵᱽᱱᱟᱜᱽᱨᱤ ᱪᱤᱠᱤ ᱛᱮ ᱮᱛᱚᱢ ᱥᱤᱧᱚᱛ ᱨᱮᱭᱟᱜ ᱡᱮᱞᱮᱠᱟ ᱥᱚᱸᱥᱠᱨᱤᱛ, ᱦᱤᱱᱫᱤ, ᱢᱟᱨᱟᱴᱷᱤ, ᱥᱤᱱᱫᱷᱤ, ᱵᱤᱦᱟᱨᱤ, ᱵᱷᱤᱞᱤ, ᱢᱟᱨᱣᱟᱲᱤ, ᱠᱳᱝᱠᱳᱱᱤ, ᱵᱷᱳᱡᱽᱯᱩᱨᱤ, ᱱᱮᱯᱟᱞᱤ, ᱱᱮᱯᱟᱞ ᱯᱟᱹᱨᱥᱤ ᱟᱨ ᱟᱫᱚᱢ ᱡᱚᱠᱷᱮᱡ ᱠᱟᱥᱢᱤᱨᱤ ᱯᱟᱹᱨᱥᱤ ᱚᱞ ᱨᱮᱠᱚ ᱵᱮᱵᱷᱟᱨᱼᱟ ᱾ ᱱᱚᱣᱟ ᱪᱤᱠᱤ ᱫᱚ ᱞᱮᱸᱜᱟ ᱥᱮᱫ ᱠᱷᱚᱱ ᱡᱚᱡᱚᱢ ᱥᱮᱫ ᱠᱚ ᱚᱠᱟ ᱾
ᱵᱟᱠᱥᱟ
ᱵᱟᱠᱥᱟ (ᱥᱟᱝᱜᱮ ᱞᱮᱠᱷᱟ ᱺ ᱵᱟᱠᱥᱟ ᱠᱚ) ᱜᱩᱥᱴᱤ ᱢᱮᱱᱛᱮ ᱥᱮ ᱡᱟᱦᱟᱱᱟᱜ ᱥᱟᱢᱟᱱ ᱠᱚ ᱫᱚᱦᱚ ᱞᱟᱹᱜᱤᱫ ᱠᱚᱱᱴᱮᱱᱚᱨ ᱨᱮᱱᱟᱜ ᱢᱤᱫ ᱠᱤᱥᱤᱢ ᱨᱮᱱᱟᱜ ᱮ ᱞᱟᱹᱭᱟ, ᱥᱮ ᱡᱟᱦᱟᱱᱟᱜ ᱨᱮᱜᱮ ᱠᱟᱹᱢᱤ ᱨᱮ ᱞᱟᱜᱟᱜ - ᱟ, ᱡᱟᱦᱟᱸ ᱫᱚ ᱥᱚᱢᱟᱱ ᱠᱚ ᱫᱚᱦᱚ ᱵᱮᱵᱚᱥᱛᱟ ᱦᱩᱭᱩᱜ ᱠᱟᱱᱟ ᱾
ᱵᱟᱠᱥᱮ ᱨᱮ ᱥᱚᱢᱟᱱ ᱠᱚ ᱫᱚᱦᱚ ᱡᱮᱞᱮᱠᱟ ᱠᱟᱴᱮ ᱥᱮ ᱢᱮᱬᱦᱮᱫ, ᱥᱮ ᱱᱟᱞᱤᱫᱟᱨ ᱯᱷᱟᱭᱤᱵᱚᱨ ᱵᱚᱨᱰ, ᱯᱮᱞᱚᱨᱵᱚᱨᱰ ᱥᱮ ᱟᱭᱢᱟ ᱜᱟᱱ ᱡᱤᱱᱤᱥ ᱵᱟᱝ ᱴᱤᱠᱟᱜ ᱥᱚᱢᱟᱱ ᱦᱚᱸ ᱛᱟᱦᱮᱸ ᱫᱚᱦᱚ ᱫᱟᱲᱮᱭᱟᱜ - ᱟ ᱾ ᱚᱱᱟ ᱨᱮᱱᱟᱜ ᱟᱹᱰᱤ ᱠᱟᱹᱴᱤᱡ (ᱡᱮᱞᱮᱠᱟ, ᱢᱟᱪᱤᱥ) ᱠᱷᱚᱱ ᱢᱟᱨᱟᱝ ᱡᱤᱱᱤᱥ ᱞᱮᱠᱟᱱ ᱠᱚᱦᱚᱸ ᱡᱩᱫᱟᱹ ᱦᱚᱸ ᱦᱩᱭ ᱫᱟᱲᱮᱭᱟᱜ - ᱟ ᱾ ᱢᱤᱫ ᱱᱟᱞᱤᱫᱟᱨ ᱵᱟᱠᱥᱟ ᱢᱤᱫ ᱟᱹᱰᱤ ᱜᱮ ᱢᱟᱨᱟᱝ ᱥᱤᱯᱤᱝ ᱠᱚᱱᱴᱮᱱᱚᱨ (contenor) ᱠᱟᱱᱟ ᱾ ᱡᱚᱠᱷᱚᱱ ᱚᱱᱠᱟᱱ ᱵᱤᱥᱮᱥ ᱞᱮᱠᱟᱱᱟᱜ ᱵᱟᱝ ᱵᱟᱱᱟᱣ ᱡᱤᱱᱤᱥ ᱞᱟᱹᱭ ᱵᱟᱝ ᱦᱩᱭ ᱫᱟᱲᱮᱭᱟᱜ, ᱠᱷᱟᱱ ᱥᱟᱱᱟᱢ ᱥᱮᱫ ᱠᱷᱚᱱ ᱜᱮ ᱯᱷᱞᱮᱴ ᱥᱟᱶ ᱨᱮᱠᱴᱮᱝᱜᱟᱞ (rectangular) ᱠᱨᱚᱥ - ᱥᱮᱠᱥᱚᱱ ᱞᱟᱹᱜᱤᱫ ᱵᱟᱠᱥᱟ ᱨᱮᱱᱟᱜ ᱟᱥᱟ ᱦᱩᱭ ᱫᱟᱲᱮᱭᱟᱜ - ᱟ, ᱢᱮᱱᱠᱟᱷᱱ ᱢᱤᱫ ᱵᱟᱠᱥᱟ ᱨᱮ ᱢᱤᱫ ᱵᱟᱨᱟᱵᱟᱨᱤ ᱠᱨᱚᱥ ᱥᱮᱠᱥᱚᱱ ᱦᱚᱸ ᱦᱩᱭ ᱫᱟᱲᱮᱭᱟᱜ - ᱟ ᱡᱟᱦᱟᱸ ᱥᱠᱣᱮᱨ (square),ᱡᱮᱞᱮᱝ, ᱜᱩᱱᱦᱟᱺᱬ ᱥᱮ ᱵᱤᱞᱤ ᱧᱚᱜ ᱞᱮᱠᱟ ᱢᱮᱱᱟᱜ - ᱟ; ᱰᱷᱟᱹᱞᱟᱹᱭ ᱥᱮ ᱜᱩᱵᱚᱸᱫᱟᱨ ᱪᱮᱛᱟᱱ ᱯᱮᱱᱫᱟ, ᱥᱮ ᱩᱴᱠᱟᱣ ᱟᱲᱮ ᱾ ᱚᱱᱟ ᱫᱚ ᱥᱟᱨᱟ ᱜᱮ ᱥᱠᱩᱣᱮᱨ (square) ᱛᱮ ᱵᱟᱱᱟᱣ ᱜᱮ ᱵᱟᱹᱱᱩᱜ - ᱟ᱾
ᱥᱟᱡᱟᱣ ᱥᱮ ᱜᱩᱥᱴᱤ ᱵᱟᱠᱥᱟ ᱠᱚ ᱨᱮᱱᱟᱜ ᱰᱷᱚᱠᱠᱚᱱ ᱫᱚ ᱪᱮᱛᱟᱱ ᱨᱟᱠᱟᱵ, ᱚᱨ, ᱜᱷᱮᱥᱠᱮᱨ ᱥᱮ ᱚᱪᱚᱫ ᱠᱟᱛᱮ ᱠᱚ ᱡᱷᱤᱡ ᱫᱟᱲᱮᱭᱟᱜ - ᱟ, ᱡᱟᱦᱟᱸ ᱫᱚ ᱢᱤᱫ ᱥᱟᱵ ᱞᱮᱠᱟᱱ, ᱚᱠᱣᱟᱨ ᱥᱮ ᱞᱚᱠ ᱟᱠᱟᱱ ᱞᱮᱠᱟ ᱛᱮᱜᱮ ᱥᱮ ᱛᱚᱞ ᱛᱮ ᱦᱩᱭ ᱫᱟᱲᱮᱭᱟᱜ - ᱟ ᱾
ᱤᱞᱮᱠᱴᱨᱤᱠᱟᱞ ᱵᱟᱠᱥᱟ
ᱮᱞᱠᱴᱨᱤᱠᱟᱞ ᱴᱟᱨᱢᱵᱚᱞᱚᱡᱤ ᱨᱮ, ᱢᱤᱫ ᱵᱟᱠᱥᱟ ᱫᱚ ᱵᱟᱱᱟᱣ ᱞᱟᱹᱜᱤᱫ ᱟᱨ ᱡᱚᱲᱟᱣ ᱥᱟᱶ ᱵᱟᱧᱪᱟᱣ ᱨᱮ ᱠᱟᱹᱢᱤ ᱮᱢᱟᱫ ᱠᱟᱱᱟᱭ ᱾
ᱵᱟᱥᱚᱱᱛᱤ ᱵᱤᱥᱴ
ᱵᱚᱥᱚᱱᱛᱤ ᱵᱤᱥᱴ ᱫᱚ ᱥᱤᱧᱚᱛ ᱨᱤᱱᱤᱡ ᱢᱤᱫ ᱥᱟᱶᱛᱟᱨᱤ ᱥᱮᱨᱮᱧᱤᱭᱟᱹ ᱠᱟᱱᱟᱭ ᱾ ᱡᱟᱦᱟᱸᱭ ᱫᱚ ᱩᱛᱚᱨᱟᱠᱷᱚᱸᱰ ᱯᱚᱱᱚᱛ ᱨᱮ ᱚᱲᱟᱜ ᱚᱲᱟᱜ ᱮ ᱥᱮᱨᱮᱧ ᱟᱠᱟᱫ ᱢᱟ ᱵᱷᱚᱜᱚᱵᱚᱛᱤ ᱱᱚᱱᱫᱟ ᱟᱜ ᱡᱟᱜᱚᱨ ᱨᱮ ᱥᱮᱨᱮᱧ ᱞᱟᱹᱜᱤᱫ ᱟᱹᱰᱤ ᱜᱮ ᱢᱟᱹᱱ ᱧᱩᱛᱩᱢ ᱮ ᱟᱢᱮᱴ ᱟᱠᱟᱫ-ᱟ ᱾ ᱥᱤᱧᱚᱛ ᱥᱚᱨᱠᱟᱨ ᱫᱚ ᱒᱖ ᱡᱟᱱᱩᱣᱟᱨᱤ ᱒᱐᱑᱗ ᱨᱮ ᱩᱱᱤ ᱫᱚ ᱯᱚᱫᱽᱢᱚᱥᱨᱤ ᱢᱟᱹᱱ ᱛᱮᱭ ᱢᱟᱹᱱ ᱦᱟᱞᱟᱝ ᱟᱠᱟᱫᱮᱭᱟ ᱾
ᱮᱛᱚᱦᱚᱵ ᱡᱤᱭᱚᱱ
ᱟᱹᱛᱩ ᱟᱨ ᱵᱩᱨᱩ ᱠᱚᱨᱮ ᱛᱤᱨᱞᱟᱹ ᱠᱚᱣᱟᱜ ᱢᱮᱞᱟᱝᱠᱤ ᱨᱮ ᱡᱟᱜᱚᱨ ᱥᱮᱨᱮᱧ ᱨᱮᱱᱟᱜ ᱨᱟᱭᱨᱤᱛ ᱫᱚ ᱵᱟᱝ ᱛᱟᱦᱮᱸ ᱠᱟᱱᱟ ᱾ ᱟᱭᱳ ᱩᱱᱠᱩᱭ ᱪᱮᱫ ᱟᱫ ᱠᱚ ᱛᱟᱦᱮᱸᱫ ᱤᱠᱷᱟᱹᱱ ᱵᱟᱹᱠᱤ ᱫᱚ ᱟᱨ ᱪᱮᱫ ᱩᱫᱽᱜᱟᱹᱣ ᱦᱚᱸ ᱵᱟᱠᱚ ᱧᱟᱢ ᱞᱮᱫ-ᱟ ᱾ ᱩᱱᱤ ᱥᱮᱨᱮᱧ ᱠᱚᱨᱮ ᱢᱟ ᱟᱹᱰᱤ ᱜᱮ ᱨᱚᱸᱪ ᱮ ᱦᱟᱛᱟᱣ ᱛᱟᱦᱮᱸᱫ ᱤᱠᱷᱟᱹᱱ ᱢᱮᱞᱟᱝᱠᱤ ᱨᱮ ᱪᱟᱞᱟᱣ ᱠᱟᱛᱮ ᱥᱮᱨᱮᱧ ᱫᱚ ᱟᱡᱟᱜ ᱟᱸᱥ ᱫᱚ ᱥᱟᱶᱛᱟ ᱨᱮᱱᱟᱜ ᱵᱟᱨᱚᱱ ᱠᱷᱟᱹᱛᱤᱨ ᱵᱟᱝ ᱯᱩᱨᱩᱱ ᱫᱟᱲᱮᱭᱟᱫ-ᱟ ᱾ ᱡᱟᱶᱟᱭ ᱮᱱ ᱛᱟᱭᱚᱢ ᱟᱡ ᱡᱟᱶᱟᱭ ᱩᱱᱤ ᱩᱫᱽᱜᱟᱹᱣ ᱢᱟᱭ ᱮᱢᱟ ᱟᱫᱮ ᱜᱮᱭᱟ ᱤᱠᱷᱟᱹᱱ ᱥᱟᱶᱛᱟ ᱩᱱᱟᱹᱜ ᱞᱚᱜᱚᱱ ᱟᱹᱨᱩᱜ ᱞᱟᱹᱜᱤᱫ ᱨᱮᱵᱮᱱ ᱵᱟᱝ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱛᱟᱞᱟ ᱨᱮ ᱥᱩᱨ ᱥᱩᱯᱩᱨ ᱓᱒ ᱵᱚᱪᱷᱚᱨ ᱩᱢᱮᱨ ᱨᱮ ᱩᱱᱤ ᱟᱡ ᱡᱟᱶᱟᱭ ᱨᱚᱬᱡᱤᱛ ᱥᱤᱝ ᱥᱟᱶ ᱯᱚᱧᱡᱟᱵᱽ ᱮ ᱥᱮᱱ ᱮᱱᱟ ᱾
ᱥᱮᱨᱮᱧ ᱮᱛᱚᱦᱚᱵ
ᱟᱡ ᱡᱟᱶᱟᱭ ᱩᱱᱤ ᱜᱩᱬᱩᱜᱩᱬᱩ ᱥᱮᱨᱮᱧ ᱮ ᱟᱸᱡᱚᱢ ᱠᱮᱫᱮ ᱠᱷᱟᱱ ᱟᱹᱰᱤ ᱞᱮᱠᱟᱱ ᱦᱚᱨ ᱛᱮ ᱥᱮᱪᱮᱫᱚᱜ ᱞᱟᱹᱜᱤᱫ ᱫᱤᱥᱟᱹᱭ ᱮᱢᱟ ᱫᱮᱭᱟ ᱾ ᱞᱟᱦᱟ ᱢᱟ ᱵᱚᱥᱚᱱᱛᱤ ᱵᱟᱭ ᱥᱟᱯᱲᱟᱣ ᱞᱮᱱᱟ ᱤᱠᱷᱟᱹᱱ ᱟᱡ ᱡᱟᱶᱟᱭ ᱟᱨ ᱡᱩᱨ ᱧᱮᱞ ᱛᱮ ᱩᱱᱤ ᱪᱮᱫᱚᱜ ᱞᱟᱹᱜᱤᱫ ᱮ ᱴᱷᱟᱹᱣᱠᱟᱹ ᱠᱮᱫ-ᱟ ᱾ ᱦᱟᱨᱢᱳᱱᱤᱭᱚᱢ ᱮ ᱟᱯᱱᱟᱨ ᱠᱮᱫ-ᱟ ᱟᱨ ᱟᱨ ᱜᱚᱜᱟᱯᱟᱲᱟ ᱠᱷᱚᱱ ᱪᱮᱫᱚᱜ ᱞᱟᱹᱜᱤᱫ ᱮ ᱪᱷᱩᱴᱟᱹᱣ ᱮᱱᱟ ᱾
ᱩᱛᱚᱨᱟᱠᱷᱚᱸᱰ ᱦᱩᱞᱥᱟᱹᱭ ᱨᱮᱱᱟᱜ ᱚᱨᱥᱚᱝ ᱞᱮᱠᱟᱛᱮ ᱢᱩᱡᱽᱯᱷᱚᱨᱱᱚᱜᱚᱨ, ᱠᱷᱚᱴᱤᱢᱟ ᱟᱨ ᱢᱚᱥᱩᱨᱤ ᱜᱩᱞᱤᱠᱟᱸᱰ ᱨᱮᱱᱟᱜ ᱦᱟᱹᱥᱩ ᱫᱚ ᱵᱚᱥᱚᱱᱛᱤ ᱵᱤᱥᱴ ᱫᱚ ᱥᱮᱨᱮᱧ ᱨᱮ ᱴᱸᱟᱶ ᱮ ᱮᱢᱟᱫ-ᱟ ᱟᱨ ᱯᱚᱱᱚᱛ ᱦᱩᱞᱥᱟᱹᱭ ᱨᱮᱭ ᱫᱚᱱ ᱟᱬᱜᱚ ᱮᱱᱟ ᱾ ᱟᱡ ᱮ ᱚᱞ ᱟᱠᱟᱫ ᱥᱮᱨᱮᱧ ᱦᱚᱛᱮᱛᱮ ᱩᱱᱤ ᱦᱚᱲ ᱠᱚ ᱯᱚᱱᱚᱛ ᱦᱩᱞᱥᱟᱹᱭ ᱟᱨ ᱦᱚᱸ ᱫᱚᱲᱦᱚᱭ ᱞᱟᱹᱜᱤᱫ ᱛᱮᱭ ᱫᱩ~ ᱫᱮᱞᱟ ᱟᱫ ᱠᱚᱣᱟ ᱾ ᱯᱚᱱᱚᱛ ᱦᱩᱞᱥᱟᱹᱭ ᱨᱮᱱᱟᱜ ᱟᱹᱰᱤ ᱜᱟᱱ ᱢᱮᱞᱟᱝᱠᱤ ᱨᱮ ᱩᱱᱤ ᱦᱚᱲ ᱠᱚ ᱥᱟᱶ ᱮ ᱥᱮᱨᱮᱧᱟ ᱾ ᱱᱚᱶᱟ ᱛᱮ ᱩᱱᱤ ᱢᱮᱞᱟᱝᱠᱤ ᱪᱮᱛᱟᱱ ᱨᱮ ᱛᱤᱸᱜᱩᱱ ᱨᱮᱱᱟᱜ ᱥᱟᱦᱟᱥ ᱮ ᱧᱟᱢ ᱠᱮᱫ-ᱟ ᱾
᱔᱐ ᱵᱚᱨᱥᱚ ᱵᱚᱭᱚᱥ ᱨᱮ ᱯᱩᱭᱞᱩ ᱫᱷᱟᱣ ᱩᱱᱤ ᱫᱚ ᱜᱚᱰᱷᱵᱟᱞ ᱥᱚᱵᱷᱟ ᱨᱮᱱᱟᱜ ᱢᱮᱞᱟᱝᱠᱤ ᱰᱮᱦᱨᱟᱰᱩᱱ ᱨᱮᱱᱟᱜ ᱯᱟᱨᱮᱰ ᱢᱟᱴ ᱨᱮ ᱡᱟᱜᱚᱨ ᱨᱮᱱᱟᱜ ᱢᱤᱫ ᱥᱟᱯᱲᱟᱣ ᱩᱫᱩᱜ ᱥᱚᱫᱚᱨ ᱞᱟᱹᱜᱤᱫ ᱮ ᱥᱮᱴᱮᱨ ᱮᱱᱟ ᱾ ᱟᱡᱟᱜ ᱥᱚᱨᱮᱥ ᱟᱲᱟᱝ ᱛᱮ ᱡᱟᱦᱟᱸ ᱞᱮᱠᱟ ᱩᱱᱤ ᱟᱭᱳ ᱱᱚᱱᱫᱟ ᱦᱟᱜ ᱥᱮᱨᱮᱧ ᱮ ᱮᱛᱚᱦᱚᱵ ᱠᱮᱫ-ᱟ ᱯᱩᱨᱟᱹ ᱢᱟᱴ ᱛᱷᱟᱭᱚ ᱨᱮᱱᱟᱜ ᱥᱟᱰᱮ ᱛᱮ ᱟᱸᱫᱚᱲ ᱨᱟᱠᱟᱵ ᱮᱱᱟ ᱾ ᱧᱮᱧᱮᱞᱤᱭᱟᱹ ᱠᱚᱣᱟᱜ ᱛᱷᱟᱭᱚ ᱩᱱᱤ ᱡᱟᱦᱟᱸ ᱫᱟᱲᱮ ᱟᱨ ᱥᱟᱦᱟᱥ ᱮ ᱮᱢᱟ ᱫᱮᱭᱟ ᱚᱱᱟ ᱫᱚ ᱛᱮᱦᱮᱧ ᱫᱷᱟᱹᱵᱤᱡ ᱦᱚᱸ ᱞᱮᱛᱟᱲ ᱢᱮᱱᱟᱜ ᱜᱮᱭᱟ ᱾ ᱩᱱᱤ ᱨᱟᱹᱥᱠᱟᱹᱭ ᱟᱹᱭᱠᱟᱹᱣᱟ ᱫᱚ ᱩᱛᱚᱨᱟᱠᱷᱚᱸᱰ ᱨᱮᱱᱟᱜ ᱥᱟᱶᱛᱟᱨᱤ ᱥᱮᱨᱮᱧ ᱫᱚ ᱡᱟᱹᱛᱤᱭᱟᱹᱨᱤ ᱛᱷᱟᱨ ᱨᱮᱠᱚ ᱥᱟᱨᱦᱟᱣ ᱟᱠᱟᱫ ᱛᱟᱭᱟ ᱾ ᱵᱚᱥᱚᱱᱛᱤ ᱵᱤᱥᱴ ᱫᱚ ᱟᱭᱳ ᱱᱚᱱᱫᱟ ᱦᱟᱜ ᱡᱟᱜᱚᱨ ᱫᱚ ᱩᱱᱤ ᱱᱤᱡᱮ ᱛᱮ ᱚᱞ ᱯᱩᱛᱷᱤ "ᱱᱚᱱᱫᱟ ᱠᱮ ᱡᱟᱦᱚᱨ- ᱥᱩᱯᱷᱚᱞ ᱦᱣᱮ ᱡᱟᱭᱟ ᱛᱩᱢᱦᱟᱨᱤ ᱡᱟᱛᱨᱟ" ᱨᱮ ᱴᱷᱟᱶ ᱮ ᱮᱢ ᱟᱠᱟᱣᱟᱫ-ᱟ ᱾
ᱤᱱᱫᱩ ᱢᱟᱞᱦᱳᱛᱨᱟ
ᱤᱱᱫᱩ ᱢᱟᱞᱦᱳᱛᱨᱟ ᱫᱚ ᱥᱤᱧᱚᱛᱤᱭᱟᱹ ᱥᱩᱯᱨᱤᱢ ᱠᱳᱨᱰ ᱨᱮᱱ ᱢᱤᱫ ᱨᱤᱴᱟᱭᱟᱨᱰ ᱵᱤᱪᱟᱹᱨᱤᱭᱟᱹ ᱟᱨ ᱥᱤᱱᱤᱭᱚᱨ ᱟᱹᱱᱟᱹᱨᱤ ᱠᱟᱹᱢᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱫᱚᱥᱟᱨ ᱛᱤᱨᱞᱟᱹ ᱠᱟᱱᱟᱭ ᱡᱟᱦᱟᱸᱭ ᱫᱚ ᱥᱩᱯᱨᱤᱢ ᱠᱳᱨᱰ ᱨᱮᱱ ᱥᱤᱱᱤᱭᱚᱨ ᱮᱰᱵᱷᱳᱠᱮᱴ ᱞᱮᱠᱟᱛᱮᱭ ᱵᱟᱪᱷᱟᱣ ᱟᱠᱟᱱᱟ ᱾ ᱩᱱᱤ ᱫᱚ ᱵᱟᱨ ᱠᱷᱚᱱ ᱥᱚᱡᱷᱮ ᱥᱤᱧᱚᱛ ᱨᱮᱭᱟᱜ ᱥᱩᱯᱨᱤᱢ ᱠᱳᱨᱰ ᱨᱮᱱ ᱵᱤᱪᱟᱹᱨᱤᱭᱟᱹ ᱞᱮᱠᱟᱛᱮ ᱨᱟᱠᱟᱵ ᱟᱠᱟᱱ ᱯᱩᱭᱞᱩ ᱛᱤᱨᱞᱟᱹ ᱩᱠᱤᱞ ᱠᱟᱱᱟᱭ ᱾ ᱩᱱᱤ ᱫᱚ ᱫᱟ ᱞᱚ ᱮᱱᱰ ᱯᱨᱮᱹᱠᱴᱤᱥ ᱚᱯᱷ ᱟᱨᱵᱨᱤᱴᱮᱥᱟᱱ ᱮᱱᱰ ᱠᱚᱱᱥᱤᱞᱤᱭᱮᱥᱟᱱ (᱒᱐᱑᱔) ᱨᱮᱭᱟᱜ ᱛᱮᱥᱟᱨ ᱨᱟᱫᱟ ᱦᱚᱸᱭ ᱚᱞ ᱟᱠᱟᱫᱟ ᱾
ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ
ᱤᱱᱫᱩ ᱢᱟᱞᱦᱳᱛᱨᱟ ᱫᱚ, ᱥᱩᱯᱨᱤᱢ ᱠᱳᱨᱰ ᱨᱮᱱ ᱥᱤᱱᱤᱭᱚᱨ ᱮᱰᱵᱷᱳᱠᱮᱴ ᱟᱨ ᱚᱱᱚᱞᱤᱭᱟᱹ ᱳᱢ ᱯᱨᱚᱠᱟᱥ ᱢᱟᱞᱦᱳᱛᱨᱟ ᱟᱨ ᱥᱚᱛᱭᱚ ᱢᱟᱞᱦᱳᱛᱨᱟ ᱛᱟᱹᱠᱤᱱ ᱨᱮᱱ ᱦᱩᱰᱤᱝ ᱜᱤᱫᱽᱨᱟᱹ ᱠᱟᱱᱟᱭ, ᱩᱱᱤ ᱫᱚ ᱑᱔ ᱢᱟᱨᱪ ᱑᱙᱕᱖ ᱥᱟᱞ ᱨᱮ ᱵᱮᱝᱜᱟᱞᱳᱨ ᱨᱮᱭ ᱡᱟᱱᱟᱢ ᱞᱮᱱᱟ ᱾ ᱩᱱᱤ ᱟᱡᱟᱜ ᱵᱤ.ᱮ. ᱯᱟᱲᱦᱟᱣ ᱞᱟᱦᱟ, ᱱᱟᱣᱟ ᱫᱤᱞᱞᱤ ᱨᱮᱭᱟᱜ ᱞᱟᱨᱢᱮᱞ ᱠᱚᱱᱵᱷᱮᱱᱴ ᱥᱠᱩᱞ ᱨᱮᱭᱟᱜ ᱯᱟᱲᱦᱟᱣ ᱞᱮᱱᱟ, ᱟᱨ ᱚᱱᱟ ᱛᱟᱭᱚᱢ ᱫᱤᱞᱞᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱞᱮᱰᱤ ᱥᱨᱤ ᱨᱟᱢ ᱠᱚᱞᱮᱡᱽ ᱠᱷᱚᱱ ᱨᱟᱡᱽᱟᱹᱨᱤ ᱨᱮ ᱢᱟᱥᱴᱟᱨᱥ ᱮ ᱠᱚᱨᱟᱣ ᱞᱮᱫᱟ ᱾
ᱟᱡᱟᱜ ᱢᱟᱥᱴᱟᱨᱥ ᱰᱤᱜᱽᱨᱤ ᱯᱩᱨᱟᱹᱣ ᱛᱟᱭᱚᱢ, ᱩᱱᱤ ᱫᱚ ᱫᱤᱞᱞᱤ ᱨᱮᱭᱟᱜ ᱢᱤᱨᱟᱱᱰᱟ ᱦᱟᱣᱩᱥ ᱟᱨ ᱵᱤᱵᱮᱠᱟᱱᱚᱱᱫᱚ ᱠᱚᱞᱮᱡᱽ ᱨᱮ ᱨᱟᱡᱽᱟᱹᱨᱤ ᱥᱟᱬᱮᱥ ᱨᱮᱱ ᱞᱮᱠᱪᱟᱨᱟᱨ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱫᱟ ᱾ ᱑᱙᱘᱒ ᱨᱮ ᱩᱱᱤ ᱫᱤᱞᱞᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱯᱷᱮᱠᱟᱞᱴᱤ ᱚᱯᱷ ᱞᱚ ᱨᱮᱭᱟᱜ ᱠᱮᱢᱯᱟᱥ ᱞᱚ ᱥᱮᱱᱴᱟᱨ ᱠᱷᱚᱱ ᱟᱹᱱᱟᱹᱨᱤ ᱨᱮ ᱟᱡᱟᱜ ᱵᱮᱪᱟᱞᱟᱨ ᱰᱤᱜᱽᱨᱤ ᱮ ᱯᱩᱨᱟᱹᱣ ᱠᱮᱫᱟ ᱾
ᱠᱟᱹᱢᱤ
ᱤᱱᱫᱩ ᱢᱟᱞᱦᱳᱛᱨᱟ ᱑᱙᱘᱓ ᱥᱮᱨᱢᱟ ᱨᱮ ᱟᱹᱱᱟᱹᱨᱤ ᱠᱟᱹᱢᱤ ᱥᱟᱶ ᱮ ᱡᱚᱯᱲᱟᱣ ᱮᱱᱟ ᱟᱨ ᱫᱤᱞᱞᱤ ᱵᱟᱨ ᱠᱟᱭᱩᱱᱥᱤᱞ ᱨᱮᱭᱟᱜ ᱛᱟᱹᱞᱠᱟᱹ ᱨᱮ ᱧᱩᱛᱩᱢ ᱮ ᱚᱞ ᱠᱮᱫᱟ ᱾ ᱑᱙᱘᱘ ᱨᱮ ᱩᱱᱤ ᱥᱩᱯᱨᱤᱢ ᱠᱳᱨᱰ ᱨᱮ ᱢᱤᱫ ᱮᱰᱵᱷᱳᱠᱮᱴ-ᱚᱱ-ᱨᱮᱠᱳᱨᱰ ᱨᱮᱭ ᱠᱳᱣᱟᱞᱤᱯᱷᱟᱭ ᱮᱱᱟ, ᱟᱨ ᱵᱤᱱᱤᱰ ᱨᱮ ᱯᱩᱭᱞᱩ ᱴᱷᱟᱶ ᱮ ᱦᱟᱢᱮᱴ ᱠᱮᱫᱟ, ᱚᱱᱟ ᱠᱷᱟᱹᱛᱤᱨ ᱩᱱᱤ ᱫᱚ ᱡᱟᱹᱛᱤᱭᱟᱹᱨᱤ ᱟᱹᱱᱟᱹᱨᱤ ᱢᱟᱦᱟᱸ ᱨᱮ ᱢᱩᱠᱮᱥ ᱜᱳᱥᱣᱟᱢᱤ ᱩᱱᱩᱭᱦᱟᱹᱨ ᱥᱤᱨᱯᱷᱟᱹ ᱛᱮᱠᱚ ᱢᱟᱹᱱ ᱠᱮᱫᱮᱭᱟ ᱾
᱑᱙᱙᱑ ᱠᱷᱚᱱ ᱑᱙᱙᱖ ᱦᱟᱹᱵᱤᱫ ᱢᱟᱞᱦᱳᱛᱨᱟ ᱫᱚ ᱦᱚᱨᱤᱭᱟᱱᱟ ᱯᱚᱱᱚᱛ ᱞᱟᱹᱜᱤᱫ ᱥᱩᱯᱨᱤᱢ ᱠᱳᱨᱰ ᱨᱮ ᱛᱷᱟᱭᱤ ᱩᱠᱤᱞ ᱞᱮᱠᱟᱛᱮ ᱠᱚ ᱵᱟᱦᱟᱞ ᱞᱮᱫᱮᱭᱟ ᱾ ᱩᱱᱤ ᱥᱤᱠᱤᱭᱩᱨᱤᱴᱤ ᱮᱠᱥᱪᱮᱱᱡᱽ ᱵᱳᱨᱰ ᱚᱯᱷ ᱤᱱᱰᱤᱭᱟ (ᱮᱥ.ᱤ.ᱵᱤ.ᱟᱭ), ᱫᱤᱞᱞᱤ ᱰᱮᱵᱷᱮᱞᱚᱵᱷᱢᱮᱱᱴ ᱚᱛᱷᱚᱨᱤᱴᱤ (ᱰᱤ.ᱰᱤ.ᱮ), ᱠᱟᱭᱩᱱᱥᱤᱞ ᱯᱷᱚᱨ ᱥᱟᱭᱤᱱᱥ ᱮᱱᱰ ᱤᱱᱰᱟᱥᱴᱨᱤᱭᱟᱞ ᱨᱤᱥᱟᱨᱪ (ᱥᱤ.ᱮᱥ.ᱟᱭ.ᱟᱨ) ᱟᱨ ᱤᱱᱰᱤᱭᱟᱱ ᱠᱟᱭᱩᱱᱥᱤᱞ ᱯᱷᱚᱨ ᱮᱜᱽᱨᱤᱠᱟᱞᱪᱟᱨ ᱨᱤᱥᱟᱨᱪ (ᱟᱭ.ᱥᱤ.ᱮ.ᱟᱨ) ᱥᱟᱶ ᱥᱩᱯᱨᱤᱢ ᱠᱳᱨᱰ ᱨᱮ ᱟᱭᱢᱟ ᱵᱮᱫᱷᱟᱱᱤᱠ (statutory) ᱥᱚᱝᱜᱚᱴᱷᱚᱱ ᱠᱚᱣᱟᱜ ᱮ ᱯᱨᱚᱛᱤᱱᱤᱫᱷᱤᱛᱚ ᱟᱠᱟᱫᱟ ᱾ ᱒᱐᱐᱗ ᱨᱮ, ᱩᱱᱤ ᱥᱤᱧᱚᱛᱤᱭᱟᱹ ᱥᱩᱯᱨᱤᱢ ᱠᱳᱨᱰ ᱦᱚᱛᱮᱛᱮ ᱥᱤᱱᱤᱭᱚᱨ ᱮᱰᱵᱷᱳᱠᱮᱴ ᱮ ᱵᱟᱪᱷᱟᱣ ᱞᱮᱱᱟ ᱾ ᱩᱱᱤ ᱫᱚ ᱓᱐ ᱥᱮᱨᱢᱟ ᱠᱷᱚᱱ ᱦᱚᱸ ᱡᱟᱹᱥᱛᱤ ᱚᱠᱛᱚ ᱛᱟᱭᱚᱢ ᱥᱩᱯᱨᱤᱢ ᱠᱳᱨᱰ ᱦᱚᱛᱮᱛᱮ ᱵᱟᱪᱷᱟᱣ ᱟᱠᱟᱱ ᱫᱚᱥᱟᱨ ᱛᱤᱨᱞᱟᱹ ᱮ ᱵᱮᱱᱟᱣ ᱮᱱᱟ ᱾
ᱜᱟᱡᱟᱢᱟᱱ ᱱᱚᱱᱟ
ᱜᱟᱡᱟᱢᱟᱱ ᱱᱚᱱᱟ ᱰᱚᱱᱟ ᱤᱥᱟᱵᱮᱞᱟ ᱠᱚᱨᱟᱱᱮᱞᱤᱭᱟ ᱢᱤᱫ ᱥᱨᱤᱞᱚᱝᱠᱟ ᱨᱮᱱ ᱚᱱᱚᱞᱤᱭᱟᱹᱭ ᱛᱟᱦᱮᱸᱜ ᱠᱟᱱᱟᱭ, ᱡᱟᱦᱟᱸᱭ ᱥᱤᱸᱦᱞᱤ ᱯᱟᱹᱨᱥᱤ ᱛᱮ ᱚᱱᱚᱬᱦᱮᱭ ᱚᱞᱮᱫ ᱟᱨ ᱟᱧᱡᱚᱢ ᱨᱮᱱᱟᱜ ᱫᱟᱣ ᱫᱚᱦᱚ ᱞᱟᱹᱜᱤᱫ ᱛᱮᱠᱚ ᱵᱟᱰᱟᱭ ᱮ ᱠᱟᱱ ᱛᱟᱦᱮᱱᱟ ᱾ ᱩᱱᱤᱭᱟᱜ ᱡᱟᱱᱟᱢ ᱠᱚᱞᱞᱩᱯᱚᱛᱤᱭᱟ, ᱥᱤᱞᱚᱱ ᱨᱮ ᱰᱚ ᱯᱷᱨᱟᱸᱥᱤᱥᱠᱚ ᱥᱮᱱᱟᱨᱚᱛᱱᱚ ᱠᱩᱢᱟᱨ ᱯᱮᱨᱩᱢᱚᱞ ᱟᱨ ᱯᱷᱨᱟᱸᱥᱤᱥᱠᱚ ᱡᱚᱥᱮᱸᱛᱷᱩ ᱜᱽᱨᱮᱣᱚ ᱨᱤᱱᱤᱡ ᱫᱚᱥᱟᱨ ᱠᱩᱲᱤ ᱦᱚᱯᱚᱱ ᱞᱮᱠᱟᱛᱮᱭ ᱦᱩᱭ ᱞᱮᱱ ᱛᱟᱦᱮᱱ ᱾ ᱜᱟᱡᱟᱢᱟᱱ ᱫᱚ ᱰᱚᱱᱟ ᱤᱥᱟᱵᱮᱞᱟ ᱠᱚᱨᱟᱱᱮᱞᱤᱭᱟ ᱦᱟᱜ ᱨᱩᱯ ᱞᱮᱠᱟᱛᱮ ᱵᱚᱯᱛᱤᱥᱢᱟ ᱠᱚ ᱮᱢᱟᱫᱮ ᱛᱟᱦᱮᱱᱟ ᱾ ᱩᱱᱤ ᱟᱡᱟᱜ ᱮᱛᱚᱦᱚᱵ ᱥᱮᱪᱮᱫ ᱟᱢᱟᱜ ᱜᱷᱟᱨᱚᱸᱡᱽ ᱵᱷᱤᱛᱨᱤ ᱨᱮᱜᱮ ᱛᱟᱦᱮᱸ ᱞᱮᱱ ᱛᱟᱭᱟ ᱾ ᱩᱱᱤ ᱫᱚ ᱯᱨᱚᱛᱤᱵᱷᱟ ᱜᱟᱱ ᱮ ᱛᱟᱦᱮᱸᱜ ᱠᱟᱱᱟ ᱟᱨ ᱩᱱᱤ ᱫᱚ ᱟᱡ ᱟᱭᱳ ᱴᱷᱮᱱ ᱠᱷᱚᱱ ᱟᱡᱟᱜ ᱥᱚᱢᱢᱟᱱᱡᱚᱱᱚᱠ ᱧᱩᱛᱩᱢ ᱜᱟᱡᱟᱢᱟᱱ ᱱᱚᱱᱟ (ᱞᱮᱰᱤ ᱜᱟᱡᱟᱢᱟᱱ) ᱮ ᱟᱨᱡᱤᱛ ᱞᱮᱫ-ᱟ᱾ ᱩᱱᱤ ᱫᱚ ᱢᱚᱴᱟᱨᱟ ᱨᱮ ᱦᱟᱨᱟ-ᱵᱳᱨᱳ ᱟᱠᱟᱱᱟᱭ, ᱢᱤᱫ ᱰᱚᱪ ᱛᱤᱨᱞᱟᱹ ᱞᱮᱠᱟ ᱜᱮ ᱰᱨᱮᱥᱤᱝ ᱞᱟᱹᱜᱤᱫ ᱢᱤᱫ ᱪᱟᱠᱷᱟ ᱥᱟᱶ, ᱡᱟᱦᱟᱸ ᱫᱚ ᱩᱱᱤᱭᱟᱜ ᱟᱸᱥᱤᱠ ᱞᱮᱠᱟᱛᱮ "ᱟᱠᱟᱨ" ᱚᱛ- ᱥᱟᱛᱟᱢᱮ ᱦᱮᱡ ᱞᱮᱱᱟ ᱾ ᱥᱟᱶᱦᱮᱫ ᱨᱮ ᱩᱱᱤᱭᱟᱜ ᱢᱤᱫ ᱦᱟᱦᱟᱲᱟ ᱯᱨᱚᱛᱤᱵᱷᱟ ᱛᱟᱦᱮᱸᱜ ᱠᱟᱱᱟ, ᱡᱟᱦᱟᱸ ᱫᱚ ᱩᱱᱤᱭᱟᱜ ᱜᱩᱥᱴᱤ ᱟᱨ ᱥᱤᱪᱩᱮᱥᱟᱱ ᱛᱤᱨᱞᱟᱹ ᱵᱟᱵᱚᱛ ᱠᱚ ᱩᱡᱟᱜᱚᱨ ᱞᱮᱫᱮᱭᱟ ᱾
ᱤᱝᱞᱤᱥ ᱵᱷᱚᱨᱡᱚᱱ; '''Little golden pot, filled with water And left on the edge of the well, The one who hid it is a scoundrel who can't count to five or eight! Will you give back my little pot, so that I can go home?''' ᱟᱭᱚᱢ ᱛᱮ ᱡᱚᱠᱷᱚᱱ ᱵᱟᱯᱞᱟ ᱦᱩᱭ ᱮᱱ ᱛᱟᱭᱟ, ᱠᱷᱟᱱ ᱜᱮ ᱟᱡᱟᱢᱟᱱ ᱱᱚᱱᱟ ᱫᱚ ᱟᱡ ᱡᱟᱶᱟᱭ ᱜᱩᱨ ᱛᱟᱭᱚᱢ ᱮᱠᱞᱟ ᱜᱮ ᱡᱟᱱᱫᱮ ᱛᱟᱱᱫᱮ ᱮᱱᱟᱭ ᱾ ᱩᱱᱤ ᱚᱱᱠᱟᱱ ᱟᱥᱚᱞ ᱪᱟᱠᱨᱤ ᱵᱟᱝ ᱮ ᱧᱟᱢ ᱞᱮᱫ-ᱟ ᱾ ᱪᱮᱫᱟᱜ ᱥᱮ ᱩᱱᱤ ᱧᱮᱞ ᱟᱥᱩᱞ ᱞᱟᱹᱜᱤᱫ ᱟᱭᱢᱟ ᱜᱟᱱ ᱜᱤᱫᱽᱨᱟᱹᱠᱚ ᱠᱚ ᱛᱟᱦᱮᱸᱜ ᱠᱟᱱᱟ, ᱩᱱᱤ ᱫᱚ ᱢᱟᱛᱟᱨᱟ ᱦᱚᱱᱚᱛ ᱨᱮᱱᱟᱜ ᱨᱚᱠᱟ ᱨᱟᱡᱽᱠᱚᱥᱤᱭ ᱠᱟᱞᱮᱠᱴᱟᱨ ᱰᱤ‌ ᱚᱭᱞᱤ ᱠᱷᱚᱱ ᱡᱟᱦᱟᱸ ᱞᱮᱠᱟᱛᱮ ᱦᱚᱸ ᱜᱚᱲᱚᱭ ᱢᱮᱱ ᱠᱮᱫ-ᱟ ᱾
ᱱᱚᱝᱜᱚᱲᱥᱤᱥᱟ, ᱵᱟᱫᱟᱢᱯᱟᱦᱟᱰ (ᱳᱰᱤᱥᱟ)
ᱱᱚᱝᱜᱚᱲᱥᱤᱲᱟ (Nangalsila) ᱵᱟᱝᱢᱟ ᱱᱚᱝᱜᱚᱲᱥᱤᱲᱟᱹ ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱠᱩᱥᱩᱢᱤ (ᱵᱟᱫᱟᱢᱯᱟᱦᱟᱰ) ᱵᱚᱱᱚᱛ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱓᱖᱑ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱖᱓᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱗᱙᱗ ᱜᱚᱴᱟᱝ ᱠᱚᱲᱟ ᱟᱨ ᱘᱓᱘ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱑᱖᱓᱕ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱒᱘᱑ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱗ᱹ᱑᱙% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱗᱙᱗ ᱜᱚᱴᱟᱝ ᱠᱚᱲᱟ ᱟᱨ ᱘᱓᱘ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱐᱕᱑, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱙᱑᱒, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱠᱷᱚᱱ ᱠᱚᱢ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱕᱖ᱹ᱔᱓ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱒ᱹ᱐᱐ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱔᱒ᱹ᱐᱕ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱥᱟᱶᱛᱮ ᱥᱟᱱᱛᱟᱲ ᱥᱟᱶᱛᱟ ᱨᱮᱱᱟᱜ ᱨᱟᱭᱨᱤᱛ ᱞᱮᱠᱟᱛᱮ ᱡᱚᱜᱽ ᱢᱟᱹᱡᱷᱤ ᱟᱪᱟᱨ ᱵᱤᱪᱟᱹᱨ ᱠᱚ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱢᱚᱭᱩᱨᱫᱚᱨ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱵᱟᱫᱟᱢᱯᱟᱦᱟᱰ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞ ᱵᱤᱨᱫᱟᱹᱜᱟᱲ (higher secondary school) ᱫᱚ ᱥᱩᱞᱮᱭᱯᱟᱴ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱑᱐ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱠᱩᱥᱩᱢᱤ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱵᱚᱵᱽᱞᱤ
ᱚᱵᱷᱤᱯᱥᱟ ᱯᱚᱱᱰᱟ (ᱡᱟᱱᱟᱢ: ᱘ ᱯᱷᱮᱵᱽᱨᱩᱭᱟᱨᱤ ᱑᱙᱙᱕) ᱫᱚ ᱢᱤᱫ ᱳᱰᱤᱭᱟ ᱯᱷᱤᱞᱢ ᱟᱨ ᱟᱞᱵᱚᱢ ᱟᱠᱴᱨᱮᱥ ᱠᱟᱱᱟᱭ ᱾ ᱡᱟᱦᱟᱸᱭ ᱫᱚ ᱳᱰᱤᱭᱟ ᱯᱷᱤᱞᱢ ᱜᱷᱟᱨᱚᱸᱡᱽ ᱨᱮ ᱵᱚᱵᱽᱞᱤ ᱧᱩᱛᱩᱢ ᱛᱮ ᱵᱟᱰᱟᱭ ᱠᱟᱱᱟᱭ । ᱱᱩᱭ ᱫᱚ ᱢᱚᱭᱩᱨᱵᱷᱚᱸᱡᱽ ᱨᱮᱭᱟᱜ ᱵᱟᱨᱤᱯᱚᱫᱟ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱠᱟ.ᱴᱤᱡ ᱠᱷᱚᱱ ᱜᱮ ᱟᱞᱵᱚᱢ ᱨᱮ ᱠᱟ.ᱢᱤ ᱮᱛᱚᱦᱚᱵ ᱞᱮᱫᱟ । ᱬᱚᱶᱟ ᱛᱟᱭᱚᱢ ᱒᱐᱐᱙ ᱨᱮ ᱯᱷᱤᱞᱢ ᱠᱮᱶᱩ ᱫᱩᱱᱤᱭᱟᱨᱩ ᱟᱥᱤᱞᱚ ᱵᱚᱱᱫᱷᱩ ᱨᱮ ᱠᱟ‌ᱢᱤ ᱡᱤᱭᱚᱱ ᱮᱛᱚᱦᱚᱵ ᱞᱮᱫᱟ ।
ᱯᱩᱭᱞᱩ ᱡᱤᱭᱚᱱ
ᱚᱵᱷᱤᱯᱥᱟ ᱫᱚ ᱢᱚᱭᱩᱨᱵᱷᱚᱸᱡᱽ ᱨᱮᱭᱟᱜ ᱵᱟᱨᱤᱯᱚᱫᱟ ᱨᱮ ᱘ ᱯᱷᱮᱵᱽᱨᱩᱭᱟᱨᱩ ᱑᱙᱙᱕ ᱨᱮ ᱡᱟᱱᱟᱢ ᱞᱮᱱᱟ । ᱱᱩᱭ ᱫᱚ ᱟᱡ ᱟᱭᱚ ᱵᱟᱵᱟ ᱨᱤᱱᱤᱡ ᱫᱚᱥᱟᱨ ᱜᱤᱫᱽᱨᱟ. ᱠᱟᱱᱟᱭ ᱾ ᱚᱲᱟᱜ ᱨᱤᱱᱤᱡ ᱠᱟ.ᱴᱤᱡ ᱜᱤᱫᱽᱨᱟ. ᱞᱮᱠᱟᱛᱮ ᱟᱡ ᱟᱭᱚ ᱟᱡᱟᱜ ᱧᱩᱛᱩᱢ ᱮᱢ ᱞᱮᱭᱟ ᱵᱟᱨᱵᱤ ᱾ ᱛᱚᱵᱮ ᱜᱟᱛᱮ ᱠᱚᱣᱟᱜ ᱫᱩᱯᱩᱞᱟ.ᱲ ᱠᱷᱟ.ᱛᱤᱨ ᱱᱩᱭ ᱫᱚ ᱵᱚᱵᱽᱞᱤ ᱧᱩᱛᱩᱢ ᱞᱮᱱᱟᱭ । ᱱᱤᱡᱮᱨ ᱟᱭᱚ ᱴᱷᱮᱱ ᱠᱷᱚᱱ ᱜᱮ ᱱᱩᱭ ᱫᱚ ᱟᱠᱴᱤᱝ ᱠᱟ.ᱢᱤ ᱫᱚ ᱥᱟᱨᱥᱟᱣ ᱟᱫᱮ ᱛᱟᱦᱮᱸᱫ ᱾ ᱓᱐᱑᱑ ᱨᱮ ᱢ.ᱠ.ᱪ. ᱞᱟᱯᱷᱟᱝ ᱟᱥᱲᱟ ᱠᱷᱚᱱᱟᱜ ᱢᱮᱴᱨᱤᱠ ᱯᱟᱥ ᱞᱮᱭᱟ ᱾ ᱟᱨ ᱒᱐᱑᱓ ᱨᱮ ᱢ.ᱯ.ᱪ. ᱵᱤᱨᱫᱟ.ᱜᱟᱲ ᱠᱷᱚᱱᱟᱜ ᱯᱞᱚᱥ ᱴᱩ ᱯᱟᱥ ᱞᱮᱭᱟ ᱾
ᱯᱷᱤᱞᱢ ᱡᱤᱭᱚᱱ
ᱵᱚᱵᱽᱞᱤ ᱡᱚᱠᱷᱚᱱ ᱥᱮᱵᱮᱱ ᱠᱞᱟᱥ ᱚᱞᱚᱜ ᱠᱟᱱ ᱛᱟᱦᱮᱸᱫ, ᱩᱱ ᱚᱠᱛᱚ ᱜᱮ 'ᱥᱟᱫᱷᱚᱵᱚ ᱵᱚᱦᱩ' ᱟᱞᱵᱚᱢ ᱨᱮ ᱠᱟᱢᱴ.ᱢᱤ ᱞᱮᱭᱟ ᱟᱨ ᱱᱚᱶᱟ ᱟᱞᱵᱚᱢ ᱫᱚ ᱟ.ᱰᱤ ᱜᱮ ᱦᱤᱴ ᱞᱮᱱᱟ ᱾
᱒᱐᱐᱙ ᱨᱮ ᱠᱮᱶᱩ ᱫᱩᱱᱤᱭᱟᱨᱩ ᱟᱥᱤᱞᱚ ᱵᱚᱱᱫᱷᱩ ᱯᱷᱤᱞᱢ ᱨᱮ ᱥᱟᱭᱤᱴ ᱟᱠᱴᱨᱮᱥ ᱞᱮᱠᱟᱛᱮ ᱠᱟ.ᱢᱤ ᱞᱮᱭᱟ ᱾ ᱱᱚᱶᱟ ᱯᱷᱤᱞᱢ ᱨᱮ ᱫᱚ ᱥᱚᱵᱽᱭᱚᱥᱟᱪᱤ ᱢᱤᱥᱨᱚ ᱟᱨ ᱚᱨᱪᱤᱛᱟ ᱥᱟᱦᱩ ᱠᱤᱱ ᱠᱟ.ᱢᱤ ᱟᱠᱟᱫᱟ ᱾ ᱵᱚᱵᱽᱞᱤ ᱥᱚ ᱵᱩᱫᱷᱟᱫᱤᱛᱭᱚ ᱢᱚᱦᱟᱱᱛᱤᱻᱟᱜ ᱜᱟᱛᱮ ᱞᱮᱠᱟᱛᱮ ᱠᱟ.ᱢᱤ ᱟᱠᱟᱫᱟᱭ ᱾
᱒᱐᱑᱐ ᱨᱮ ᱵᱚᱵᱽᱞᱤ ᱯᱩᱭᱞᱩ ᱫᱷᱟᱣ ᱥᱚᱵᱽᱭᱚᱥᱟᱪᱤ ᱢᱤᱥᱨᱚ ᱥᱟᱝ ᱞᱤᱰ ᱟᱠᱴᱨᱮᱥ ᱞᱮᱠᱟᱛᱮ ᱟᱡᱟᱜ ᱯᱩᱭᱞᱩ ᱯᱷᱤᱞᱢ ᱟᱠᱷᱤ ᱯᱚᱞᱚᱠᱚᱨᱮ ᱛᱩ ᱠᱚᱨᱟᱣ ᱞᱮᱫᱟ ᱾ ᱱᱚᱶᱟ ᱨᱤᱱᱤᱡ ᱰᱤᱨᱮᱠᱴᱚᱨ ᱫᱚ ᱨᱚᱵᱤᱱᱫᱽᱨᱚ ᱯᱨᱚᱫᱷᱟᱱ ᱠᱟᱱᱟᱭ । ᱱᱚᱶᱟ ᱯᱷᱤᱞᱢ ᱨᱮ ᱫᱚ ᱥᱟᱣᱩᱛᱷ ᱟᱠᱴᱚᱨ ᱢᱩᱠᱮᱥ ᱨᱤᱥᱤ ᱠᱟ.ᱢᱤ ᱞᱮᱭᱟ ᱾ ᱵᱚᱵᱤ ᱢᱤᱥᱨᱚ,ᱢᱤᱱᱚᱠᱮᱨᱚᱱ,ᱚᱥᱨᱩᱢᱳᱪᱚᱱ ᱢᱚᱦᱟᱱᱛᱤ,ᱢᱤᱦᱤᱨ ᱫᱟᱥ,ᱜᱽᱞᱳᱨᱤᱭᱟ ᱢᱚᱦᱟᱱᱛᱤ,ᱯᱨᱤᱭᱚᱱᱠᱟ,ᱵᱤᱡᱟᱭ ᱢᱚᱦᱟᱱᱛᱤ, ᱦᱚᱨᱤᱦᱚᱨᱚ ᱢᱚᱦᱟᱯᱟᱛᱨᱚ, ᱮᱢᱟᱱ ᱠᱚ ᱠᱟ.ᱢᱤ ᱞᱮᱭᱟ ᱾
᱒᱐᱑᱑ ᱨᱮ ᱵᱚᱵᱽᱞᱤ ᱟᱭᱤᱱ ᱠᱟᱱᱩᱱ ᱯᱷᱤᱞᱢ ᱠᱚᱨᱟᱣ ᱞᱮᱫᱟ ᱾ ᱱᱚᱶᱟ ᱨᱤᱱᱤᱡ ᱦᱤᱨᱚ ᱫᱚ ᱛᱚᱱᱢᱚᱭ ᱢᱤᱥᱨᱚ ᱠᱟᱱᱟᱭ ᱾ ᱱᱚᱶᱟ ᱨᱣ ᱢᱤᱦᱤᱨ ᱫᱟᱥ,ᱥᱚᱢᱚᱨᱮᱥ ᱨᱟᱣᱩᱛᱨᱟᱭ,ᱠᱩᱱᱟ ᱛᱨᱤᱯᱟᱴᱷᱤ,ᱯᱤᱱᱴᱤ ᱱᱚᱱᱫᱚ ᱮᱢᱟᱱ ᱠᱚ ᱠᱟ.ᱢᱤ‌ ᱟᱠᱟᱫᱟ ।
᱒᱐᱑᱒ ᱨᱮ ᱡᱚᱭᱚ ᱯᱨᱚᱠᱟᱥ ᱢᱚᱦᱟᱱᱛᱤᱻᱟᱜ ᱰᱳᱨᱮᱠᱥᱚᱱ ᱛᱮ ᱛᱮᱭᱟᱨ ᱟᱠᱟᱱ ᱯᱷᱤᱞᱢ ᱵᱮᱰ ᱜᱟᱯ ᱨᱮ ᱠᱟ.ᱡᱤ ᱞᱮᱭᱟ । ᱱᱚᱶᱟ ᱨᱮ ᱫᱚ ᱞᱤᱯᱤ ᱜᱮ ᱞᱤᱰ ᱨᱳᱞ ᱫᱚᱭ ᱠᱚᱨᱟᱣ ᱟᱠᱟᱫᱟ ᱾ ᱵᱚᱵᱽᱞᱤ ᱫᱚ ᱥᱟᱭᱤᱰ ᱟᱠᱴᱨᱮᱥ ᱠᱟᱱᱟᱭ ᱾
ᱚᱱᱟ ᱛᱟᱭᱚᱢ ᱒᱐᱑᱕ ᱨᱮ ᱵᱚᱵᱽᱞᱤ ᱫᱚ, ᱠᱨᱩᱥᱱᱚᱪᱚᱸᱫᱽᱨᱚ ᱢᱚᱞᱞᱤᱠᱻᱟᱜ ᱯᱨᱚᱰᱭᱩᱥ ᱛᱮ ᱛᱮᱭᱟᱨ ᱟᱠᱟᱱ ᱯᱷᱳᱞᱢ ᱚ ᱟ ᱦᱚᱨᱥᱮᱭᱤ ᱨᱮ ᱠᱟ.ᱢᱤ ᱟᱠᱟᱫᱟᱭ ᱾ ᱱᱚᱶᱟ ᱨᱮ ᱫᱚ ᱫᱚᱥᱟᱨ ᱦᱤᱨᱚᱭᱤᱱ ᱞᱮᱠᱟᱛᱮ ᱥᱨᱤᱡᱚᱲᱟᱭ ᱠᱟ.ᱢᱤ ᱟᱠᱟᱫᱟᱭ ᱾
᱒᱐᱑᱕ ᱨᱮ ᱜᱚᱲᱯᱚ ᱱᱩᱦᱮᱸ ᱚᱲᱯᱚ ᱫᱤᱱᱚᱨᱚ ᱯᱷᱤᱞᱢ ᱨᱮ ᱠᱟ.ᱢᱤ ᱟᱠᱟᱫᱟᱭ ᱾ ᱱᱚᱶᱟ ᱨᱮ ᱫᱚ ᱵᱚᱵᱽᱞᱤ ᱫᱚᱭ ᱵᱷᱤᱞᱤᱭᱟᱱ ᱞᱮᱠᱟᱛᱮ ᱢᱮᱱᱟᱭᱟ । ᱱᱚᱶᱟ ᱨᱮ ᱞᱤᱯᱤ,ᱡᱤᱱᱟ ᱥᱟᱢᱚᱞ,ᱚᱡᱤᱛ ᱫᱟᱥ,ᱚᱱᱤᱛᱟ ᱫᱟᱥ, ᱟᱥᱤᱛ ᱯᱚᱛᱤ,ᱡᱚᱭᱤᱨᱟᱢ ᱥᱟᱢᱚᱞ ᱮᱢᱟᱱ ᱢᱮᱱᱟᱜ ᱠᱚᱣᱟ ।
᱒᱐᱑᱗ ᱨᱮ ᱨᱤᱞᱤᱡᱽ ᱠᱟᱱ ᱯᱷᱳᱞᱢ ᱴᱤᱠᱮ ᱚᱱᱟᱰᱤ ᱯᱩᱨᱟ ᱠᱷᱤᱞᱟᱰᱤ ᱨᱮ ᱵᱚᱵᱽᱞᱤ ᱦᱤᱨᱚᱭᱤᱱ ᱞᱮᱠᱟᱛᱮ ᱠᱟ.ᱡᱤ‌ᱟᱠᱟᱫᱟᱭ । ᱱᱚᱶᱟ ᱯᱷᱤᱞᱢ ᱨᱮᱭᱟᱜ ᱰᱤᱨᱮᱠᱥᱚᱱ ᱫᱚ ᱞᱳᱠᱚᱱᱟᱛᱷ ᱵᱟᱨᱤᱠ ᱟᱨ ᱯᱨᱚᱰᱭᱩᱥᱚᱨ ᱫᱚ ᱨᱚᱵᱤᱱ ᱱᱚᱱᱫᱚ । ᱱᱚᱶᱟ ᱨᱮ ᱠᱚᱨᱚᱬ ᱟᱨ ᱨᱚᱵᱤᱱ ᱠᱤᱱ ᱠᱟ.ᱡᱤ ᱟᱠᱟᱫᱟ ।
ᱨᱟᱦᱟ ᱟᱲᱟᱝ
ᱡᱟᱦᱟᱸ ᱟᱠᱷᱚᱨ ᱨᱮᱭᱟᱜ ᱟᱡᱟᱜ ᱱᱤᱡᱮᱨᱟᱜ ᱟᱲᱟᱝ ᱢᱮᱱᱟᱜᱼᱟ ᱚᱱᱟ ᱫᱚ ᱨᱟᱦᱟ ᱟᱲᱟᱝ ᱠᱚ ᱢᱮᱛᱟᱜᱼᱟ᱾ ᱢᱟᱬᱟᱝ ᱛᱷᱟᱨ ᱨᱮᱭᱟᱜ ᱚ|ᱚ, ᱟ|ᱟ, ᱤ|ᱤ, ᱩ|ᱩ, ᱮ|ᱮ, ᱳ|ᱳ ᱠᱚᱫᱚ ᱨᱟᱦᱟ ᱟᱲᱟᱝ ᱟᱠᱷᱚᱨ ᱠᱟᱱᱟ᱾ ᱥᱮᱨᱮᱧ ᱪᱮ ᱨᱚᱲ ᱠᱚᱦᱚᱸ ᱱᱚᱶᱟ ᱟᱲᱟᱝ ᱛᱮᱜᱮ ᱨᱟᱦᱟ ᱛᱮᱫ ᱫᱚ ᱨᱟᱠᱟᱵ ᱪᱟᱞᱟᱜᱼᱟ ᱟᱨ ᱮᱴᱟᱜ ᱚᱞ ᱠᱚᱦᱚᱸ ᱚᱱᱟ ᱠᱚ ᱛᱮᱜᱮ ᱛᱚᱯᱚᱞ ᱟᱠᱟᱱᱟ᱾
ᱵᱟᱹᱲᱛᱤ ᱯᱚᱲᱦᱚᱱ
ᱚᱞ ᱪᱤᱠᱤ
ᱱᱩᱨᱼᱥᱩᱞᱛᱟᱱ
ᱱᱩᱨᱼᱥᱩᱞᱛᱟᱱ (ᱠᱟᱡᱟᱠᱷ: Нұр-Сұлтан) ᱫᱚ ᱠᱟᱡᱟᱠᱥᱛᱟᱱ ᱫᱤᱥᱚᱢ ᱨᱮᱱᱟᱜ ᱨᱟᱡᱽᱜᱟᱲ ᱥᱚᱦᱚᱨ ᱠᱟᱱᱟ ᱾ ᱑᱙᱙᱘ ᱠᱷᱚᱱ ᱒᱐᱑᱙ ᱦᱟᱹᱵᱤᱫ ᱱᱚᱶᱟ ᱫᱚ ᱟᱥᱛᱟᱱᱟ (ᱥᱤᱨᱤᱞᱤᱠ: Астана) ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱱᱟ ᱟᱨ ᱚᱱᱟ ᱞᱟᱦᱟ ᱨᱮ ᱫᱚ ᱟᱠᱢᱳᱞᱟ ᱧᱩᱛᱩᱢ ᱛᱮ ᱾ ᱱᱚᱶᱟ ᱥᱚᱦᱚᱨ ᱫᱚ ᱒᱐᱑᱙ ᱥᱮᱨᱢᱟ ᱨᱮᱱᱟᱜ ᱢᱟᱨᱪ ᱪᱟᱸᱫᱚ ᱨᱮ ᱠᱟᱡᱟᱠᱷ ᱫᱤᱥᱚᱢ ᱜᱚᱢᱠᱮ ᱱᱩᱨᱥᱩᱞᱛᱟᱱ ᱱᱟᱡᱟᱨᱵᱟᱭᱮᱵᱷ ᱟᱜ ᱢᱟᱹᱱ ᱛᱮ ᱱᱩᱨᱼᱥᱩᱞᱛᱟᱱ ᱧᱩᱛᱩᱢ ᱫᱚᱦᱚ ᱦᱩᱭ ᱟᱠᱟᱱᱟ ᱾ ᱱᱚᱶᱟ ᱫᱚ ᱠᱟᱡᱟᱠᱥᱛᱟᱱ ᱨᱮᱱᱟᱜ ᱮᱛᱚᱢ ᱥᱮᱫ ᱟᱠᱢᱳᱞᱟ ᱴᱚᱴᱷᱟ ᱨᱮ ᱤᱥᱤᱢ ᱜᱟᱰᱟ ᱟᱨᱮ ᱨᱮ ᱢᱮᱱᱟᱜ ᱟᱠᱟᱫᱟ, ᱮᱱᱛᱮᱨᱮᱦᱚ ᱱᱚᱶᱟ ᱥᱚᱦᱚᱨ ᱱᱚᱶᱟ ᱴᱚᱴᱷᱟ ᱠᱷᱚᱱ ᱮᱴᱟᱜ ᱵᱤᱥᱮᱥ ᱢᱟᱹᱱ (special) ᱛᱮ ᱪᱟᱪᱞᱟᱣᱭᱚᱜ ᱠᱟᱱᱟ ᱾ ᱒᱐᱒᱐ ᱨᱮᱱᱟᱜ ᱚᱯᱷᱤᱥᱤᱭᱟᱞ ᱨᱤᱯᱳᱨᱴ ᱞᱮᱠᱟᱛᱮ ᱱᱚᱶᱟ ᱥᱚᱦᱚᱨ ᱨᱮ ᱑᱐,᱒᱙,᱕᱕᱖ ᱜᱟᱱ ᱦᱚᱲ ᱤᱫᱤ ᱠᱟᱛᱮᱡ ᱱᱚᱶᱟ ᱫᱚ ᱠᱟᱡᱟᱠᱥᱛᱟᱱ ᱨᱮᱱᱟᱜ ᱫᱚᱥᱟᱨ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱫᱚ ᱟᱞᱢᱟᱴᱤ, ᱑᱙᱙᱑ ᱠᱷᱚᱱ ᱑᱙᱙᱗ ᱦᱟᱹᱵᱤᱫ ᱠᱟᱡᱟᱠᱥᱛᱟᱱ ᱨᱮᱱᱟᱜ ᱨᱟᱡᱽᱜᱟᱲ ᱛᱟᱦᱮ ᱠᱟᱱᱟ ᱾
᱑᱙᱙᱗ ᱥᱮᱨᱢᱟ ᱨᱮ ᱟᱠᱢᱳᱞᱟ ᱠᱟᱡᱟᱠᱥᱛᱟᱱ ᱨᱮᱱᱟᱜ ᱨᱟᱡᱽᱜᱟᱲ ᱦᱩᱭ ᱮᱱᱟ, ᱩᱱ ᱚᱠᱛᱚ ᱱᱚᱶᱟ ᱥᱚᱦᱚᱨ ᱛᱟᱞᱢᱟ ᱮᱥᱤᱭᱟ ᱨᱮ ᱠᱟᱹᱣᱰᱤᱟᱹᱨᱤ ᱞᱮᱠᱟᱛᱮ ᱩᱛᱷᱱᱟᱹᱣ ᱟᱨ ᱱᱮᱵᱮᱛᱟᱨ ᱥᱚᱦᱚᱨ ᱞᱮᱠᱟᱛᱮ ᱨᱟᱠᱟᱯ ᱦᱮᱡ ᱞᱮᱱᱟ ᱾
ᱱᱮᱵᱮᱛᱟᱨ ᱱᱩᱨᱼᱥᱩᱞᱛᱟᱱ ᱥᱚᱦᱚᱨ ᱫᱚ ᱮᱴᱟᱜ ᱯᱚᱨᱛᱚᱱ ᱟᱠᱟᱱ (planned) ᱨᱟᱡᱽᱜᱟᱲ ᱞᱮᱠᱟ ᱜᱮ ᱢᱤᱫ ᱯᱚᱨᱛᱚᱱ ᱟᱠᱟᱱ ᱨᱟᱡᱽᱜᱟᱲ ᱥᱚᱦᱚᱨ ᱠᱟᱱᱟ ᱾ ᱱᱚᱶᱟ ᱠᱟᱡᱟᱠᱥᱛᱟᱱ ᱨᱮᱱᱟᱜ ᱨᱟᱡᱽᱜᱟᱲ ᱵᱮᱱᱟᱣ ᱛᱟᱭᱚᱢ ᱟᱹᱰᱤ ᱩᱥᱟᱹᱨᱟ ᱜᱮ ᱱᱚᱶᱟ ᱨᱮᱱᱟᱜ ᱟᱨᱟᱜ ᱵᱚᱫᱚᱞ ᱪᱟᱞᱟᱣ ᱟᱠᱟᱱᱟ ᱾